നോക്കണ്ട, ഞാന് ഇപ്പോള് പഴയ ആളല്ല; കിടിലം മേക്കോവറില് രാധിക; ചിത്രങ്ങള് വൈറല്..!! – Intensive Promoter\nHome / Uncategorized / നോക്കണ്ട, ഞാന് ഇപ്പോള് പഴയ ആളല്ല; കിടിലം മേക്കോവറില് രാധിക; ചിത്രങ്ങള് വൈറല്..!!\nനോക്കണ്ട, ഞാന് ഇപ്പോള് പഴയ ആളല്ല; കിടിലം മേക്കോവറില് രാധിക; ചിത്രങ്ങള് വൈറല്..!!\nIntensive Promo May 12, 2018\tUncategorized Leaveacomment 558 Views\nക്ലാസ്‌മേറ്റ്‌സിലെ റസിയ എന്ന കഥാപാത്രത്തിലൂടെ പ്രേക്ഷകര്‍ക്ക് പ്രിയങ്കരിയായി മാറിയ നടിയാണ് രാധിക. വിവാഹശേഷം സിനിമയില് നിന്ന് മാറിനിന്ന നടി ഇപ്പോള് വീണ്ടും അഭിനയരംഗത്തേക്ക് തിരിച്ചെത്തുകയാണ്. പുതിയ വരവില് ഗംഭീര മേക്കോവര് നടത്തിയിരിക്കുകയാണ് രാധിക.\nമുടി മുറിച്ച് ലുക്ക് മാറ്റിപിടിച്ചിരിക്കുകയാണ്. പഴയ ലുക്കിനേക്കാള് ഈ ഫ്രീക്കി ലുക്ക് കലക്കിയെന്നാണ് ആരാധകരുടെ പക്ഷം. താരത്തിന്റെ ചിത്രങ്ങള് സോഷ്യല്‍മീഡിയയില് വൈറലാണ്. നസ്രിയ, ലെന, ഷംന കാസിം എന്നിവരുടെ മേക്കോവറിന് പിന്നാലെയാണ് രാധികയുടെ വരവ്.\nPrevious തെലുങ്കു മൂവിയിലോട്ട് ഡബ്ബ് ചെയ്ത ഒരു മൂവിയിലെ ഒരു കിടിലൻ സോങ് കാണാം..!!\nNext ഷാനി പ്രഭാകരനെ ഹിന്ദി പഠിപ്പിച്ച ശോഭ സുരേന്ദ്രനെ ‘ഐസിയു’ ഏറ്റെടുത്തു; കോമഡി ഉത്സവം പൂട്ടേണ്ടിവരുമെന്ന് ട്രോളന്‍മാര്..!!


വനിത ടി20: ദക്ഷിണാഫ്രിക്കയ്ക്ക് 131 റണ്‍സ് വിജയലക്ഷ്യം, ദക്ഷിണാഫ്രിക്കയ്ക്ക് മോശം തുടക്കം\nഇന്ത്യന് വനിതകള്‍ക്കെതിരായ ആദ്യ ടി20യില് ദക്ഷിണാഫ്രിക്കന് വനിതകള്‍ക്ക് 131 റണ്‍സ് വിജയലക്ഷ്യം. ടോസ് നേടി ബാറ്റിങ്ങിന് ഇറങ്ങിയ ഇന്ത്യക്ക് 43 റണ്‍സെടുത്ത ക്യാപ്റ്റന് ഹര്‍മന്‍പ്രീത് കൗറിന്റെ ഇന്നിങ്‌സാണ് തുണയായത്.\nSurat, First Published Sep 24, 2019, 9:17 PM IST\nസൂററ്റ്: ഇന്ത്യന് വനിതകള്‍ക്കെതിരായ ആദ്യ ടി20യില് ദക്ഷിണാഫ്രിക്കന് വനിതകള്‍ക്ക് 131 റണ്‍സ് വിജയലക്ഷ്യം. ടോസ് നേടി ബാറ്റിങ്ങിന് ഇറങ്ങിയ ഇന്ത്യക്ക് 43 റണ്‍സെടുത്ത ക്യാപ്റ്റന് ഹര്‍മന്‍പ്രീത് കൗറിന്റെ ഇന്നിങ്‌സാണ് തുണയായത്. മറുപടി ബാറ്റിങ് ആരംഭിച്ച ദക്ഷിണാഫ്രിക്കയ്ക്ക് അഞ്ച് വിക്കറ്റുകള് നഷ്ടമായിട്ടുണ്ട്. ഒമ്പത് ഓവറില് 48 റണ്‍സ് മാത്രമാണ് സ്‌കോര്‍ബോര്‍ഡിലുള്ളത്.\nഇന്ത്യന് നിരയില് കൗര് ഒഴികെ മറ്റാര്‍ക്കും മികച്ച പ്രകടനം പുറത്തെടുക്കാനായില്ല. സ്മൃതി മന്ഥാന (21), ജമീമ റോഡ്രിഗസ് (19), ദീപ്തി ശര്‍മ (16), വേദ കൃഷ്ണമൂര്‍ത്തി (10) എന്നിവര് നിരാശപ്പെടുത്തി. ദക്ഷിണാഫ്രിക്കയ്ക്കായി ഷബ്‌നിം ഇസ്‌മൈല് മൂന്ന് വിക്കറ്റെടുത്തു.\nഇന്ത്യക്കായി ദീപ്തി ശര്‍മ, പൂനം യാദവ് എന്നിവര് രണ്ട് വിക്കറ്റ് വീതം വീഴ്ത്തി.\nLast Updated Sep 24, 2019, 9:20 PM IST


ജനവാസ മേഖലയില് ഭീതി വിതച്ച ഭീമന് ഉടുമ്പിനെ വനപാലകര് പിടികൂടി - BIGNEWSLIVE | Latest Malayalam News\nജനവാസ മേഖലയില് ഭീതി വിതച്ച ഭീമന് ഉടുമ്പിനെ വനപാലകര് പിടികൂടി\nഈ അടുത്ത കാലത്തൊന്നും ഇത്രയും വലിയൊരു ഉടുമ്പിനെ പിടികൂടിയിട്ടില്ലെന്നാണ് വനംവകുപ്പ് അധികൃതര് വ്യക്തമാക്കിയത്\nനിലമ്പൂര്: ജനവാസ മേഖലയില് ഭീതി വിതച്ച് വിലസി നടന്ന ഭീമന് ഉടുമ്പിനെ വനപാലകര് പിടികൂടി. നിലമ്പൂര് ചുങ്കത്തറ റോഡില് മുട്ടിക്കടവ് ഭാഗത്ത് നിന്നുമാണ് ഈ ഭീമന് ഉടുമ്പിനെ വനപാലകര് പിടികൂടിയത്. ഉടുമ്പ് റോഡ് മുറിച്ച് കടക്കുന്നത് കണ്ടവര് ഉടന് തന്നെ വനപാലകരെ വിവരം അറിയിക്കുകയായിരുന്നു.\nഇതേ തുടര്‍ന്ന് സ്ഥലത്ത് എത്തിയ വനംവകുപ്പ് സാഹസികപ്പെട്ടാണ് ഈ ഭീമന് ഉടുമ്പിനെ പിടികൂടി കൂട്ടിലടച്ചത്. ഈ അടുത്ത കാലത്തൊന്നും ഇത്രയും വലിയൊരു ഉടുമ്പിനെ പിടികൂടിയിട്ടില്ലെന്നാണ് വനംവകുപ്പ് അധികൃതര് വ്യക്തമാക്കിയത്.\nവനംവകുപ്പ് ആര്‍ആര്‍ടിയിലെ ഫോറസ്റ്റര് അബ്ദുള് റഷീദ്, പാമ്പുപിടുത്ത വിദഗ്‌നായ അമ്പീസ്, ഡ്രൈവര് തോമസ് എന്നിവരടങ്ങിയ സംഘമാണ് ഈ ഭീമന് ഉടുമ്പിനെ പിടികൂടി കൂട്ടിലടച്ചത്.\nTags: forest departmentgiant monitor lizardKeralanilamboor\nസംസ്ഥാനത്ത് രണ്ട് കൊവിഡ് മരണം കൂടി; മരിച്ചത് വയനാട്, എറണാകുളം സ്വദേശികള്\nഅപ്രതീക്ഷിത വെള്ളപ്പൊക്കം; പുനലൂര് നഗരം വെള്ളത്തില്\nബിജെപിയുടെ ജനവിരുദ്ധനയങ്ങളെ കോൺഗ്രസ് അനുകൂലിക്കുന്നു: മുഖ്യമന്ത്രി\nകാശ്മീരിലെ സ്ഥിതിഗതികള് സാധാരണ നിലയിലേക്ക്; രണ്ട് മാസമായി അടച്ചിട്ടിരുന്ന എന്‍ഐടി തുറന്നു


യോഗവാസിഷ്ഠം നിത്യപാരായണം – ദിവസം 67 [ഭാഗം 3. ഉത്പത്തി പ്രകരണം]\nസുകൃതം ദുഷ്കൃതം ചേദം മമേതി കൃതകല്പനം\nബലോഭുവമഹം ത്വധ്യ യുവേതി വിലസദ്ധൃദി (3/40/50)\nവസിഷ്ഠന് തുടര്‍ന്നു: മരണത്തിനുശേഷം ഉടനെ ‘അവിടേയും ഇവിടേയും’ അല്ലാത്ത ഒരു സ്ഥിതിയിലായിരിക്കും ജീവന്. പ്രജ്ഞ, തന്റെ കണ്ണൊന്നു തുറന്നു തുറന്നില്ല എന്ന മട്ടിലുള്ള അവസ്ഥയിലാണപ്പോള് – അതിന് ‘പ്രധാന’ എന്നു പറയും. അതായത് പദാര്‍ത്ഥ ബോധം, അല്ലെങ്കില് ജഢ ബോധം എന്ന അവസ്ഥ. അതിനെ സ്വര്‍ഗ്ഗീയപ്രകൃതി എന്നും അപ്രത്യക്ഷമായ പ്രകൃതി (സൂക്ഷ്മപ്രകൃതി) എന്നും പറയാം. അത് സചേതനമാണെന്നും അല്ലെന്നും പറയപ്പെടുന്നു. അതാണ് ഓര്‍മ്മകള്‍ക്കും ഓര്‍മ്മകളില്ലാതിരിക്കുന്നതിനും കാരണമാവുന്നത്. അതായത് അടുത്ത ജന്മത്തിനുത്തരവാദി അതാണ്. പ്രധാനയില് ഉണര്‍വ്വുയരുമ്പോള് അതിലെ ബോധം, അഹംകാരം, സ്വയം പഞ്ചഭൂതങ്ങളായും (ഭൂമി, ജലം, വായു, ആകാശം, അഗ്നി), സമയ-ദൂരമെന്ന അവിച്ഛന്ന പ്രതിഭാസമായും ജനനജീവിതങ്ങള്‍ക്കു വേണ്ട മറ്റ് എല്ലാ വസ്തുക്കളുമായും പ്രകടമാവുന്നു. ഇതെല്ലാം പിന്നെ അതാതിന്റെ പദാര്‍ത്ഥ പ്രതിരൂപങ്ങളായി സാന്ദ്രീഭവിക്കുന്നു. സ്വപ്നാവസ്ഥയിലും ഉണര്‍ന്നിരിക്കുമ്പോഴും അവ ശരീരമെന്ന വികാരമുണ്ടാക്കുന്നു.\nയഥാര്‍ത്ഥത്തില് ഇതെല്ലാം ചേരുന്നതാണ് ജീവന്റെ സൂക്ഷ്മശരീരം. ഇതില് ‘ഞാന് ശരീരമാണ്’ എന്ന തോന്നല് രൂഢമൂലമാവുമ്പോള് ഈ സൂക്ഷ്മശരീരം സ്വയം ഭൌതികശരീരത്തിന്റെ സ്വഭാവസവിശേഷതകള് വികസിപ്പിച്ച് കണ്ണ് മുതലായ അവയവങ്ങള് ഉണ്ടാവുന്നു. ഇതെല്ലാം നടക്കുന്നത് ചെറിയൊരു കമ്പനം പോലെയോ വായുവിന്റെ മന്ദഗമനം പോലെയോ ആണ്. ഇതെല്ലാം യാഥാര്‍ത്ഥ്യമാണെന്നു തോന്നുമെങ്കിലും അവ സ്വപ്നത്തിലെ ലൈംഗീകസുഖാനുഭവം പോലെ അയാഥാര്‍ത്ഥ്യമാണ്. ഒരുവന്റെ മരണസമയത്ത് ജീവന് ഇതെല്ലാം കാണുന്നു. അവിടെ ആ ബോധതലത്തില്‍ത്തന്നെ ‘ഇതാണ് ലോകം, ഇതു ഞാന്’ എന്നു സങ്കല്‍പ്പിച്ച്, സ്വയം ജനിച്ചുവെന്നു വിശ്വസിച്ച് ജീവന് ലോകമെന്ന ആകാശത്തെ അനുഭവിക്കുന്നു. അയാള് , ജീവന്, സ്വയമേവ ആകാശം തന്നെയാണുതാനും!\nഅയാള് ‘ഇതെന്റെ അച്ഛന്, ഇതെന്റെ അമ്മ, ഇതെന്റെ ധനം’ എന്നിങ്ങനെ ചിന്തിക്കുന്നു. “ഞാന് ഈ അത്ഭുതങ്ങള് ചെയ്തുവെന്നും, അയ്യോ! കഷ്ടം! ഞാന് പാപം ചെയ്തുവെന്നും, ഞാന് ചെറിയൊരു കുട്ടിയായെന്നും, ഞാന് യുവാവായി എന്നുമെല്ലാം സങ്കല്‍പ്പിച്ച് അയാള് തന്റെ ഹൃദയത്തില് ഇവയെല്ലാം ദര്‍ശിക്കുന്നു.” സൃഷ്ടിയെന്ന ഈ കാനനം എല്ലാ ജീവഹൃദയങ്ങളിലും അങ്കുരിക്കുന്നു. ഒരാള് മരിക്കുമ്പോള് എവിടെയാണോ അവിടെ, അപ്പോള്‍ത്തന്നെ ജീവന് ഈ കാട് കാണുന്നു. ഈ രീതിയില് വ്യക്തിജീവന്റെ ബോധത്തില് എണ്ണമില്ലാത്ത ലോകങ്ങള് ഉണ്ടായി നശിച്ചിട്ടുണ്ട്. അതുപോലെ എണ്ണമറ്റ ബ്രഹ്മാക്കളും, രുദ്രന്മാരും വിഷ്ണുമാരും, സൂര്യന്മാരും ഉണ്ടായി മറഞ്ഞിരിക്കുന്നു. സൃഷ്ടിയെന്ന ഈ മായാപ്രതിഭാസം അനവധിതവണ ഉണ്ടായിട്ടുണ്ട്, ഇപ്പോഴും ഉണ്ടാകുന്നു, ഇനിയും ഉണ്ടാവുകയും ചെയ്യും. കാരണം ഇതൊന്നും ചിന്തകളില് നിന്നും വിഭിന്നമല്ല; അനന്താവബോധത്തില് നിന്നും സ്വതന്ത്രവുമല്ല. മാനസീകവ്യാപാരം എന്നാല് ബോധം തന്നെ. അതു തന്നെ പരമ സത്യവും.


അദീബിന്‍റെ നിയമനം; യോഗ്യതയിൽ ഇളവ് വരുത്താനുള്ള ഫയലിൽ മുഖ്യമന്ത്രിയും ഒപ്പിട്ടു, രേഖകൾ പുറത്ത് | kt adeeps appointment cm pinarayi vijayan also signed file out\nഅദീബിന്‍റെ നിയമനം; യോഗ്യതയിൽ ഇളവ് വരുത്താനുള്ള ഫയലിൽ മുഖ്യമന്ത്രിയും ഒപ്പിട്ടു, രേഖകൾ പുറത്ത്\nജലീലിൻ്റെ ബന്ധു അദീബിൻ്റെ നിയമനം ഉദ്യോഗസ്ഥർ ചോദ്യം ചെയ്യുമ്പോഴൊക്കെ ജലീൽ കർശന നിർദ്ദേശം നൽകിയതിൻ്റെ ഫയൽ വിവരങ്ങളും ഏഷ്യാനെറ്റ് ന്യൂസിന് ലഭിച്ചു.\nThiruvananthapuram, First Published Apr 11, 2021, 12:19 PM IST\nതിരുവനന്തപുരം: കെ ടി ജലീലിൻ്റെ ബന്ധുവിനെ നിയമിക്കാനായി യോഗ്യതയിൽ ഇളവ് വരുത്താനുള്ള ഫയലിൽ മുഖ്യമന്ത്രിയും ഒപ്പിട്ടതിൻ്റെ രേഖകൾ പുറത്ത്. ജലീലിൻ്റെ ബന്ധു അദീബിൻ്റെ നിയമനം ഉദ്യോഗസ്ഥർ ചോദ്യം ചെയ്യുമ്പോഴൊക്കെ ജലീൽ കർശന നിർദ്ദേശം നൽകിയതിൻ്റെ ഫയൽ വിവരങ്ങളും ഏഷ്യാനെറ്റ് ന്യൂസിന് ലഭിച്ചു. സൗത്ത് ഇന്ത്യൻ ബാങ്ക് ജീവനക്കാരനായ അദീബിൻ്റെ നിയമനത്തെ ന്യൂനപക്ഷവകുപ്പിലെ ഉദ്യോഗസ്ഥ‌ർ പല തവണ എതിർത്തിരുന്നു.\nഅദീബിന്‍റെ നിയമനവുമായി ബന്ധപ്പെട്ട ഫയലുകളിലെല്ലാം കാണുന്നത് ജലീലിൻ്റെ അമിതമായ താല്പര്യമാണ്. വിവാദമുണ്ടായപ്പോൾ ജലീലിനെ പൂർണ്ണമായും പിന്തുണച്ച മുഖ്യമന്ത്രി ജലീലിൻ്റെ നിർദ്ദേശപ്രകാരം അദീബിനായുള്ള യോഗ്യതാ മാറ്റത്തെ അനുകൂലിച്ചു. ന്യൂനപക്ഷ വികസന കോർപ്പറേഷൻ ജനറൽ മാനേജർ നിയമനത്തിനുള്ള യോഗ്യത അദീബിൻ്റെ യോഗ്യതക്ക് അനുസരിച്ച് മാറ്റാൻ ജലീൽ നിർദ്ദേശിച്ച കത്ത് ഇന്നലെ പുറത്ത് വന്നിരുന്നു. പിന്നാലെ വകുപ്പിലെ ഉദ്യോഗസ്ഥർ യോഗ്യതാ മാറ്റത്തിന് മന്ത്രിസഭയുടെ അനുമതി വേണ്ടേ എന്ന് ചോദിക്കുന്നു. ജനറൽ മാനേജർ തസ്തികക്കുള്ള യോഗ്യത നേരത്തെ നിശ്ചയിച്ചത് മന്ത്രിസഭ ആണെന്നായിരുന്നു ഉദ്യോഗസ്ഥർ ചൂണ്ടിക്കാട്ടിയത്. എന്നാൽ ഇത് ആവശ്യമില്ലെന്ന് ഫയലിൽ എഴുതിയ ജലീൽ ഫയൽ മുഖ്യമന്ത്രിക്ക് വിട്ടു, 9-8-2016ൽ ഫയലിൽ മുഖ്യമന്ത്രിയും ഒപ്പിട്ടു. വ്യവസ്ഥകൾ മറികടന്നുള്ള നിയമനത്തെ പലതവണ ന്യൂനപക്ഷ വകുപ്പിലെ ഉദ്യോഗസ്ഥർ ചോദ്യം ചെയ്യുന്നുണ്ടെന്ന് ഫയലുകളിൽ വ്യക്തം.\nആർബിഐ ഷെഡ്യൂൾ പ്രകാരം സൗത്ത് ഇന്ത്യൻ ബാങ്ക് സ്വകാര്യബാങ്കായതിനാൽ മുമ്പ് നിലവിലെ വ്യവസ്ഥ അനുസരിച്ച് നിയമിക്കാനാകില്ലെന്ന് ന്യൂനപക്ഷവകുപ്പിലെ അഡീഷനൽ സെക്രട്ടറി 28--9- 2018നെഴുതി. പിന്നാലെ വീണ്ടും ജലീൽ ഇടപെടൽ ഉണ്ടായി. സംസ്ഥാന ധനകാര്യവികസന കോർപ്പറേഷൻ എംഡിയായി സഹകരണ ബാങ്കിലെ ഉദ്യോഗസ്ഥനെ മുമ്പ് നിയമിച്ചിട്ടുണ്ട്. അദീബിൻ്റെ മാതൃസ്ഥാപനമായ സൗത്ത് ഇന്ത്യൻ ബാങ്ക് അനുമതി നൽകിയതിനാൽ അദീബിനെ നിയമിച്ച് ഉത്തരവിറക്കാന് 28-9-18ന് ജലീലിൻ്റെ നിര്‍ദ്ദേശം. മന്ത്രി നിലപാട് കടുപ്പിച്ചതോടെ എതിർപ്പ് ഉയർത്തിയ ഉദ്യോഗസ്ഥർ പിൻവാങ്ങി. പിന്നാലെ അദീബിനറെ നിയമിച്ച് ഉത്തരവിറക്കി. നിയമന ഫയലിലെ ജലീലിൻ്റെ ഈ ഇടപെടലുകളടക്കം പരിശോധിച്ചാണ് ലോകായുക്ത സ്വജനപക്ഷപാതം നടന്നെന്നും മന്ത്രിയെ പുറത്താക്കണമെന്നുമുള്ള നിർണ്ണായക ഉത്തരവിറക്കാൻ കാരണം.\nLast Updated Apr 11, 2021, 12:37 PM IST\nഇത്തവണയും എളുപ്പത്തിൽ ജയിച്ചുകയറുമോ ജലീൽ?


തളിര് സ്കോളർഷിപ്പ് പരീക്ഷ – 2021 ജനുവരിയിൽ നടന്ന ഓൺലൈൻ പ്രാഥമികപരീക്ഷയുടെ ചോദ്യങ്ങൾ – ജൂനിയർ വിഭാഗം – KSICL – ബാലസാഹിത്യ ഇന്‍സ്റ്റിറ്റ്യൂട്ട് – Kerala State Institute of Children's Literature | Children's Book Publisher in Kerala\nതളിര് സ്കോളർഷിപ്പ് പരീക്ഷ – 2021 ജനുവരിയിൽ നടന്ന ഓൺലൈൻ പ്രാഥമികപരീക്ഷയുടെ ചോദ്യങ്ങൾ – ജൂനിയർ വിഭാഗം\nതളിര് സ്കോളർഷിപ്പ് പരീക്ഷ – 2021ലെ ഓൺലൈൻ പ്രാഥമികപരീക്ഷയുടെ ജൂനിയർ വിഭാഗം ചോദ്യങ്ങൾ. നാല് ഉത്തരങ്ങളിൽനിന്ന് ശരിയായ ഉത്തരം തിരഞ്ഞെടുക്കേണ്ടതാണ്.\nസീനിയർ വിഭാഗത്തിലെ ചോദ്യങ്ങൾക്ക് ഇവിടെ ക്ലിക് ചെയ്യുക.\nനമ്പർ ചോദ്യം A B C D\n1 ആധുനിക മലയാളഭാഷയുടെ പിതാവ് എന്നു വിശേഷിപ്പിക്കുന്നത് ആരെ? എഴുത്തച്ഛൻ കുമാരനാശാൻ ഡോ. ഗോദവർമ്മ ഹെർമൻ ഗുണ്ടർട്ട്\n2 “സ്നേഹിക്കയില്ല ഞാൻ നോവുമാത്മാവിനെ – സ്നേഹിച്ചിടാത്തൊരു തത്വശാസ്ത്രത്തെയും” – ആരുടെ വരികളാണിത്? ഒ എൻ വി ഇടശ്ശേരി വയലാർ കുമാരനാശാൻ\n3 കേരള കലാമണ്ഡലം സ്ഥാപിച്ചത് ആര്? വള്ളത്തോൾ ശൂരനാട് കുഞ്ഞൻപിള്ള കോട്ടയത്തു തമ്പുരാൻ വി ടി ഭട്ടതിരിപ്പാട്\n4 മഹച്ചരിതം – പിരിച്ചെഴുതുമ്പോൾ മഹ + ചരിതം മഹത് + ചരിതം മഹാ + ചരിതം മഹ + ച്ചരിതം\n5 ലഭിക്കാൻ പ്രയാസമുള്ളത് – ഒറ്റപ്പദമാക്കുമ്പോൾ സുലഭം അഭയം ലഭ്യം ദുർലഭം\n6 ഒരച്ഛൻ മകൾക്കയച്ച കത്തുകൾ’ എന്ന കൃതി രചിച്ചതാര്? ജവഹർലാൽ നെഹ്രു മഹാത്മാഗാന്ധി ഭഗത്‌സിങ് രബിന്ദ്രനാഥ ടാഗോർ\n7 മാമാങ്കം നടന്നിരുന്ന സ്ഥലം ചെറുതുരുത്തി ആലുവ തിരുനാവായ ഇരിങ്ങാലക്കുട\n8 ഏറ്റവും വലിയ സസ്തനി ആഫ്രിക്കൻ ആന നീലത്തിമിംഗലം ഹിപ്പൊപ്പോട്ടാമസ് മനുഷ്യൻ\n9 ഏറ്റവും ചെറിയ വൻകര (Continent) ആസ്ട്രേലിയ യൂറോപ്പ് ആഫ്രിക്ക ഏഷ്യ\n10 ലോകത്തിലെ ഏറ്റവും വലിയ പുഷ്പം റാഫ്ലേഷിയ താമരപ്പൂവ് ചെമ്പരത്തിപ്പൂവ് ആമ്പൽ\n11 മനുഷ്യശരീരത്തിൽ യൂറിയ ഉത്പാദിപ്പിക്കുന്ന അവയവം കിഡ്നി കരൾ നാവ് വൻകുടൽ\n12 രക്തസമ്മർദ്ദം അളക്കാൻ ഉപയോഗിക്കുന്ന യന്ത്രം തെർമോമീറ്റർ സ്ഫിഗ്മോമാനോമീറ്റർ സ്റ്റെതസ്കോപ്പ് ഇ സി ജി\n13 ഭൂമിയുടെ അന്തരീക്ഷത്തിൽ ഏറ്റവും കൂടുതൽ കാണപ്പെടുന്ന വാതകം ഓക്സിജൻ ഹൈഡ്രജൻ നൈട്രജൻ കാർബൺ ഡയോക്സൈഡ്\n14 കാറ്റിന്റെ വേഗത അളക്കാൻ ഉപയോഗിക്കുന്ന യന്ത്രം ബാരോമീറ്റർ കോംപസ് സ്പീഡോമീറ്റർ അനിമോമീറ്റർ\n15 മോണാലിസ എന്ന ചിത്രം വരച്ചത് ആര് ജോൺ കെപ്ലർ ലിയാനാർഡോ ഡാ വിൻജി രാജാ രവിവർമ്മ സാൽവദോർ ദാലി\n16 പാലിൽ അടങ്ങിയിരിക്കുന്ന പഞ്ചസാര ഏത്? ഫ്രക്ടോസ് ഗ്രൂക്കോസ് ലാക്ടോസ് സുക്രോസ്\n17 ബർമുഡ ത്രികോണം സ്ഥിതിചെയ്യുന്നത് ഏത് സമുദ്രത്തിലാണ്? ശാന്തസമുദ്രം ഇന്ത്യൻ മഹാസമുദ്രം അറ്റ്ലാൻഡിക് സമുദ്രം ഉത്തര മഹാസമുദ്രം\n18 ഫിലിം ആന്റ് ടെലിവിഷൻ ഇൻസ്റ്റിറ്റ്യൂഷൻ ഓഫ് ഇന്ത്യ’ സ്ഥിതി ചെയ്യുന്നത് എവിടെ? ഡൽഹി ബാംഗ്ലൂർ ചെന്നൈ പൂനെ\n19 ലോകത്തിലെ ഏറ്റവും വേഗതയേറിയ കൂട്ടുകളി (Team Game) എന്നു പറയപ്പെടുന്നത്? ഫുട്ബോൾ ഐസ് ഹോക്കി ക്രിക്കറ്റ് വോളിബോൾ\n20 വസൂരിരോഗത്തിനു കാരണമായ വൈറസ്? കൊറോണ വൈറസ് ഹെപ്പിറ്റൈറ്റിസ് ബി നിപ വൈറസ് വരിയോള വൈറസ്\n21 ഓസ്കാർ ലഭിച്ച ആദ്യ ഇന്ത്യൻ വനിത? ഭാനു അത്തയ്യ മഞ്ജു വാര്യർ ഹേമമാലിനി ശോഭന\n22 കണ്ണുനീർത്തുള്ളി എന്ന വിലാപകാവ്യം രചിച്ചത് ആര് വൈലോപ്പിള്ളിൽ ശ്രീധരമേനോൻ ഇടപ്പള്ളി രാഘവൻപിള്ള നാലപ്പാട്ട് നാരായണമേനോൻ ചങ്ങമ്പുഴ\n23 കേരളത്തിലെ പക്ഷിഗ്രാമം എന്നറിയപ്പെടുന്നത് എവിടെ? നൂറനാട് ശൂരനാട് പാതിരാമണൽ കുമരകം\n24 കരയിലെ ഏറ്റവും വലിയ ജീവി സിംഹം കുതിര തിമിംഗലം ആന\n25 ‘കൊറോണ വൈറസും ക്ലാസ് മുറിയും’ എന്ന കഥ രചിച്ചതാര്? ഡി ചന്ദ്രമതി ഗ്രെയ്സി സാറാ ജോസഫ് സി രാധാകൃഷ്ണൻ\n26 കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് പ്രസിദ്ധീകരണം? തളിര് തത്തമ്മ മിന്നാമിന്നി മാതൃഭൂമി\n27 മഹാഭാരതകഥകൾ തളിരിലൂടെ പറഞ്ഞുതന്നതാര്? ജി ശങ്കരക്കുറുപ്പ് വയലാർ സുഗതകുമാരി ചങ്ങമ്പുഴ\n28 ഈ വല്ലിയിൽനിന്നും ചെമ്മേ പൂക്കൾ\nപോകുന്നിതാ പറന്നമ്മേ’. കുമാരനാശാന്റെ ഈ വരികൾ ഏതു കവിതയിൽ? പൂക്കാലം കുട്ടിയും തള്ളയും കരുണ നളിനി\n29 ഗാന്ധിജിയുടെ പേര്? ബാലഗംഗാധരൻ മോഹൻദാസ് ചന്ദ്രശേഖരൻ കൃഷ്ണദാസ്\n30 ‘മസായി മാരായി’ എന്ന സ്ഥലം ആഫ്രിക്കയിലെ ഏതു രാജ്യത്താണ്? ടാൻസാനിയ കെനിയ അംഗോള ഉഗാണ്ട\n31 ആധുനിക ഭാരതീയ വാനശാസ്ത്രത്തിന്റെ പിതാവ് ഗലീലിയോ ഡോ. എൻ കെ വെയ്നു ബാപ്പു വിക്രം സാരാഭായ് മനലിക്കുഴി ബാപ്പു\n32 ഒമർ ഖയ്യാമിന്റെ ജന്മനാട്? ഈജിപ്ത് ജോർദ്ദാൻ ഇറാൻ അഫ്ഗാനിസ്ഥാൻ\n33 ചോരതുടിക്കും ചെറുകയ്യുകളേ, പേറുക വന്നീ പന്തങ്ങൾ… ഈ വരികൾ എഴുതിയതാര്? കുമാരനാശാൻ വൈലോപ്പിള്ളി വള്ളത്തോൾ ജി ശങ്കരക്കുറുപ്പ്\n34 താഴെ കൊടുത്തിരിക്കുന്നവയിൽ സാഹിത്യശാഖയിൽപ്പെട്ടത് ഏതാണ്? കഥകളി സിനിമ ജീവചരിത്രം നൃത്തം\n35 താഴെ കൊടുത്തിരിക്കുന്നവയിൽ സ്വരാക്ഷരം ഏതാണ്? ല ഒ റ ര\n36 ചില്ലക്ഷരം അല്ലാത്തത് ഏത്? ൻ ന ർ ൾ\n37 അർത്ഥവ്യത്യാസം കണ്ടെത്തുക.\n1. “മേലേ മാനത്തെ നീലപ്പുലയിക്ക്\nമഴ പെയ്താൽ ചോരുന്ന വീട്”\n2. “അയ്യേ, സുനിതയുടെ പാത്രത്തിൽ പഴഞ്ചോറ്! മാനക്കേടു കാരണം സുനിത ഡസ്കിൽ മുഖമമർത്തിക്കിടന്നു.”\nആദ്യം കൊടുത്തിരിക്കുന്ന ചലച്ചിത്രഗാനത്തിലെ ‘മാനം’ എന്ന വാക്കിന്റെ അർത്ഥമെന്ത്? അഭിമാനം ആകാശം നക്ഷത്രം ചോർച്ച\n38 1. “ഞാനാദ്യം കണ്ട നാണയം കുട്ടിപ്പൈശയാണ്. അതിനുശേഷം മുക്കാലും കാശുമൊക്കെ വന്നു. വലിയ കൊയ്ലിയുടെ മുറുക്കാൻ ചെല്ലം തുറന്നാൽ നാണയം കാണാം. കുട്ടിയായിരുന്നപ്പോൾ എനിക്കൊരു സ്വപ്നമുണ്ടായിരുന്നു. വലുതായാൽ സ്വന്തമായി ഒരു മുറുക്കാൻ ചെല്ലം വേണം. അതിൽ നിറയെ സ്വർണ്ണനാണയങ്ങളും” – കല്ലേൻ പൊക്കുടൻ\n2. കുഞ്ഞിനിത്തിരി ചെല്ലം കൂടിപ്പോയി\nരണ്ടാമത്തെ ഭാഗത്തെ ‘ചെല്ലം’ എന്ന വാക്കിന്റെ അർത്ഥമെന്ത്? പാത്രം വാത്സല്യം വിക്ക് സ്വർഗ്ഗം\n39 1. മതങ്ങളെ തിരിച്ചറിയുന്ന ഒരു ചിഹ്നവും സർക്കാർസ്ഥാപനങ്ങളിൽ ഉപയോഗിക്കരുത്.\n2. ആനയുടെ ചിന്നംവിളി കേട്ടാൽ ആരും പേടിക്കും.\nഅടയാളം എന്ന അർത്ഥത്തിൽ പ്രയോഗിച്ചിരിക്കുന്ന വാക്ക് ഏതാണ്? മതം ചിഹ്നം ചിന്നം തിരിച്ചറിയുന്ന\n40 1. എന്തെല്ലാമെന്തെല്ലാം പരിണാമങ്ങളിലൂടെയാണ് മനുഷ്യവംശം കടന്നുപോയിട്ടുള്ളത്?\n2. ജലത്തിലടങ്ങിയ ഘടകങ്ങളുടെ പരിമാണം അറിയണമെങ്കിൽ നല്ല പരിജ്ഞാനം വേണം.\nമാറ്റം എന്ന അർത്ഥത്തിൽ ഉപയോഗിച്ചിരിക്കുന്ന പദം ഏതാണ്? പരിണാമം പരിമാണം പരിജ്ഞാനം ഘടകങ്ങൾ\n41 ചക്കിനു വച്ചത് കൊക്കിനു കൊണ്ടു. ഇത് അർത്ഥമാക്കുന്നത്? ഒന്നിന് ഉദ്ദേശിച്ചത് മറ്റൊന്നിനായിപ്പോയി ചക്കിനു വച്ച തീറ്റ കൊക്കു തിന്നു ചക്കിനെ എറിഞ്ഞപ്പോൾ കൊക്കിനു കൊണ്ടു ചക്ക വച്ചത് കൊക്കു തിന്നു\n42 അക്കരപ്പച്ച കണ്ട് മയങ്ങരുത്.’ ശൈലിയുടെ ആശയം കണ്ടെത്തുക. കിട്ടാത്തതിനോടുള്ള ഭ്രമം മരുഭൂമിയോടുള്ള ഭ്രമം പച്ചപ്പ് കാണാനുള്ള മോഹം പച്ചപ്പുതപ്പിൽ മയങ്ങാനുള്ള മോഹം\n43 അടി തെറ്റിയാൽ ആനയും വീഴും.’ – ശൈലിയുടെ അർത്ഥം? നില്പ് ഉറയ്ക്കാതിരിക്കുക. തെറ്റായ സ്ഥാനത്ത് അടിക്കുക. തെറ്റിയതിന് അടിക്കുക. ആനയ്ക്ക് അടി കൊടുക്കുക.\n44 ഗൃഹത്തെ സംബന്ധിച്ചത്.’ – ഒറ്റപ്പദം തിരഞ്ഞെടുക്കുക. ഗൃഹം ഗൃഹാന്തരീക്ഷം ഗാർഹികം വീട്\n45 കൃഷിയെ സംബന്ധിച്ചത്.’ – ഒറ്റപ്പദം തിരഞ്ഞെടുക്കുക. കൃഷി കാർഷികം കർഷകം കൃഷിക്കാരി\n46 ഭരിക്കുന്നവർ ‘രക്ഷ’കരാവണം. – രക്ഷ എന്ന വാക്കിന്റെ വിപരീതാർത്ഥം വരുന്ന വാക്ക്? സുരക്ഷ ശിക്ഷ അക്ഷമ ഭരണം\n47 തുടക്കം’ മാത്രം നന്നായാൽ പോരാ. – തുടക്കം എന്ന വാക്കിന്റെ വിപരീതാർത്ഥം വരുന്ന വാക്ക്? ഒടുക്കം ആദ്യം ഉദ്യമം ആരംഭം\n48 ശാസ്ത്രകഥകളുടെ മേഖല ഒരു മഹാ’സമുദ്രം’. – സമുദ്രം എന്ന വാക്കിന് സമാനമായ അർത്ഥം വരുന്ന പദം തിരഞ്ഞെടുക്കുക. ഗഗനം സാഗരം മഹാമാനം ഭൂമി\n49 ക്രമേണ ആ മനോഹരമായ ‘കാഴ്ച’ തെളിഞ്ഞുവന്നു. – കാഴ്ച എന്ന വാക്കിന് സമാനമായ അർത്ഥം വരുന്ന പദം തിരഞ്ഞെടുക്കുക. അദൃശ്യം ദൃഷ്ടി ദൃശ്യം ആകാശം\n50 ജാലകത്തിന്റെ ചില്ലുപാളികൾ ചേർത്തടച്ച് മഴക്കാറ്റ് പിന്തിരിഞ്ഞു. – മഴക്കാറ്റ് എന്നത് പിരിച്ചെഴുതുക. മഴ + കാറ്റ് മഴ + ക്കാറ്റ് മഴക്ക് + ആറ്റ് മഴ + കാറ്\n51 ഇപ്പോൾ വിദ്യുച്ഛക്തിക്ക് ഒരു മുട്ടുമില്ല. – വിദ്യുച്ഛക്തി എന്നത് പിരിച്ചെഴുതുക. വിദ്യുത് + ശക്തി വിദ്യു + ഛക്തി വിദ്യു + ച്ഛക്തി വിദ്യു + ശക്തി\n52 ചന്ദ്രൻ പൊന്തി + പൊന്തി വന്നു. – വാക്യത്തിലെ പിരിച്ചെഴുതിയ പദങ്ങളെ ചേർത്തെഴുതുക. പൊന്തിപ്പൊന്തി പൊന്തിപൊന്തി പൊന്തിപന്തി പൊന്തിയോളം പൊന്തി\n53 പെറ്റു + അമ്മ പൊറുക്കും. വാക്യത്തിലെ പിരിച്ചെഴുതിയ പദങ്ങളെ ചേർത്തെഴുതുക. പെറ്റഅമ്മ പെറ്റമ്മ പെറ്റ്അമ്മ പെറ്റ്മ്മ\n54 മുക്കണ്ണൻ പരമശിവന്റെ വിശേഷണപ്പേരാണ്. ഇതിൽ മുക്കണ്ണൻ എന്ന പദത്തെ അർത്ഥം മനസ്സിലാവുന്ന തരത്തിൽ വേർതിരിക്കുക. മു-കണ്ണൻ മൂന്നുകണ്ണും മൂന്നു കണ്ണുള്ളവൻ മൂക്കിൽ കണ്ണ്\n55 ശരിയായ പദം തിരഞ്ഞെടുക്കുക. പീഠനം പീഡനം പീഢനം പീടനം\n56 ശരിയായ രൂപം തിരഞ്ഞെടുക്കുക. നിശ്ശബ്ദം നിശബ്ദം നിശബ്ധം നിശബ്തം\n57 പ്രതി ജയിൽ ചാടിപ്പോയി. ഈ വാക്യത്തിൽ ആദ്യം നടന്ന ക്രിയ ഏതാണ്? ചാടി പോയി ജയിൽ പ്രതി\n58 വൃക്ഷലതകളും തങ്ങളുടെ നൃത്തങ്ങളെ വെടിഞ്ഞ് __________ നിൽക്കുന്നു.\nഅനുയോജ്യമായ വാക്ക് വരയിട്ടിടത്ത് ചേർക്കാൻ തിരഞ്ഞെടുക്കുക. ചിരിച്ച് കൂകി നിശ്ചലരായി ഓടി\n59 നാലുകാലുള്ളൊരു നങ്ങേലിപ്പെണ്ണിനെ കോലുനാരായണൻ കട്ടോണ്ടുപോയി.’ ഈ കടങ്കഥയ്ക്ക് അനുയോജ്യമായ ഉത്തരം? എരുമയെ പോറ്റുന്ന ആൾ കാളവണ്ടിക്കാരൻ വീട്ടിൽ പുലി വരുന്നത് ചേര തവളയെ പിടിക്കുന്നത്\n60 ഓടും കാലില്ല, പറക്കും ചിറകില്ല, കരയും കണ്ണില്ല, അലറും വായില്ല. – ഈ കടങ്കഥയ്ക്ക് അനുയോജ്യമായ ഉത്തരം? ഒട്ടകപ്പക്ഷി കൊറ്റി കോഴി മേഘം\n61 ജയ് ഹിന്ദ് ‘ എന്ന മുദ്രാവാക്യം ആദ്യമായി വിളിച്ചത് ആരാണ്? ഭഗത് സിംഗ് സുഭാഷ് ചന്ദ്രബോസ് മഹാത്മാ ഗാന്ധി ലാല് ബഹദൂര് ശാസ്ത്രി\n62 കേരളസിഹം എന്ന പേരില് അറിയപ്പെട്ട രാജാവ്? പഴശ്ശിരാജ മാര്‍ത്താണ്ഡവര്‍മ്മ രാജരാജവര്‍മ്മ വേലുത്തമ്പി ദളവ\n63 ഗ്രാമസഭ വിളിച്ചു ചേര്‍ക്കുന്നതിനുള്ള ഉത്തരവാദിത്തം ആര്‍ക്കാണ്? വാര്‍ഡ് മെമ്പര് പഞ്ചായത്തു പ്രസിഡന്റ് പഞ്ചായത്തു സെക്രട്ടറി വില്ലേജ് ഓഫീസര്\n64 ടൈം മെഷീൻ എന്ന ശാസ്ത്രനോവലിന്റെ രചയിതാവ് ആരാണ്? സതീഷ് ധവാൻ എച്ച് ജി വെൽസ് സി രാധാകൃഷ്ണൻ വില്യം റോൺട്ജൻ\n65 ഗാന്ധിജിയുടെ ആത്മകഥ ഗുജറാത്തിയിൽനിന്ന് ഇംഗ്ലീഷിലേക്കു പരിഭാഷപ്പെടുത്തിയത് ആരാണ്? മീരാബെൻ മഹാദേവ് ദേശായി മഹാത്മാഗാന്ധി ജോൺ റസ്കിൻ\n66 റബർ മരത്തിന്റെ ജന്മനാട്? ശ്രീലങ്ക ബ്രസീൽ ഘാന ജർമ്മനി\n67 ഉത്തരാഖണ്ഡ് (ഉത്തരാഞ്ചൽ) എന്ന സംസ്ഥാനത്തിന്റെ തലസ്ഥാനം? സിംല ഡാർജിലിങ് ഡെറാഡൂൺ ഗാംഗ്ടോക്ക്\n68 ബംഗ്ലാദേശിൽ ബ്രഹ്മപുത്ര നദി അറിയപ്പെടുന്നത് ഏതു പേരിലാണ്? പത്മ ജമുന സാങ്പോ ലുഹിത്\n69 തിരുവിതാംകൂറിൽ ക്ഷേത്രപ്രവേശന വിളംബരം പുറപ്പെടുവിച്ച വർഷം ഏത്? 1936 1938 1928 1926\n70 വിവരാവകാശനിയമം കേന്ദ്രം പാസ്സാക്കിയ വർഷം? 2005 2006 2004 2003\n71 മഹാത്മാഗാന്ധിയുമായി ബന്ധപ്പെട്ട ആശയം ഏതാണ്? ജയ് ജവാൻ ജയ് കിസാൻ ഗ്രാമസ്വരാജ് ഗരീബി ഹഠാവോ സമ്പൂർണ്ണവിപ്ലവം\n72 ദക്ഷിണേന്ത്യയിൽ ആദ്യമായി കണ്ണാടിപ്രതിഷ്ഠ നടത്തിയ സാമൂഹ്യപരിഷ്കർത്താവ്? ശ്രീനാരായണഗുരു സഹോദരൻ അയ്യപ്പൻ വൈകുണ്ഠസ്വാമികൾ ചട്ടമ്പിസ്വാമികൾ\n73 ബ്രഹ്മസമാജം സ്ഥാപിച്ചതാര്? രാജാ റാം മോഹൻറായ് സ്വാമി ദയാനന്ദ സരസ്വതി അയ്യൻകാളി ശ്രീനാരായണഗുരു\n74 ഇന്ത്യയിലെ ആദ്യത്തെ സാമ്രാജ്യം ആര്യ ഗുപ്ത മഗധ കനിഷ്ക\n75 കേരളത്തിന്റെ മാഗ്നാകാർട്ട എന്നു വിശേഷിപ്പിക്കപ്പെടുന്ന സംഭവം ഏതാണ്? ക്ഷേത്രപ്രവേശന വിളംബം ഗുരുവായൂർ സത്യഗ്രഹം ഗാന്ധിജിയുടെ കേരള സന്ദർശനം വൈക്കം സത്യഗ്രഹം\n76 കേരള സർവ്വകലാശാല ഇംഗ്ലീഷിലേക്കു പരിഭാഷപ്പെടുത്തിയ ‘ഹോർത്തൂസ് മലബാറിക്കസ്’ എന്ന ഗ്രന്ഥം ആരുടെ സംഭാവനയാണ്? ഫ്രഞ്ചുകാർ ഇംഗ്ലീഷുകാർ പോർട്ടുഗീസുകാർ ഡച്ചുകാർ\n77 ഇന്ത്യൻ മഹാസമുദ്രത്തിലെ ഏറ്റവും വലിയ ദ്വീപ്? മഡഗാസ്കർ ലക്ഷദ്വീപ് ആന്റമാൻ നിക്കോബാർ മാലിദ്വീപ്\n78 പിങ്ക് സിറ്റി എന്നറിയപ്പെടുന്ന നഗരം? പനാജി തഞ്ചാവൂർ സിയാചിൻ ജയ്‌പൂർ\n79 തിരുവിതാംകൂറിൽ അടിമക്കച്ചവടം നിരോധിച്ചത് ആരുടെ ഭരണകാലത്ത് ആയിരുന്നു? റാണി ഗൗരി ലക്ഷ്മീ ഭായ് സ്വാതിതിരുനാൾ ചിത്തിരതിരുനാൾ മാർത്താണ്ഡവർമ്മ\n80 മംഗള എന്നറിയപ്പെടുന്നത് ഏതു കാർഷികവിളയാണ്? തേങ്ങ അടയ്ക്ക ഏലം കുരുമുളക്\n81 ശബ്ദതാരാവലിയുടെ കർത്താവ് ആര്? വെട്ടം മാണി എ ആർ രാജരാജവർമ്മ ശ്രീകണ്ഠേശ്വരം പത്മനാഭപിള്ള കേരള വർമ്മ വലിയകോയിത്തമ്പുരാൻ\n82 കേരളവ്യാസൻ എന്ന് അറിയപ്പെടുന്നത് ആര്? എ ആർ രാജരാജവർമ്മ കുഞ്ഞിക്കുട്ടൻ തമ്പുരാൻ വെണ്ണിക്കുളം ഗോപാലക്കുറുപ്പ് കേരളവർമ്മ വലിയകോയിത്തമ്പുരാൻ\n83 ആദ്യ ജ്ഞാനപീഠ പുരസ്കാരം നേടിയ സാഹിത്യകാരൻ ആര്? ജി ശങ്കരക്കുറുപ്പ് എസ് കെ പൊറ്റക്കാട്ട് ശിവറാം കാരന്ത് താരാശങ്കർ ബന്ദോപാധ്യായ\n84 ഐതിഹ്യമാല’യുടെ കർത്താവ് ആര്? പി കുഞ്ഞിരാമൻ നായർ സി വി കുഞ്ഞിരാമൻ കൊട്ടാരത്തിൽ ശങ്കുണ്ണി ശൂരനാട് കുഞ്ഞൻപിള്ള\n85 കേരള സംഗീതനാടക അക്കാദമിയുടെ ആസ്ഥാനം എവിടെ? തൃശ്ശൂർ തിരുവനന്തപുരം തിരൂർ കോഴിക്കോട്\n86 കാക്കേ കാക്കേ കൂടെവിടേ….’ എന്നാരംഭിക്കുന്ന കവിത രചിച്ചതാര്? ജി ശങ്കരക്കുറുപ്പ് ഉള്ളൂർ സിപ്പി പള്ളിപ്പുറം കുഞ്ഞുണ്ണി\n87 ഓമനത്തിങ്കൾക്കിടാവോ….’ എന്നാരംഭിക്കുന്ന താരാട്ടുപാട്ട് രചിച്ചതാര്? ഇരയിമ്മൻ തമ്പി സ്വാതിതിരുനാൾ പി ഭാസ്കരൻ ഒ എൻ വി\n88 കേരളീയമായ ഒരു ലാസ്യനൃത്തകലാരൂപമാണ്? ഭരതനാട്യം കുച്ചുപ്പുടി ഒഡീസി മോഹിനിയാട്ടം\n89 ഹാരിപോട്ടർ സീരീസിന്റെ സ്രഷ്ടാവ് ആര്? ജെ കെ റൗളിങ് എനിഡ് ബ്ലൈട്ടൺ എച്ച് ജി വെൽസ് ഡാനിയേൽ ഡീഫോ\n90 ഏറ്റവും വലിയ ലിഖിത ഭരണഘടനയുള്ള രാജ്യം? അമേരിക്ക റഷ്യ ഇന്ത്യ നവറു\n91 അഗ്നിച്ചിറകുകൾ ആരുടെ ആത്മകഥയാണ്? എ പി ജെ അബ്ദുൾകലാം മഹാത്മാഗാന്ധി ലളിതാംബിക അന്തർജ്ജനം ഇ എം എസ് നമ്പൂതിരിപ്പാട്\n92 മനുഷ്യൻ ആദ്യം ഉപയോഗിച്ച ലോഹം ചെമ്പ് ഇരുമ്പ് ഓട് വെങ്കലം\n93 ക്വിറ്റ് ഇന്ത്യ ദിനം? ഡിസംബർ4ഒക്ടോബർ9ഏപ്രിൽ5ആഗസ്റ്റ് 9\n94 ഇന്ത്യൻ ഭരണഘടനയുടെ ശില്പി ജവഹർലാൽ നെഹ്രു രാജേന്ദ്രപ്രസാദ് ഡോ. അംബേദ്കർ ഇന്ദിരാഗാന്ധി\n95 മഹാഭാരതത്തിൽ കർണ്ണന്റെ മാതാവിന്റെ പേര്? പാഞ്ചാലി സത്യവതി കുന്തീദേവി കൈകേയി\n96 കുഞ്ഞിക്കൂനൻ എന്ന ഗ്രന്ഥത്തിന്റെ കർത്താവ്? പി നരേന്ദ്രനാഥ് വത്സല അഴകത്ത് പത്മനാഭപിള്ള വിലാസിനി\n97 കുട്ടികൾക്കായി ‘ബാലൻ’ എന്ന ആനുകാലികം പ്രസിദ്ധീകരിച്ചതാര്? സുമംഗല മാത്യു എം കുഴിവേലി ബാലാമണിയമ്മ കെ എം മാത്യു\n98 കുട്ടികൾക്കുവേണ്ടി കിളിപ്പാട്ടു രീതിയിൽ കുഞ്ചൻ നമ്പ്യാർ രചിച്ച കൃതി? അധ്യാത്മരാമായണം മഹാഭാരതം പഞ്ചതന്ത്രം കല്യാണസൗഗന്ധികം\n99 ‘തളിര്’’ മാസികയുടെ ആദ്യത്തെ ചീഫ് എഡിറ്റർ സി ജി ശാന്തകുമാർ പാലാ കെ എം മാത്യു സുഗതകുമാരി സിപ്പി പള്ളിപ്പുറം\n100 കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് സ്ഥാപിച്ച വർഷം 1956 1957 1969 1981\n1 അപൂർവ ദേശാടനപക്ഷികൾ എത്തുന്ന പാതിരാമണൽ ദ്വീപ് ഏതു കായലിലാണ്? അഷ്ടമുടിക്കായൽ കായംകുളം കായൽ വേമ്പനാട്ടു കായൽ പരവൂർ കായൽ\n2 328 ദിവസം ബഹിരാകാശത്തു താമസിച്ച് റെക്കോഡ് സൃഷ്ടിച്ച വനിത ക്രിസ്റ്റീന കോക് സുനിത വില്യംസ് വലന്റീന തെരെഷ്കോവ അനുഷേ അൻസാരി\n3 കുട്ടി ചിരിക്കുന്നു. കുട്ടി അമ്മയുടെ മടിയിൽ ഇരിക്കുന്നു. ഈ രണ്ടു വാക്യങ്ങളെ ഒറ്റവാക്യമാക്കുക. കുട്ടിയുടെ ചിരി അമ്മയുടെ മടിയിൽ ഇരിക്കുകയാണ്. അമ്മ കുട്ടിയെ മടിയിലിരുത്തി ചിരിക്കുന്നു. കുട്ടി അമ്മയുടെ മടിയിലിരുന്നു ചിരിക്കുന്നു. കുട്ടിയും അമ്മയും ചിരിക്കുന്നു.\n4 ക്ഷീരപഥത്തിൽ ഏറ്റവും വലിപ്പം കൂടിയതായി കരുതപ്പെടുന്ന നക്ഷത്രം ‘തിരുവാതിര (Betelgeuse) ‘ ആണ്. ഏതു നക്ഷത്രഗണത്തിലാണ് തിരുവാതിര ഉൾപ്പെട്ടിരിക്കുന്നത്? ഓറിയോൺ ബിഗ്ബെയർ ഉർസമൈനർ ഉർസാമേജർ\n5 വേൾഡ് വൈൽഡ്‌ലൈഫ് ഫണ്ട് (WFF) എന്ന സംഘടനയുടെ മുദ്രയിൽ ഒരു ജീവിയുടെ ചിത്രം കൊടുത്തിരിക്കുന്നു. ഏതാണ് ആ ജീവി? കരടി പൂച്ച കങ്കാരു പാണ്ഡ\n6 2020 ലെ ലോകാരോഗ്യദിന (ഏപ്രിൽ 7) സന്ദേശം എന്തായിരുന്നു? ആരോഗ്യത്തിനു കൂട്ടായ പ്രവർത്തനം എല്ലായിടത്തും എല്ലാവർക്കും സാർവത്രിക ആരോഗ്യപരിരക്ഷ കൊവിഡ് -19 നെ തടയുക നഴ്സുമാരെയും മിഡ്‍വൈഫുമാരെയും പിന്തുണയ്ക്കുക.\n7 തെരഞ്ഞെടുപ്പിനുശേഷമുള്ള നിയമസഭയുടെ ആദ്യ സമ്മേളനത്തിൽ അധ്യക്ഷം വഹിക്കുന്നത് ആര്? സ്പീക്കർ ഗവർണ്ണർ മുഖ്യമന്ത്രി പ്രോടേം സ്പീക്കർ\n8 പ്ലേഗ് ബാധ ഒഴിഞ്ഞുപോയതിന്റെ സ്മരണയ്ക്കായി നിർമ്മിച്ച കെട്ടിടം? ആഗ്രാകോട്ട ബേക്കൽ കോട്ട ചാർമിനാർ ഷാലിമാർ\n9 താഴെ കാണുന്നവയിൽ എസ്കിമോകളുമായി ബന്ധമില്ലാത്ത പ്രസ്താവന ഏതാണ്? ദക്ഷിണധ്രുവത്തിലെ ജനവിഭാഗമാണ്. മഞ്ഞുകാലത്ത് ഇഗ്ലൂ എന്നറിയപ്പെടുന്ന വീടുകളിൽ താമസിക്കുന്നു. ഉത്തരധ്രുവത്തിലെ ജനവിഭാഗമാണ്. സീൽ എന്ന കടൽജീവിയുടെ കൊഴുപ്പ് ഉപയോഗിക്കുന്നു.\n10 മലയാളത്തിലെ ആദ്യ ചെറുകഥ ഏത്? അഹല്യ വാസനാവികൃതി പൂവമ്പഴം വെള്ളപ്പൊക്കത്തിൽ\n11 കുട്ടികൾക്കായി പഞ്ചതന്ത്രം പുനരാഖ്യാനം ചെയ്തത് ആര്? സിപ്പി പള്ളിപ്പുറം പി നരേന്ദ്രനാഥ് ഏവൂർ പരമേശ്വരൻ സുമംഗല\n12 “കുഴിവെട്ടി മൂടുക വേദനകൾ\nകുതികൊൾക ശക്തിയിലേക്കു നമ്മൾ” – ഈ വരികൾ ആരുടേതാണ്? ഇടശ്ശേരി വയലാർ അക്കിത്തം കുമാരനാശാൻ\n13 താഴെ പറയുന്നവയിൽ അനുനാസികാക്ഷരം ഏതാണ്? ക ഥ മ ജ\n14 “വിളക്കു കൈവശമുള്ളവനെങ്ങും വിശ്വം ദീപമയം\nവെണ്മ മനസ്സിൽ വിളങ്ങിന ഭദ്രനു മേന്മേലമൃതമയം” – ആരുടെ വരികളാണിത്? കുമാരനാശാൻ വള്ളത്തോൾ ഉള്ളൂർ വൈലോപ്പിള്ളി\n15 മഹാത്മാഗാന്ധിയെ പ്രമേയമാക്കി വള്ളത്തോൾ രചിച്ച കവിത? ഗാന്ധിയും ഗോഡ്സെയും എന്റെ ഗുരുനാഥൻ മഹാനായ ഗാന്ധി ഗാന്ധി\n16 ചമത്കാരദായകവും പൂർണ്ണമായ ഒരാശയം ഉൾക്കൊള്ളുന്നതുമായ ഒറ്റശ്ലോകങ്ങൾക്ക് മലയാളസാഹിത്യത്തിൽ അറിയപ്പെടുന്ന പേര്? ശ്ലോകം മുക്തകം യുഗ്മകം ചമ്പു\n17 കേരള സാഹിത്യ അക്കാദമി പുരസ്കാരം ലഭിച്ച ‘നാർമുടിപ്പുടവ’ എന്ന നോവലിന്റെ രചയിതാവ് ആര്? സാറാ ജോസഫ് സാറാ തോമസ് പി വത്സല അംബികാസുതൻ മങ്ങാട്\n18 കൊടിയേറ്റം എന്ന സിനിമയുടെ സംവിധായകൻ ആര്? അടൂർ ഗോപാലകൃഷ്ണൻ ജി അരവിന്ദൻ ജയരാജ് എം ടി വാസുദേവൻ നായർ\n19 കേരള ഗ്രന്ഥശാലാ സംഘത്തിന്റെ ആദ്യ സെക്രട്ടറി ആരായിരുന്നു? കെ എൻ പിഷാരടി ഇ എം എസ് നമ്പൂതിരിപ്പാട് ജോസഫ് മുണ്ടശ്ശേരി പി എൻ പണിക്കർ\n20 താഴെ തന്നിരിക്കുന്നവയിൽ അക്ഷരത്തെറ്റില്ലാത്ത പദം ഏത്? കാരാഗ്രഹം ജോതിഷം അസ്ഥിത്വം ബീഭത്സം\n21 ആരുടെ മരണത്തെത്തുടർന്നാണ് ചങ്ങമ്പുഴ ‘രമണൻ’ എന്ന വിലാപകാവ്യമെഴുതിയത്? ഇടപ്പള്ളി രാഘവൻപിള്ള ഇടപ്പള്ള ഗോവിന്ദൻ നായർ കെ സി കേശവപിള്ള പി കുഞ്ഞിരാമൻ നായർ\n22 ഒഥല്ലോ എന്ന നാടകത്തെ ആസ്പദമാക്കി മലയാളത്തിൽ നിർമ്മിച്ച ചലച്ചിത്രം ഏത്? കമലദളം രാജശില്പി താലോലം കളിയാട്ടം\n23 അപ്പുക്കിളി’ ഏതു നോവലിലെ കഥാപാത്രമാണ്? രണ്ടിടങ്ങഴി ഖസാക്കിന്റെ ഇതിഹാസം കാലം യന്ത്രം\n24 ഹാ! വിജിഗീഷു മൃത്യുവിന്നാമോ\nജീവിതത്തിൻ കൊടിപ്പടം താഴ്ത്താൻ’ എന്നു പ്രഖ്യാപിച്ച കവി ആര്? ഒളപ്പമണ്ണ വൈലോപ്പിള്ളിൽ ശ്രീധരമേനോൻ ജി ശങ്കരക്കുറുപ്പ് വിഷ്ണുനാരായണൻ നമ്പൂതിരി\n25 മലയാള അക്ഷരമാലയിൽ ഊഷ്മാക്കൾ എന്ന് കേരളപാണിനി വിശേഷിപ്പിച്ച അക്ഷരങ്ങൾ ഏവ? യ ര ല വ ള ഴ റ ശ ഷ സ ങ ഞ ണ ന മ\n26 ബുക്കർസമ്മാനം നേടിയ മലയാളി വനിത ആര്? പ്രതിഭാ റായ് മേരി ജോൺ തോട്ടം പി വത്സല അരുന്ധതി റോയി\n27 രാജ്യം രാജാവിനാൽ ഭരിക്കപ്പെടുന്നു’ – ഇത്തരം പ്രയോഗരീതിയുടെ പേര്? കർമ്മണി പ്രയോഗം കർത്തരിപ്രയോഗം അനുപ്രയോഗം പ്രാക്പ്രയോഗം\n28 മലയാളഭാഷ ഏതു ഗോത്രത്തിൽനിന്നാണ് ഉടലെടുത്തത്? ആര്യഗോത്രം ദ്രാവിഡഗോത്രം സൈനോ ടിബറ്റൻ ഗോത്രം ഇൻഡോയൂറോപ്യൻ ഗോത്രം\n29 നക്ഷത്രമെണ്ണുക’ എന്ന ശൈലികൊണ്ട് അർത്ഥമാക്കുന്നത്? വ്യാപകമാവുക ആചാരം നടപ്പിലാക്കുക വഴങ്ങിക്കൊടുക്കുക ഏറെ ബുദ്ധിമുട്ടുക\n30 വൈശാഖൻ എന്ന തൂലികാനാമത്തിൽ അറിയപ്പെടുന്നതാര്? എം കെ മേനോൻ എം പി വീരേന്ദ്രകുമാർ എം കെ ഗോപിനാഥൻ നായർ ഡി വിനയചന്ദ്രൻ\n31 “കാറ്റേ നീ വീശരുതിപ്പോൾ, കാറേ നീ പെയ്യരുതിപ്പോൾ…” എന്നു തുടങ്ങുന്ന കവിത രചിച്ചതാര്? വി മധുസൂദനൻ നായർ കുരീപ്പുഴ ശ്രീകുമാർ തിരുനെല്ലൂർ കരുണാകരൻ പി ഭാസ്കരൻ\n32 ഘടകപദങ്ങൾക്കു തുല്യപ്രാധാന്യമുള്ള സമാസം? ദ്വന്ദ്വസമാസം ബഹുവ്രീഹിസമാസം തത്പുരുഷസമാസം അവ്യയീഭാവസമാസം\n33 താഴെ തന്നിരിക്കുന്നവയിൽ പ്രയോജകക്രിയ ഏതെന്നു കണ്ടെത്തുക. കുളിപ്പിക്കുക പൊടിക്കുക നിൽക്കുക പറ്റിക്കുക\n34 “ഹേ, അജസുന്ദരീ! ഭവതി ആ പുതപ്പു തിന്നരുത്. അതിന് നൂറുരൂപ വിലയുണ്ട്. അതിന്റെ കോപ്പി എന്റെ പക്കൽ വേറേയില്ല.” ഒരു പ്രസിദ്ധനോവലിലെ ഈ വാക്യം ആരുടേതാണ്? പുനത്തിൽ കുഞ്ഞബ്ദുള്ള വൈക്കം മുഹമ്മദ് ബഷീർ മുട്ടത്തു വർക്കി എം ടി വാസുദേവൻ നായർ\n35 എഴുത്തച്ഛന്റെ ജീവിതം പ്രമേയമാക്കി സി രാധാകൃഷ്ണൻ രചിച്ച നോവൽ ഏത്? അമൃതം സ്പന്ദമാപിനികളേ നന്ദി തീക്കടൽ കടഞ്ഞ് തിരുമധുരം പുഴ മുതൽ പുഴ വരെ\n36 സിനിമയിലെ സമഗ്രസംഭാവനയ്ക്ക് സംസ്ഥാനസർക്കാർ നൽകുന്ന പുരസ്കാരം ഭരത് അവാർഡ് ജെ സി ഡാനിയേൽ പുരസ്കാരം ഉർവശി അവാർഡ് സമഗ്രപുരസ്കാരം\n37 കുട്ടികൾക്കുവേണ്ടി കുമാരനാശാൻ രചിച്ച രാമായണം ഉത്തരരാമായണം കിശോരരാമായണം കുമാരരാമായണം ബാലരാമായണം\n38 കേരളത്തിലെ ആദ്യത്തെ ജലവൈദ്യുത പദ്ധതി? കുറ്റ്യാടി ശബരിഗിരി ബ്രഹ്മപുരം പള്ളിവാസൽ\n39 കേരളസർക്കാർ സംരക്ഷിതസ്മാരകമാക്കിയ വാഴുവേലിൽ തറവാട് ആരുടെ ജന്മഗൃഹമാണ്? ഒ എൻ വി ഇ എം എസ് പ്രേം നസീർ സുഗതകുമാരി\n40 സമ്പൂർണ്ണസാക്ഷരത നേടിയ ഇന്ത്യയിലെ ആദ്യപട്ടണം? ആലപ്പുഴ കോട്ടയം പത്തനംതിട്ട ഇടുക്കി\n41 ഒരു കുരുവിയുടെ പതനം (ഫാൾ ഓഫ് എ സ്പാരോ) ആരുടെ ആത്മകഥയാണ്? സാലിം അലി ഇ എം എസ് സുഗതകുമാരി ഒ എൻ വി\n42 കണ എന്ന രോഗമുണ്ടാവുന്നത് ഏതു വൈറ്റമിന്റെ കുറവുകൊണ്ടാണ്? വൈറ്റമിൻ എ വൈറ്റമിൻ ബി വൈറ്റമിൻ സി വൈറ്റമിൻ ഡി\n43 ഇന്ദുചൂഡൻ എന്ന് അറിയപ്പെടുന്ന സാഹിത്യകാരൻ? ബാലചന്ദ്രൻ ചുള്ളിക്കാട് കെ കെ നീലകണ്ഠൻ വേളൂർ കൃഷ്ണൻകുട്ടി ഡോ. ആർ സുഗതൻ\n44 മനുഷ്യൻ നിർമ്മിച്ച ആദ്യ കൃത്രിമോപഗ്രഹം ടെൽസ്റ്റാർ വോയേജർ സ്പുട്നിക് ആര്യഭട്ട\n45 പെൺകുട്ടികളുടെ ദേശീയദിനം (നാഷണൽ ഗേൾ ചൈൽഡ് ഡേ) എന്നാണ്? ജനുവരി 25 ജനുവരി 24 ഡിസംബർ 24 ഡിസംബർ 25\n46 ഹരിദ്വാറിലുള്ള പത്തൊൻപതു വയസ്സുള്ള ഒരു പെൺകുട്ടി ഇക്കഴിഞ്ഞ പെൺകുട്ടികളുടെ ദിനത്തിൽ ഒരു ദിവസത്തേക്ക് ഉത്തരാഖണ്ഡിലെ മുഖ്യമന്ത്രിയായി. ആരാണ് ആ പെൺകുട്ടി? സുസ്മിതാ ദേശായി സൃഷ്ടി ഗോസ്വാമി നീരജാ ഗോസായി നീനാ ചന്ദ്രൻ\n47 സാർവത്രിക പ്രായപൂർത്തി വോട്ടവകാശത്തെക്കുറിച്ചു പ്രതിപാദിക്കുന്ന ഭരണഘടനാ അനുച്ഛേദം ഏതാണ്? അനുച്ഛേദം 326 അനുച്ഛേദം 325 അനുച്ഛേദം 336 അനുച്ഛേദം 339\n48 ഇന്ത്യയിലെ ഏറ്റവും വലിയ ചിത്രശലഭം വനദേവത നാരകക്കാളി ബുദ്ധമയൂരി ഗോൾഡൻ ബേർഡ് വിങ്\n49 ഓയിൽ ഓഫ് വിട്രിയോൾ എന്നറിയപ്പെടുന്നത്? സൾഫ്യൂരിക് ആസിഡ് നൈട്രിക് ആസിഡ് ഓക്സാലിക് ആസിഡ് ഹൈഡ്രോക്ലോറിക് ആസിഡ്\n50 ആരുടെ ജന്മദിനമാണ് ദേശീയ ഗണിതശാസ്ത്രദിനമായി ആഘോഷിക്കുന്നത്? ശ്രീനിവാസ രാമാനുജം ശകുന്തളാദേവി ആര്യഭടൻ ഭാസ്കരാചാര്യർ\n51 ഫാൽക്കേ അവാർഡ് ഏതു രംഗത്തെ മികവിനാണ് നൽകുന്നത്? സ്പോർട്സ് സാഹിത്യം സംഗീതം സിനിമ\n52 ഭൂവല്ക്കത്തിൽ സ്വതന്ത്രാവസ്ഥയിൽ കാണപ്പെടുന്ന രണ്ടു മൂലകങ്ങളിൽ ഒന്ന് സ്വർണ്ണം ആണ്. രണ്ടാമത്തേത് ഏത്? വെള്ളി ചെമ്പ് പ്ലാറ്റിനം അലൂമിനിയം\n53 ഉറുമ്പു കടിക്കുമ്പോൾ നീറ്റലുണ്ടാക്കുന്ന ഘടകം ഏത്? അസെറ്റിക് ആസിഡ് ഓക്സാലിക്ക് ആസിഡ് ഫോർമിക് ആസിഡ് ലാക്റ്റിക് ആസിഡ്\n54 ജനിതകശാസ്ത്രത്തിന്റെ പിതാവായ ഗ്രിഗർ മെൻഡൽ തന്റെ ജനിതകപരീക്ഷണങ്ങൾ നടത്തിയത് ഏത് സസ്യത്തിലായിരുന്നു? പരുത്തി പയർ ഗോതമ്പ് കരിമ്പ്\n55 ഇന്ത്യൻ സ്പേസ് പ്രോഗ്രാമിന്റെ പിതാവ് എന്നറിയപ്പെടുന്ന വിക്രം സാരാഭായിയുടെ ഭാര്യയാണ് മൃണാളിനി സാരഭായ്. അവർ ഏതു രംഗത്താണ് പ്രസിദ്ധയായത്? സംഗീതം നൃത്തം അഭിനയം സാഹിത്യം\n56 വേദനാസംഹാരിയായി ഉപയോഗിക്കുന്ന ആസ്പിരിൻ രാസപരമായി ഒരു ആസിഡ് ആണ്. ഏത് ആസിഡ്? മീഥൈൽ സാലിസിലിക് ആസിഡ് അസറ്റൈൽ സാലിസിലിക് ആസിഡ് കാർബോണിക് ആസിഡ് അസ്കോർബിക് ആസിഡ്\n57 മഗ്സാസെ പുരസ്കാരം ആദ്യമായി നേടിയ ഇന്ത്യാക്കാരൻ രബീന്ദ്രനാഥ ടാഗോർ രാജഗോപാലാചാരി ആചാര്യ വിനോബാ ഭാവെ അരുണാ ആസഫ് അലി\n58 താഴെ പറയുന്നവയിൽ ജനിതകരോഗം ഏത്? സിക്കിൾ സെൽ അനീമിയ വസൂരി ക്ഷയരോഗം കുഷ്ഠരോഗം\n59 തീവണ്ടിയാത്രയുമായി ബന്ധപ്പെട്ടു കേൾക്കുന്ന പേരാണ് പി എൻ ആർ (പാസഞ്ചർ നെയിം റെക്കോഡ്). പി എൻ ആറിൽ എത്ര അക്കങ്ങളുണ്ട്?57 10 8\n60 അസമിലെ ഒരു ദേശീയോത്സവം വർഷത്തിൽ മൂന്നുതവണ ആഘോഷിക്കാറുണ്ട്. ഏതാണത്? ബിഹു വിഷു പൊങ്കൽ ഇവയൊന്നുമല്ല\n61 കണ്ടൽച്ചെടികൾ നട്ടുപിടിപ്പിച്ചതിലൂടെ പ്രസിദ്ധി നേടിയ വ്യക്തി? ജാനകിയമ്മാൾ മയിലമ്മ കല്ലേൻ പൊക്കുടൻ ആർ വിനോദ്കുമാർ\n62 ജീവിച്ചിരിക്കുന്ന ഫോസിൽ എന്നറിയപ്പെടുന്ന സസ്യം? ജിങ്കോ പൈൻമരം കുപ്രസസ് ഒറേക്കേറിയ\n63 പ്രാചീനശിലായുഗ മനുഷ്യനെപ്പറ്റി വിവരങ്ങൾ നൽകാൻ സഹായകമായ ഭിംബേട്ക ഗുഹ സ്ഥിതി ചെയ്യുന്നത്? മഹാരാഷ്ട്ര കർണാടകം ഉത്തർപ്രദേശ് മധ്യപ്രദേശ്\n64 കേരളത്തിലെ ‘പയ്യന്നൂർ’ ഏതു സമരവുമായി ബന്ധപ്പെട്ടതാണ്? മലബാർ ലഹള ഉപ്പു സത്യഗ്രഹം കർഷകസമരം ഖിലാഫത്ത് പ്രസ്ഥാനം\n65 ആധുനികയുഗത്തിന്റെ ആരംഭത്തെ കുറിക്കുന്നത്? ഫ്യൂഡലിസം മതനവീകരണം നവോത്ഥാനം പ്രതിമതനവീകരണം\n66 ചേരിചേരാ പ്രസ്ഥാനത്തിന്റെ ആദ്യ സമ്മേളനവേദി? കൊൽക്കത്ത പെഷവാർ ബൽഗ്രേഡ് ടോക്കിയോ\n67 ന്യൂമിസ്‌മാറ്റിക്സ് എന്നാൽ ? ഭൗതികാവശിഷ്ട പഠനം ലിഖിത പഠനം നാണയപഠനം ഫോസിൽ പഠനം\n68 സമത്വസമാജ സ്ഥാപകൻ ആര്? അയ്യൻകാളി ശ്രീനാരായണഗുരു മന്നത്ത് പത്മനാഭൻ വൈകുണ്ഠസ്വാമികൾ\n69 ബംഗാൾ വിഭജനം റദ്ദാക്കിയ വർഷം? 1905 1911 1910 1912\n70 വ്യവസായവിപ്ലവം ആരംഭിച്ച രാജ്യം ഏത്? ഇംഗ്ലണ്ട് അമേരിക്ക റഷ്യ ജപ്പാൻ\n71 പ്രതിനിധ്യമില്ലാതെ നികുതിയില്ല’ – ഈ മുദ്രാവാക്യം ഏതു സ്വാതന്ത്ര്യസമരവുമായി ബന്ധപ്പെട്ടതാണ്? അമേരിക്കൻ റഷ്യൻ ചൈനീസ് ഫ്രഞ്ച്\n72 മൂലധനം എന്ന കൃതി രചിച്ചതാര്? റൂസ്സോ അർത്യാസെൻ ഏംഗൽസ് കാൾമാർക്സ്\n73 മാറുമറയ്ക്കൽ ആവശ്യപ്പെട്ട് തിരുവിതാംകൂറിൽ നടന്ന പ്രക്ഷോഭം? കുറിച്യ ലഹള കുണ്ടറ വിളംബരം പുന്നപ്ര വയലാർ ചാന്നാർ ലഹള\n74 ദേവനാംപ്രിയ – പ്രിയദർശിരാജ’ എന്നീ പേരുകളിൽ വിശേഷിപ്പിച്ചിരുന്നത് ആരെയാണ്? അശോകൻ കൗടില്യൻ ബുദ്ധൻ മഹാവീരൻ\n75 ബ്രിട്ടീഷ് ഇന്ത്യയിലെ ആദ്യ വൈസ്രോയി? ലിറ്റൺ കോൺവാലിഡ് കാനിങ് വേവൽ\n76 ഗാന്ധിയൻ സമരവുമായി ബന്ധപ്പെട്ട ചമ്പാരൻ ഏതു സംസ്ഥാനത്തു സ്ഥിതി ചെയ്യുന്നു? ബംഗാൾ മഹാരാഷ്ട്ര ഗുജറാത്ത് ബീഹാർ\n77 ഇന്ത്യൻ വിദേശനയത്തിന്റെ ശില്പി? മഹാത്മാഗാന്ധി ജവഹർലാൽ നെഹ്രു ഡോ. എസ് രാധാകൃഷ്ണൻ ഡോ. രാജേന്ദ്രപ്രസാദ്\n78 പ്രച്ഛന്ന ബുദ്ധൻ എന്നറിയപ്പെടുന്നത്? കനിഷ്കൻ ഹർഷൻ ശങ്കരാചാര്യർ അശോകൻ\n79 സമുദ്രമാർഗ്ഗം ഇന്ത്യയിൽ ആദ്യമായി എത്തിയ യൂറോപ്യൻ ശക്തി? ഫ്രഞ്ചുകാർ ഇംഗ്ലീഷുകാർ പോർട്ടുഗീസുകാർ ഡച്ചുകാർ\n80 രണ്ടു തവണ ഇന്ത്യൻ നാഷണൽ കോൺഗ്രസ്സിന്റെ അദ്ധ്യക്ഷനായ ആദ്യ വ്യക്തി? ഡബ്ലിയു സി ബാനർജി നേതാജി സുഭാഷ് ചന്ദ്രബോസ് നെഹ്രു ദാദാഭായ് നവറോജി\n81 ദക്ഷിണേന്ത്യയിലെ നളന്ദ എന്ന് അറിയപ്പെടുന്നത്? മുസിരിസ് പാലിയം ശാല തിരുവഞ്ചിക്കുളം കാന്തള്ളൂർ ശാല\n82 സ്വതന്ത്രനായ് ജനിക്കുന്ന മനുഷ്യൻ എവിടെയും ചങ്ങലയിലാണ്.’ ആരുടെ വാക്കുകളാണിത്? വോൾട്ടയർ ലിങ്കൺ റൂസ്സോ മൊണ്ടസ്ക്യൂ\n83 സ്വാതന്ത്ര്യം, സമത്വം, സാഹോദര്യം എന്നീ മുദ്രാവാക്യങ്ങൾ മുഴങ്ങിയ വിപ്ലവമേത്? റഷ്യൻ വിപ്ലവം ചൈനീസ് വിപ്ലവം അമേരിക്കൻ വിപ്ലവം ഫ്രഞ്ച് വിപ്ലവം\n84 അമ്മ’ എന്ന നോവലെഴുതിയ റഷ്യൻ സാഹിത്യകാരൻ ആര്? ലിയോ ടോൾസ്റ്റോയി മാക്സിം ഗോർക്കി ആന്റൺ ചെക്കോവ് ഇവാൻ തുർഗനേവ്\n85 ഫോർവേഡ് ബ്ലോക്ക് എന്ന രാഷ്ട്രീയപ്പാർട്ടിക്ക് രൂപം നൽകിയ വ്യക്തി? ജയപ്രകാശ് നാരായണൻ സുഭാഷ് ചന്ദ്രബോസ് മോത്തിലാൽ നെഹ്രു അരുണാ ആസഫലി\n86 തെക്കേ ഇന്ത്യയിലെ മഹാശിലാസ്മാരക കേന്ദ്രം? മറയൂർ ഹൈദ്രബാദ് ഹൻസ്ഗി കുർനൂൽ\n87 മലബാറിൽ ദേശീയപ്രക്ഷോഭത്തിനു നേതൃത്വം നൽകിയ വനിത? എ വി കുട്ടിമാളു അമ്മ ആനി മസ്ക്രീൻ അക്കമ്മ ചെറിയാൻ കൗമുദി ടീച്ചർ\n88 ഒന്നേകാൽ കോടി മലയാളികൾ’ എന്ന ഗ്രന്ഥം രചിച്ചത് ആര്? ഇ ഇക്കണ്ടവാര്യർ ഇ എം എസ് നമ്പൂതിരിപ്പാട് പട്ടം താണുപിള്ള സി കേശവൻ\n89 അടുക്കളയിൽനിന്ന് അരങ്ങത്തേക്ക് എന്ന കൃതി രചിച്ചത്? വി ടി ഭട്ടതിരിപ്പാട് തോപ്പിൽഭാസി ഒ എൻ വി കുമാരനാശാൻ\n90 മലബാർ ഇംഗ്ലീഷുകാർക്ക് ലഭിക്കാനിടയായ ഉടമ്പടി? മദ്രാസ് ഉടമ്പടി മലബാർ ഉടമ്പടി ശ്രീരംഗപട്ടണം ഉടമ്പടി പാരീസ് ഉടമ്പടി\n91 കറുത്ത മുത്ത് എന്ന പേരിൽ ലോകം കണ്ട മികച്ച ഫുട്ബോൾ കളിക്കാരൻ പെലെ ഐ എം വിജയൻ മെസ്സി ബാനർജി\n92 മിഠായിത്തെരുവ് സ്ഥിതി ചെയ്യുന്ന നഗരം? തിരുവനന്തപുരം കാസർഗോഡ് കോഴിക്കോട് തൃശ്ശൂർ\n93 44ാമത് വയലാർ സാഹിത്യ പുരസ്കാരം (2020) നേടിയ കവി? പ്രഭാവർമ്മ ഏഴാച്ചേരി രാമചന്ദ്രൻ ടി ഡി രാമകൃഷ്ണൻ കെ വി മോഹൻകുമാർ\n94 വിന്നി മണ്ടേല ഏതു രാജ്യത്തിലെ രാഷ്ട്രീയപ്രവർത്തകയായിരുന്നു? വിയറ്റ്നാം വെനസ്വേല ദക്ഷിണാഫ്രിക്ക ചൈന\n95 ശാസ്ത്രജ്ഞർക്കുള്ള ഇന്ത്യയിലെ ഏറ്റവും വലിയ ബഹുമതി? ശാന്തി സ്വരൂപ് ഭട്നാഗർ പുരസ്കാരം സർവ്വശ്രേഷ്ഠ പുരസ്കാരം ഭീഷ്മ പുരസ്കാരം ദ്രോണാചാര്യ അവാർഡ്\n96 ഗാന്ധിജിയെ സ്വാധീനിച്ച ‘അൺ ടു ദി ലാസ്റ്റ്’ രചിച്ചത്? ടോൾസ്റ്റോയ് റസ്കിൻ ബോണ്ട് ആർ കെ നാരായണൻ ജോൺ റസ്കിൻ\n97 ആഗോളതാപനത്തിനു കാരണം കാർബൺ ഡൈ ഓക്സൈഡ് വാതകം അന്തരീക്ഷത്തിലെത്തുന്നതാണ് എന്ന് ആദ്യമായി കണ്ടെത്തിയത്? 19ാം നൂറ്റാണ്ട് 20ാം നൂറ്റാണ്ടിന്റെ ആദ്യപകുതി 20ാം നൂറ്റാണ്ടിന്റെ രണ്ടാം പകുതി 21ാം നൂറ്റാണ്ടിൽ\n98 2020ൽ സാഹിത്യത്തിന് നൊബേൽ സമ്മാനത്തിന് അർഹയായത്? റോജർ മരിയ ലൂയിസ് ഗ്ലക്ക് പീറ്റർ ഹാൻക്കേ വോൾഗാർ\n99 ഓലപ്പീപ്പി എന്ന ബാലസാഹിത്യകൃതിയുടെ കർത്താവാര്? ബാലാമണിയമ്മ സുഗതകുമാരി ലളിതാംബിക അന്തർജ്ജനം ജി ശങ്കരക്കുറുപ്പ്\n100 ഉള്ളലിഞ്ഞോതിനേൻ: “എൻ ചോറുമാ കഞ്ഞി-\nവെള്ളത്തിലിട്ട് വിളമ്പിക്കൊള്ളൂ” – വേദം എന്ന കവിതയിലെ വരികളാണിത്. ഇതെഴുതിയതാര്? ബോധേശ്വരൻ ഒളപ്പമണ്ണ യൂസഫലി കേച്ചേരി സച്ചിദാനന്ദൻ


Who died and who escaped? - Malayalam Filmibeat\nഇരട്ടകളില് മരിച്ചതാര്? ജീവിച്ചിരിക്കുന്നതാര്?\nജൂലായ് 31, 2002\nമധുവിധു ആഘോഷിക്കാന് പോയ ഇരട്ടകളിലൊരാള് അപകടത്തില് മരിക്കുന്നു. മറ്റെയാള് അബോധാവസ്ഥയില്. ആരാണ് മരിച്ചതെന്നറിയാതെ, ആരാണ് രക്ഷപെട്ടതെന്നറിയാതെ അവരുടെ ഭാര്യമാര്. അമ്മ. ബന്ധുക്കള്....\nമരിച്ചത് തന്റെ ഭര്‍ത്താവല്ല എന്ന പ്രതീക്ഷയോടെ പരസ്പരം നോക്കുന്ന യമുനയും ആതിരയും. ആരാവും കര്‍മ്മം ചെയ്ത് വിധവയാകേണ്ടി വരികയെന്ന ഉളളുപിടപ്പും അവരുടെ നോട്ടത്തില് നിന്നും വായിച്ചെടുക്കാം. മരിച്ചത് തങ്ങളുടെ മകളുടെ ഭര്‍ത്താവാകരുതേ എന്ന് മൂകമായി പ്രാര്‍ത്ഥിക്കുന്ന യമുനയുടെയും ആതിരയുടെയും അച്ഛനമ്മമാരുടെ നിഗൂഡമായ സ്വാര്‍ത്ഥത. ആര്‍ക്കു വേണ്ടി പ്രാര്‍ത്ഥിയ്ക്കണമെന്നറിയാതെ ദൈവത്തെ പഴിയ്ക്കുന്ന ഭവാനിയമ്മ\nമുകേഷ് ആദ്യമായി ഇരട്ട വേഷത്തിലഭിനയിക്കുന്ന സഹോദരന് സഹദേവന്റേതാണ് അത്യന്തം വ്യത്യസ്തമായ ഈ പ്രമേയവും കഥാപാത്രങ്ങളും. ഇരട്ടകളായ അരവിന്ദന്റെയും മുകുന്ദന്റെയും വേഷം മുകേഷിനാണ്. മുകുന്ദന്റെ ഭാര്യ യമുനയായി പുതുമുഖം ശ്രീജാ ചന്ദ്രനും അരവിന്ദന്റെ ഭാര്യ ആതിരയായി ഗീതു മോഹന്‍ദാസും അഭിനയിക്കുന്നു.\nസന്തോഷകരമായിരുന്നു അവരുടെ ജീവിതം. കളിയും ചിരിയും നിറഞ്ഞ കുടുംബം. ഇരട്ടകളെ കിട്ടിയതില്, ഒരു മനസോടെ അവര് വളരുന്നതില് ഏറെ സന്തോഷിച്ചത് അമ്മയായ ഭവാനിയായിരുന്നു. ഇങ്ങനെ രണ്ട് മക്കളെ കിട്ടിയത് ഭാഗ്യമായിത്തന്നെ അവര് കരുതി.\nവാഹനവായ്പ നല്‍കുന്ന സ്ഥാപനത്തിന്റെ ഉടമയാണ് അരവിന്ദന്. മുകുന്ദന് ഡോക്ടറാണ്. അസാരം അഭിനയ ഭ്രാന്തുളള ഒരു ഡോക്ടര്. മുറപ്പെണ്ണായ യമുന മുകുന്ദന്റെ എല്ലാമെല്ലാമാണ്. വീട്ടുകാരുടെ സമ്മതത്തോടെയുളള പ്രണയം.\nഅരവിന്ദന്റെയും മുകുന്ദന്റെയും കല്യാണം ഒരേ പന്തലില് നടത്തണമെന്നാണ് ഭവാനിയമ്മയുടെ ആഗ്രഹം. ഒരു ഉടക്കിലൂടെ പരിചയപ്പെട്ട ആതിര അരവിന്ദന്റെ മനസില് ചേക്കേറി. വായ്പാ കുടിശിഖ വരുത്തിയ ഓട്ടോറിക്ഷ പിടിച്ചെടുത്തപ്പോള് തന്നോട് തട്ടിക്കയറിയ അതിലെ യാത്രക്കാരിയെ അരവിന്ദന് വല്ലാതെ ബോധിച്ചു.\nഇരുവരുടെയും വിവാഹം അമ്മയുടെ ആഗ്രഹം പോലെ നടന്നു. വിധി അവര്‍ക്കായി കരുതി വച്ചിരുന്ന ദുരന്തം തൊട്ടുപിന്നാലെയെത്തി.\nനര്‍മ്മവും സെന്റിമെന്റ്സും സമം ചേര്‍ത്ത് സുനിലാണ് ഈ ചിത്രം സംവിധാനം ചെയ്യുന്നത്. കഥയും തിരക്കഥയും സംഭാഷണവും അമ്പാടി ഹനീഫ, എസ്. രമേശന് നായരുടെ വരികള്‍ക്ക് ഈണം പകര്‍ന്നത് ബേണി ഇഷ്യസ്. കാമെറ ടോണി. എഡിറ്റിംഗ് പി. സി. മോഹനന്.\nഹരഹര ഫിലിംസിന്റെ ബാനറില് എം. എന്. മുരളിയാണ് സഹോദരന് സഹദേവന് നിര്‍മ്മിക്കുന്നത്.\nജഗദീഷ്, അഗസ്റിന്, മണിയന് പിളള രാജു, എന്. എഫ്. വര്‍ഗീസ്, നാരായണന് നായര്, മച്ചാന് വര്‍ഗീസ്, റീന, കവിയൂര് രേണുക, കോഴിക്കോട് ശാന്താ ദേവി എന്നിവരും പ്രധാന വേഷങ്ങളിലുണ്ട്.


need increase sabarimala devotees Devaswom board wrote letter to government | ശബരിമലയില് ഭക്തജനങ്ങളുടെ എണ്ണം വര്‍ധിപ്പിക്കണം; സര്‍ക്കാരിന് കത്തയച്ച് ദേവസ്വം ബോര്‍ഡ് - Malayalam Oneindia\nതിരുവനന്തപുരം; ശബരിമലയില് പ്രതിദിന ഭക്ത ജനങ്ങളുടെ എണ്ണം വര്‍ധിപ്പിക്കണമെന്നാവശ്യപ്പെട്ട് തിരുവിതാംകൂര് ദേവസ്വം ബോര്‍ഡ് സര്‍ക്കാരിന് കത്ത് നല്‍കി. മണ്ഡല കാലത്ത് ശബരിമലയില് പ്രതിദിനം 1000 ഭക്തരെ പ്രവേശിപ്പിക്കുമെന്നാണ് തീരുമാനമെങ്കിലും നിലവില് അത്രയും പോലും ആളുകള് എത്തുന്നില്ല. ബുക്ക് ചെയ്‌ത പലരും വരാതിരിക്കുമ്പോഴും അയല് സംസ്ഥാനങ്ങളില് നിന്നും നിരവധി പേര് ദര്‍ശനത്തിന് അനുമതി തേടി ബോര്‍ഡിനെ സമീപിക്കുന്നുണ്ട്. ഈ പശ്ചാത്തലത്തില് ആണ് പ്രതിദിന തീര്‍ഥാടകരുടെ എണ്ണം വര്‍ധിപ്പിക്കണമെന്ന് ദേവസ്വം ബോര്‍ഡ് സര്‍ക്കാരിനോട് ആവശ്യപ്പെടുന്നത്.\nഅതേ സമയം സാമൂഹിക അകലം പാലിച്ച് ശബരിമലയില് പ്രതിദിനം പതിനായിരം പേര്‍ക്ക് ദര്‍ശനം നല്‍കാന് സാധിക്കുമെന്ന് പ്രസിഡന്റ് എന് വാസു പ്രതികരിച്ചു. ശബരിമലയില് ഇപ്പോള് ഭക്തജന സാന്നിധ്യം ഉള്ളതായി പോലും തോന്നുന്നില്ല. പമ്പാ സ്‌നാനം ഒഴിവാക്കി നെയ്യഭിഷേകത്തിന് നിയന്ത്രണമേര്‍പ്പെടുത്തിയത് ആചാര ലംഘനം ആണെന്നാണ് പ്രചരിക്കപ്പെടുന്നത്. എന്നാല് നിയന്ത്രണത്തിനുള്ള തീരുമാനം ദേവസ്വം ബോര്‍ഡ് മാറ്റില്ലെന്നും അദ്ദേഹം പറഞ്ഞു.\nസാധാരണ മണ്ഡല കാലത്ത് ശബരിമലയില് പ്രതിദിന വരുമാനം കോടികള് കടക്കുമ്പോള് ഇത്തവണ 10 ലക്ഷം രൂപയാണ് ലഭിക്കുന്നത്. തീര്‍ഥാടകരുടെ എണ്ണത്തില് വര്‍ധവുണ്ടാകാതെ ഈ സാഹചര്യം മാറില്ല. അതാനാലാണ് സര്‍ക്കാരിന് കത്തയച്ചതെന്നും അദ്ദേഹം വ്യക്തമാക്കി\nsabarimala sabarimala temple ദേവസ്വം ബോര്‍ഡ് devotees ഭക്തര് കേരള സര്‍ക്കാര് ശബരിമല ശബരിമല ക്ഷേത്രം\nneed increase sabarimala devotees Devaswom board wrote letter to government


Alwin mathew gets threatened by SDPI activists | ഈരാറ്റുപേട്ടക്കാരെ ഹെൽമറ്റ് വയ്ക്കാത്തതിന്റെ പേരിൽ താലിബാൻകാരെന്ന് വിശേഷിപ്പിച്ച ആൽബിച്ചന് ഇരിക്കപ്പൊറുതി കൊടുക്കാതെ എസ്ഡിപിഐ പ്രവർത്തകർ; ഹെൽമറ്റ് വയ്ക്കാതെ നടന്നാൽ ആകാശം ഇടിഞ്ഞ് വീഴുമോ എന്ന് ചോദിച്ചവരോട് ഞങ്ങടെ ക്രിസ്ത്യൻ പെൺകുട്ടികളെ നിങ്ങൾ എന്നാത്തിനാ ലൈൻ അടിക്കുന്നത് എന്ന് ചോദിച്ച് വീണ്ടും വിവാദം; ഈരാറ്റുപേട്ടയിൽ എത്തിയാൽ വിവരം അറിയും എന്ന ഭീഷണിക്ക് എന്നും എത്താറുണ്ടെന്ന് മറുപടി; കെഎം മാണിയുടെ സംസ്‌കാരത്തിനെത്തി പൊലീസിനെ ചോദ്യം ചെയ്ത യുവാവ് വീ - MarunadanMalayali.com\nഈരാറ്റുപേട്ടക്കാരെ ഹെൽമറ്റ് വയ്ക്കാത്തതിന്റെ പേരിൽ താലിബാൻകാരെന്ന് വിശേഷിപ്പിച്ച ആൽബിച്ചന് ഇരിക്കപ്പൊറുതി കൊടുക്കാതെ എസ്ഡിപിഐ പ്രവർത്തകർ; ഹെൽമറ്റ് വയ്ക്കാതെ നടന്നാൽ ആകാശം ഇടിഞ്ഞ് വീഴുമോ എന്ന് ചോദിച്ചവരോട് ഞങ്ങടെ ക്രിസ്ത്യൻ പെൺകുട്ടികളെ നിങ്ങൾ എന്നാത്തിനാ ലൈൻ അടിക്കുന്നത് എന്ന് ചോദിച്ച് വീണ്ടും വിവാദം; ഈരാറ്റുപേട്ടയിൽ എത്തിയാൽ വിവരം അറിയും എന്ന ഭീഷണിക്ക് എന്നും എത്താറുണ്ടെന്ന് മറുപടി; കെഎം മാണിയുടെ സംസ്‌കാരത്തിനെത്തി പൊലീസിനെ ചോദ്യം ചെയ്ത യുവാവ് വീണ്ടും വാർത്തകളിൽ\nApril 16, 2019 | 02:41 PM IST | Permalink\nകോട്ടയം: കെഎം മാണിയുടെ സംസ്‌കാര ചടങ്ങുകളിലെത്തി പൊലീസുമായി ഉടക്കിയ ആൽവിൻ മാത്യു എന്ന ആൽബിച്ചൻ മുരിങ്ങയിൽ ഫേസ്‌ബുക്കിൽ ഇട്ട ലൈവ് ഇപ്പോൾ മറ്റൊരു വിവാദത്തിന് വഴിവെച്ചിരിക്കുകയാണ്. പൊലീസ് ഈരാറ്റുപേട്ടയിലെ യുവാക്കളെ ഹെൽമറ്റ് വയ്‌പ്പിക്കാൻ കഴിയാത്തവരാണ് എന്നും അത് ചെയ്തിട്ട് ബാക്കിയുള്ളവരെ നന്നാക്കാൻ വന്നാൽ മതി എന്നൊക്കെയാണ് ആൽവിൻ പറഞ്ഞത്. ഇത് ഇപ്പോൾ ഈരാറ്റുപേട്ടയിലെ എസ്ഡിപിഐക്കാർ ഏറ്റെടുത്തിരിക്കുകയാണ്. ഈരാറ്റുപേട്ടയിൽ താലിബാനിസമാണോടാ എന്ന് ചോദിച്ചാണ് എസ്ഡിപിഐ പ്രവർത്തകർ ആൽബിനെ ഭീഷണിപ്പെടുത്തുന്നത്. മനഃപൂർവ്വം സെന്റ് ജോർജ് കോളേജിലെ ക്രിസ്ത്യൻ പെൺകുട്ടികളെ പ്രണയിച്ച് ലൗ ജിഹാദ് നടത്തുന്നതിനെതിരെ ലൗ കുരിശ്ശ് യുദ്ധം പ്രഖ്യാപിക്കുമെന്നും ക്രിസ്ത്യൻ പെൺകുട്ടികളെ പ്രണയിക്കാതെ മര്യാദയ്ക്ക് പഠിച്ചിട്ട് പോണം എന്നും ആൽവിൻ പറയുന്നു.\nഈരാറ്റുപേട്ട ബസ് ഇരുപത് മിനിട്ടോളം നിർത്തിയിട്ടപ്പോൾ ഞരമ്പൻ പണി തുടങ്ങി; മധ്യവയസ്‌കയേയും വിദ്യാർത്ഥിനിയേയും നഗ്നത കാട്ടി ശ്രമിച്ചത് താരമാകാൻ; എല്ലാം മൊബൈലിൽ പകർത്തി പണികൊടുത്ത് എഞ്ചിനിയറിങ് വിദ്യാർത്ഥിനിയും; സോഷ്യൽ മീഡിയയുടെ കരുത്ത് അഴിക്കുള്ളിലാക്കിയ ഫിജോയെന്ന സ്വയംഭോഗക്കാരന്റെ കഥ ഇങ്ങനെ\nഭീഷണി സന്ദേശം ഇങ്ങനെ\nഈരാറ്റുപേട്ടയിൽ താലിബാനിസമാണോ എന്ന് ചോദ്യത്തോടെയാണ് ഫോൺ കോൾ തുടങ്ങുന്നത്. അത് ഒരു അബദ്ധം പറ്റിയതാണ് എന്നാണ് യുവാവ് മറുപടി നൽകുന്നത്. ഇങ്ങനെയൊക്കെ പറഞ്ഞിട്ട് അബദ്ധം ആണെന്ന് പറഞ്ഞാൽ എങ്ങനെ ശരിയാകും എന്ന് ചോദിക്കുന്നു. നിന്റെ വീട് എവിടെയാണ് എന്ന് ചോദിക്കുമ്പോൾ ഇടപ്പാടിയിലാണ് എന്ന് മറുപടിയും നൽകുന്നുണ്ട്. ഇടപ്പാടിയും ഈരാറ്റുപേട്ടയും തമ്മിൽ വലിയ ദൂരമില്ല എന്ന് അറിയാമല്ലോ അല്ലേ എന്നും ഒരു മുസ്ലിം ഭൂരിപക്ഷ പ്രദേശമായത്‌കൊണ്ടല്ലേ നീ താലിബാനിസം എന്ന് വിശേഷിപ്പിച്ചത് എന്നും എസ്ഡിപിഐക്കാർ ചോദിക്കുന്നുണ്ട്. നിനക്ക് എന്താടാ ഇതിലൊക്കെ കാര്യം എന്നും ഈരാറ്റുപേട്ടക്കാരെ കുറിച്ച് നീ പറഞ്ഞത് ഇത്രയും പേർ കണ്ട സ്ഥിതിക്ക് നീ മാപ്പ് പറഞ്ഞ് പോസ്റ്റ് ഇടണമെന്നും യുവാക്കൾ ആവശ്യപ്പെടുന്നു. എന്നാൽ അത് പറ്റില്ലെന്നും നിങ്ങൾ ഹെൽമറ്റ് വയ്ക്കണം എന്നും യുവാവ് ആവശ്യപ്പെടുന്നു. ഹെൽമറ്റ് വയ്ച്ചില്ലെങ്കിൽ അത് താലിബാനിസം ആകുമോടാ എന്ന് യുവാക്കൾ സംഘം ചേർന്ന് ചോദിക്കുമ്പോൾ ഒരാൾ സംസാരിക്കു എന്നാണ് യുവാവിന്റെ മറുപടി.\nനി എന്തിനാണ് ഇതിലൊക്കെ ഇടപെടുന്നത് എന്ന ചോദ്യത്തിന് മാണി സാറിന്റെ ചടങ്ങിന് പോകുമ്പോൾ എന്നെ നിയമലംഘനം നടത്തി എന്ന് പറഞ്ഞ് പൊലീസ് പിടികൂടിയെന്നും അപ്പോഴാണ് ഈരാറ്റുപേട്ടയുടെ കാര്യം പറയുന്നത് എന്നും യുവാവ് മറുപടി നൽകുന്നുണ്ട്. പൊലീസിനും നാട്ടുകാർക്കും ഇല്ലാത്ത ചൊറിച്ചിൽ നിനക്ക് എന്തിനാടാ എന്നും ഇവിടെ നിന്റെ നാട്ടിലുണ്ടാകുന്നതിന്റെ നാലിലൊന്ന് അപകടമുണ്ടാകുന്നില്ലെന്നും യുവാക്കൾ മറുപടി നൽകുന്നുണ്ട്. മറീന ബാറിന്റെ അവിടെ ഒരുത്തൻ തലകുത്തി വീഴുന്നത് കണ്ടായിരുന്നു എന്ന് പറയുമ്പോൾ നി നിന്റെ നാട്ടിനെ കുറിച്ച് നല്ലത് പറഞ്ഞോ പക്ഷേ അതിന് ഈരാറ്റുപേട്ടയെ തൊട്ട് കളിക്കേണ്ട എന്നാണ് മറുപടി.\nനീ ഇനിയും ഈരാറ്റുപേട്ടയിൽ വരുമല്ലോ അല്ലേ നിന്റെ മുഴുവൻ ഡീറ്റയിൽസും ഉണ്ടെടാ എന്ന ഭീഷണിപ്പെടുത്തുമ്പോൾ എല്ലാ ദിവസവും എത്താറുണ്ട് എന്നാണ് യുവാവ് മറുപടി നൽകുന്നത്. എല്ലാ ദിവസവും അത് വഴി കടന്നുവരുമ്പോൾ മസ്ജിദിൽ5രൂപ നേർച്ചയിടാറുണ്ട് എന്നും യുവാവ് പറയുന്നു. അത്‌പോലെ തന്നെ താലിബാൻ എന്ന വാക്ക് അബദ്ധത്തിൽ കയറിപ്പോയതാണ് എന്നും യുവാവ് പറയുന്നു. നി അങ്ങനെ പറഞ്ഞ് ഒരു വീഡിയോ ഇടുമ്പോൾ എത്രപേരാണ് പേട്ടയെ കുറിച്ച് മോശമായി പറയുന്നത് എന്ന് അറിയാമോ എന്നും യുവാക്കൾ ആൽവിനോട് ചോദിക്കുന്നുണ്ട്. ഈരാറ്റുപേട്ടയിൽ വണ്ടികൾ മോദിഫിക്കേഷൻ ചെയ്യുന്നതും ബുക്കും പേപ്പറും ഇല്ലാതെ ഓടുന്നതും പതിവാണെന്ന് പറയുമ്പോൾ അതൊക്കെ ആണുങ്ങൾക്ക് പറഞ്ഞിട്ടുള്ള പരിപാടിയാണ് എന്നും നിനക്ക് വേറെ എന്തെങ്കിലും പറയാനുണ്ടോ എന്നുമാണ് യുവാക്കൾ ചോദിക്കുന്നത്.\nവിവാദമാകുന്ന ഒരു ഉത്തരമാണ് ഇതിന് ആൽവിൻ നൽകുന്നത്. ഈരാറ്റുപേട്ട സെന്റ് ജോർജ് കോളേജിൽ പഠിക്കുന്ന ഞങ്ങട ക്രിസ്ത്യൻ പെൺകുട്ടികളെ നിങ്ങൾ എന്തിനാ ലൈൻ അടിക്കുന്നേ എന്ന് ചോദിക്കുമ്പോൾ യുവാക്കൾക്ക് ആദ്യം ചിരിയാണ് വരുന്നത്. ഇവനൊക്കെ അസുഖം വേറെയാണ് എന്നും വിഷമാണ് എന്നും ഇന്ത്യയിൽ ഇത്രയും പേർ പരസ്പരം പ്രണയിക്കുന്നത് ജാതിയും മതവും ഒക്കെ നോക്കിയിട്ടാണോ എന്നും യുവാക്കൾ മറുപടി നൽകുന്നുണ്ട്. നിനക്ക് ഒരു മുസ്ലിം പെൺകൊച്ചിനെ ഇഷ്ടമായാൽ നീ കെട്ടില്ലേ എന്ന് ചോദിക്കുമ്പോൾ കെട്ടും എന്ന് ആൽവിൻ മറുപടി നൽകുന്നു. എന്നാൽ നിങ്ങൾ മനഃപൂർവ്വം ചാടിച്ച് കൊണ്ട് പോകുന്നു എന്നും ഞങ്ങൾ 10 പേർ ചെയ്യുമ്പോൾ നിങ്ങൾ നൂറ് പേർ ചെയ്യുന്നു എന്നും യുവാവ് മറുപടി നൽകുന്നുണ്ട്. ഇത് ഫോൺ വിളിക്കുന്ന യുവാക്കളെ പ്രകോപിപ്പിക്കുന്നുമുണ്ട്.\nസെന്റ് ജോർജ് കോളേജ് ഞങ്ങൾ സഭക്കാരുടെ കോളേജ് ആണെന്നും അവിടെ വന്ന് അച്ചടക്കത്തോടെ പഠിച്ചിട്ട് പോകണമെന്നും ആൽവിൻ പറയുമ്പോൾ നിനക്ക് എന്തിന്റെ കേടാണ് എന്നും നാട്ടിലെ എത്രയോ കോളേജുകളിൽ ഹിന്ദുക്കളും മുസ്ലീങ്ങളും ക്രിസ്ത്യാനികളും ഒക്കെ പരസ്പരം പ്രണയിക്കുന്നു എന്നും ഇവിടെ മാത്രമാണോ എന്നും ചോദിക്കുമ്പോൾ നിങ്ങൾ ചെയ്യുന്നത് പ്രത്യേക ലക്ഷ്യം വച്ചാണ് എന്നും ലൗ ജിഹാദ് ാണെന്നും പകരം ഞങ്ങൾ ലൗ കുരിശ്ശ് യുദ്ധം പ്രഖ്യാപിച്ചിരിക്കുന്നു എന്നും പറയുമ്പോൾ അത് നിങ്ങക്ക് തന്നെ കുരിശ്ശായിക്കോളും എന്നും പറഞ്ഞാണ് യുവാക്കൾ ഫോൺ കട്ട് ചെയ്യുന്നത്.\n'ജനിച്ച ഉടനെ എടുക്കുന്ന ബിസിജി മാത്രമേ ആ കുഞ്ഞിന് എടുത്തിരുന്നുള്ളൂ; കൃത്യമായി എല്ലാ കുത്തിവെപ്പും എടുത്തിരുന്നെങ്കിൽ എടപ്പാളിലെ സ്‌കൂളിൽ അവനും കൂട്ടുകാർക്കൊപ്പം മിഠായി നുണഞ്ഞിരുന്നേനെ'; മഴക്കാലം പനിക്കാലമാണെന്നും ചുമയും ശ്വാസ തടസവും അടക്കമുള്ള ലക്ഷണങ്ങൾ കണ്ടാൽ ഉടൻ ചികിത്സ തേടണമെന്നും ഡോ. ഷിംന അസീസിന്റെ കുറിപ്പ്; കപടചികിത്സകർക്കും കേശവൻ മാമന്മാർക്കും ആയുസ്സും ആരോഗ്യവും അടിയറവ് വെക്കരുതെന്നും ഓർമ്മപ്പെടുത്തൽ


Sunday, September 27, 2020 02:44:26 AM\nസ്വന്തം ലേഖകൻ: കൊവിഡ് പശ്ചാത്തലത്തില് അടച്ച രാജ്യത്തെ സ്‌കൂളുകളും കോളേജുകളും മറ്റ് വിദ്യാഭ്യാസ സ്ഥാപനങ്ങളും സെപ്റ്റംബര് ഒന്ന് മുതല് തുറക്കാന് കേന്ദ്രസര്‍ക്കാര് അനുമതി നല്‍കുമെന്ന് സൂചന. സ്‌കൂളുകള് തുറക്കുന്നത് സംബന്ധിച്ച മാര്‍ഗരേഖ ഓഗസ്റ്റ് അവസാനം കേന്ദ്രസര്‍ക്കാര് പുറത്തിറക്കുുമെന്നാണ് അറിയുന്നത്.\nസെപ്റ്റംബര് ഒന്നിനും നവംബര് 14 നും ഇടയില് ഘട്ടം ഘട്ടമായാകും സ്‌കൂള് തുറക്കുക. അതേയസമയം കൊവിഡ് വ്യാപന സാധ്യത കൂടി കണക്കിലെടുത്ത് ഓരോ സംസ്ഥാനങ്ങള്‍ക്കും സ്‌കൂള് തുറക്കാനുള്ള തീരുമാനമെടുക്കാനുള്ള അധികാരവും കേന്ദ്രം നല്‍കും.\nഓരോ മാസത്തിലേയും ആദ്യ 15 ദിവസം സ്‌കൂളിലെ 10,11,12 ക്ലാസുകളായിരിക്കും പ്രവര്‍ത്തിക്കാന് അനുവദിക്കുക. തുടര്‍ന്ന്6മുതല്9വരെയുള്ള ക്ലാസുകളുടെ പ്രവര്‍ത്തനം ആരംഭിക്കും.\nസ്‌കൂളില് ഓരോ തലത്തിലും നാല് ഡിവിഷനുകള് ഉണ്ടെങ്കില് രണ്ട് ഡിവിഷന് ഒരു സമയവും മറ്റ് രണ്ട് ഡിവിഷന് വേറെ സമയവും ആകും ക്ലാസുകള്.\nഅതേസമയം അസംബ്ലി, സ്‌പോര്‍ട്‌സ് പിരീഡ്, കായിക മത്സരങ്ങള് എന്നിവ ആദ്യഘട്ടത്തില് അനുവദിച്ചേക്കില്ല. സ്‌കൂളുകള് ഷിഫ്റ്റ് സമ്പ്രദായം ഏര്‍പ്പെടുത്തും.\nരാവിലെ 8 മുതല് 11 വരേയും 12 മുതല്3വരെയുമാകും ഷിഫ്റ്റുകള്. ഇടവേളയായി ലഭിക്കുന്ന ഒരു മണിക്കൂര് സ്‌കൂള് സാനിറ്റൈസ് ചെയ്യാന് അനുവദിക്കും. അധ്യാപക അനധ്യാപക ജീവനക്കാരില് 33 ശതമാനം മാത്രമാകും ഒരു സമയം അനുവദിക്കുകയെന്നും റിപ്പോര്‍ട്ടുണ്ട്.\nകൊവിഡ് വ്യാപനം കുറഞ്ഞ സംസ്ഥാനങ്ങള് സ്‌കൂള് തുറക്കുന്നതിന് കേന്ദ്രസര്‍ക്കാരിനോട് നേരത്തെ തന്നെ അനുമതി തേടിയിരുന്നു. സ്‌കൂളുകള് തുറക്കുന്നത് സംബന്ധിച്ച കേന്ദ്രമാനവ വിഭവ ശേഷി മന്ത്രാലയത്തിന്റെ നിര്‍ദേശം കഴിഞ്ഞ ദിവസം കേന്ദ്ര ആരോഗ്യമന്ത്രി ഹര്‍ഷ് വര്‍ധന്റെ അധ്യക്ഷതയില് ചേര്ന്ന യോഗം ചര്‍ച്ച ചെയ്തിരുന്നു.


വിദ്യാഭ്യാസം എന്നത് ഒരു നാടിന്‍റെ വികസനത്തിന്‍റെ മൂലക്കല്ലാണല്ലൊ. മഡഗാസ്കറിലുള്ള ഒരു മിടുക്കി അവിടെയുള്ള അഞ്ചിലൊരാള് പോലും പ്രാഥമിക വിദ്യാഭ്യാസം നേടുന്നില്ല എന്നു മനസിലാക്കി അവിടെ സ്കൂളുകള് പണിയുന്ന തിരക്കിലാണ്.\nമാഗി ഗ്രൗട്ട് എന്ന ഇരുപത്തിരണ്ടുകാരിയാണ് വിദ്യാഭ്യാസത്തിന്‍റെ പ്രാധാന്യം ഇത്തരത്തില് ആളുകളെ അറിയിക്കുന്നത്. ചൈനയില് ജനിച്ച മാഗിയെ അമേരിക്കയിലുള്ള ദമ്പതികള് ദത്തെടുത്തതായിരുന്നു. മഡഗാസ്കറിലേക്ക് താമസംമാറിയെത്തിയ അവര് അവിടുത്തെ സാക്ഷരതാ നിരക്കിന്‍റെ കുറവ് മനസിലാക്കുകയായിരുന്നു.\nപരമ്പരാഗത ശൈലിയുപേക്ഷിച്ച് 3ഡി മുദ്രണ രീതിയിലാണ് മാഗി വിദ്യാലയങ്ങള് പണിയുന്നത്. "തിങ്കിംഗ് ഹട്ട്സ്' എന്നൊരു എന്‍ജിഒ ഇതിനായി അവര് തുടങ്ങിയിരുന്നു. 3ഡി പ്രിന്‍റിംഗ് സാങ്കേതിക വിദ്യ വഴി പണികഴിച്ച ലോകത്തിലെതന്നെ രണ്ടാമത്തെ സ്കൂളാണ് മാഗിയുടേത്.\nവരും വര്‍ഷങ്ങളില് മഡഗാസ്കറിന്‍റെ വിവിധ ഗ്രാമ പ്രദേശങ്ങളില് വിദ്യാലയങ്ങള് പണിയുകയാണ് തന്‍റെ ലക്ഷ്യമെന്ന് മാഗി പറയുന്നു.\nരാജസ്ഥാനിൽ തയ്യൽക്കാരന്‍റെ കൊലപാതകം; രണ്ട് പേർ അറസ്റ്റിൽ


സംസ്ഥാന കോണ്‍ഗ്രസിന് യുവമുഖം; പുതിയ ഡിസിസി പ്രസിഡണ്ടുമാരെ പ്രഖ്യാപിച്ചു – Chandrika Daily\nBy chandrika Thursday December 8, 2016 19:19 pm\nസംസ്ഥാന കോണ്‍ഗ്രസിന് യുവമുഖം; പുതിയ ഡിസിസി പ്രസിഡണ്ടുമാരെ പ്രഖ്യാപിച്ചു\nകോണ്‍ഗ്രസ് സംസ്ഥാന ഘടകത്തിന് ഇനി യുവരക്തത്തിന്റെ ഊര്‍ജ്ജം. പൂര്‍ണമായും പുതുമുഖങ്ങളേയും യുവാക്കളേയും ഉള്‍പ്പെടുത്തിക്കൊണ്ടുള്ള പുതിയ ഡി.സി.സി പ്രസിഡണ്ടുമാരെ കോണ്‍ഗ്രസ് ഹൈക്കമാന്‍ഡ് പ്രഖ്യാപിച്ചു. ആദ്യമായി ഒരു വനിത ഡി.സി.സി…\nകോണ്‍ഗ്രസ് സംസ്ഥാന ഘടകത്തിന് ഇനി യുവരക്തത്തിന്റെ ഊര്‍ജ്ജം. പൂര്‍ണമായും പുതുമുഖങ്ങളേയും യുവാക്കളേയും ഉള്‍പ്പെടുത്തിക്കൊണ്ടുള്ള പുതിയ ഡി.സി.സി പ്രസിഡണ്ടുമാരെ കോണ്‍ഗ്രസ് ഹൈക്കമാന്‍ഡ് പ്രഖ്യാപിച്ചു. ആദ്യമായി ഒരു വനിത ഡി.സി.സി പ്രസിഡണ്ട് സ്ഥാനത്തെത്തുന്നുവെന്ന പ്രത്യേകതയും ഇത്തവണയുണ്ട്. മഹിളാ കോണ്‍ഗ്രസ് സംസ്ഥാന പ്രസിഡണ്ട് ബിന്ദു കൃഷ്ണയാണ് പുതിയ ചരിത്രമെഴുതി ഡി.സി.സി പ്രസിഡണ്ടാകുന്നത്.\nനെയ്യാറ്റിന്‍കര സനല് (തിരുവനന്തപുരം), ബിന്ദു കൃഷ്ണ (കൊല്ലം), ബാബു ജോര്‍ജ്ജ് (പത്തനംതിട്ട), എം. ലിജു (ആലപ്പുഴ ), ജോഷി ഫിലിപ്പ് (കോട്ടയം), ഇബ്രാഹിംകുട്ടി കല്ലാര്(ഇടുക്കി), പി.ജെ വിനോദ് (എറണാകുളം), ടി.എന് പ്രതാപന്(തൃശൂര്), വി.കെ ശ്രീകണ്ഠന്(പാലക്കാട്), വി.വി പ്രകാശ്(മലപ്പുറം), ടി സിദ്ദീഖ് (കോഴിക്കോട്), ഐ.സി ബാലകൃഷ്ണന്(വയനാട്), സതീശന് പാച്ചേനി(കണ്ണൂര്), ഹക്കീം കുന്നേല്(കാസര്‍കോട്) എന്നിവരാണ് പുതിയ ഡി.സി.സി പ്രസിഡണ്ടുമാര്.\nഗ്രൂപ്പ് സമവാക്യങ്ങള് പരിഗണിക്കാതെയാണ് പുതിയ ജില്ലാ അധ്യക്ഷന്മാരെ നിശ്ചയിച്ചതെന്ന് കോണ്‍ഗ്രസ് നേതാക്കള് വ്യക്തമാക്കി. അതേസമയം ഏഴ് ജില്ലകളില് അധ്യക്ഷ സ്ഥാനം ലഭിച്ചവര് ഐ.ഗ്രൂപ്പില് നിന്നുള്ളവരാണ്. എ ഗ്രൂപ്പില്‍നിന്നുള്ളവരും വി.എം സുധീരനെ പിന്തുണക്കുന്നവരും പട്ടികയില് ഇടംപിടിച്ചു.\nജില്ലാ കോണ്‍ഗ്രസ് അധ്യക്ഷന്മാരാകുമെന്ന് പ്രതീക്ഷിച്ചിരുന്ന ചിലരെങ്കിലും പട്ടികയില് നിന്നും ഒഴിവായിട്ടുണ്ട്. പി.സി വിഷ്ണുനാഥ്, ഡീന് കുര്യാക്കോസ് തുടങ്ങിയവര് പട്ടികയിലുണ്ടാകുമെന്ന് പ്രതീക്ഷിക്കപ്പെട്ടിരുന്നെങ്കിലും അവസാന നിമിഷം ഒഴിവാക്കപ്പെടുകയായിരുന്നു. ഇതില് പി.സി വിഷ്ണുനാഥ് എ.ഐ.സി.സി സെക്രട്ടറി സ്ഥാനത്ത് എത്തുമെന്ന് സൂചനയുണ്ട്. കൊല്ലം ജില്ലാ നേതൃത്വത്തില് വിഷ്ണുനാഥ് വരുമെന്നായിരുന്നു റിപ്പോര്‍ട്ടുകള്. കോട്ടയം ജില്ലാ നേതൃത്വത്തിലേക്ക് പരിഗണിക്കപ്പെട്ടിരുന്ന ലതികാ സുഭാഷും അവസാന നിമിഷം തഴയപ്പെട്ടു.\nപുനഃസംഘടനയില് വനിതകള്‍ക്ക് പ്രാധാന്യം നല്‍കുമെന്ന് കോണ്‍ഗ്രസ് ഹൈക്കമാന്‍ഡ് നേരത്തെതന്നെ വ്യക്തമാക്കിയിരുന്നു. രണ്ട് ഡി.സി.സി പ്രസിഡണ്ട് സ്ഥാനങ്ങള് വേണമെന്ന് മഹിളാ കോണ്‍ഗ്രസ് ആവശ്യപ്പെടുകയും ചെയ്തിരുന്നു. എന്നാല് ബിന്ദു കൃഷ്ണക്ക് മാത്രമാണ് നറുക്ക് വീണത്. കഴിഞ്ഞ നിയമസഭാ തെരഞ്ഞെടുപ്പില് സീറ്റ് വേണ്ടെന്ന നിലപാടില് ഉറച്ചുനിന്ന ടി.എന് പ്രതാപന് അര്‍ഹിക്കുന്ന അംഗീകാരമാണ് തൃശൂര് ജില്ലാ ഡി.സി.സി പ്രസിഡണ്ട് പദത്തിലൂടെ ഹൈക്കമാന്‍ഡ് നല്‍കിയത്. ഡി.സി.സി അധ്യക്ഷ സ്ഥാനത്ത് പുതുമുഖങ്ങള് ആണെങ്കിലും കെ.പി.സി.സി നേതൃത്വത്തിലും പോഷക സംഘടനാ ഭാരവാഹിത്വത്തിലും പ്രവര്‍ത്തിച്ചതിന്റെ പരിചയവുമായാണ് എല്ലാവരും പുതിയ പദവിയില് എത്തുന്നത്. സുല്‍ത്താന് ബത്തേരി എം.എല്.എ ഐ.സി ബാലകൃഷ്ണന് മാത്രമാണ് പട്ടികയില് ഇടംപിടിച്ച ഏക നിയമസഭാംഗം.


ദുബായില് ഡ്രൈവിങ് ലൈസന്‍സ് കിട്ടുന്നതിന് പുതിയ മാനദണ്ഡങ്ങള്.. – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/ദുബായില് ഡ്രൈവിങ് ലൈസന്‍സ് കിട്ടുന്നതിന് പുതിയ മാനദണ്ഡങ്ങള്..\nOctober 4, 2017\tLeaveacomment 3,456 Views\nവാഹനങ്ങള് ഓടിക്കുന്നതിന് ലൈസന്‍സ് കിട്ടണമെങ്കില് മാനസികാരോഗ്യ, ഭാഷാ പരീക്ഷകള് പാസാകണമെന്ന് ദുബൈ ആര്‍ടിഎ ഏര്‍പ്പെടുത്തിയ മാനദണ്ഡങ്ങള്‍ക്ക് വ്യാപക പിന്തുണ. മാനസികാരോഗ്യം, ഭാഷ എന്നിവ ഡ്രൈവിങ് ടെസ്റ്റിന് അനിവാര്യ ഘടകമാണെന്ന് കണ്ടെത്തുകയായിരുന്നു ദുബൈ ആര്‍ടിഎ.\nവൈദ്യമേഖലയിലുള്ളവരും പുതിയ നീക്കത്തെ സ്വാഗതം ചെയ്തു. ഇതിനു വേണ്ടി തയാറാക്കിയ മാന്വലുകള് ഡ്രൈവിംഗ് പരിശീലന സ്ഥാപനങ്ങള്‍ക്ക് ഉടന് നല്‍കും. ഒക്‌ടോബറോടെ സ്ഥാപനങ്ങള് പരിശീലനം ഈ രീതിയിലേക്ക് മാറ്റണം.\nസുരക്ഷിതവും സുഗമവുമായ ഗതാഗതത്തിനൊപ്പം വിനോദ സഞ്ചാരികള് ഉള്‍പ്പെടെയുള്ള യാത്രക്കര്‍ക്ക് തൃപ്തികരമായ സേവനം ഉറപ്പാക്കുകയെന്നതും പദ്ധതിയുടെ ലക്ഷ്യമാണെന്ന് ആര്.ടി.എയില് ഡ്രൈവര്‍മാരുമായി ബന്ധപ്പെട്ട കാര്യങ്ങള് നോക്കുന്ന വിഭാഗത്തിന്റെ ഡയറക്ടര് അബ്ദുല്ല ഇബ്രാഹിം അല് മീര് പറഞ്ഞു.\nലേണേഴ്‌സ് ലൈസന്‍സിന് അപേക്ഷിക്കുന്നവര്‍ക്കുള്ള പ്രാഥമിക പരീക്ഷയിലെ ചോദ്യങ്ങള് 192 ഭാഷകളിലേക്ക് വിവര്‍ത്തനം ചെയ്യാനുള്ള സംവിധാനവും ആര്.ടി.എ. ഒരുക്കിയിട്ടുണ്ട്. ഇംഗ്ലീഷും അറബിയും അറിയാത്തവര്‍ക്കും ലൈസന്‍സ് ലഭിക്കുന്നത് എളുപ്പമാക്കാനാണ് ഈ നടപടി.\nസ്‌കൈപ്പ് വഴിയാണ് ഈ സംവിധാനം പ്രവര്‍ത്തിക്കുക. നിലവില് 10ഭാഷകളില് മാത്രമാണ് ഈ സൗകര്യം ഉണ്ടായിരുന്നത്. ലോകത്തിന്റെ വിവിധ ഭാഗങ്ങളിലുള്ള പരിഭാഷകരാണ് ചോദ്യങ്ങള് പരിഭാഷപ്പെടുത്തി നല്‍കുന്നത്.\n500പേരാണ് ഇപ്പോള് ഇതുമായി ബന്ധപ്പെട്ട് പ്രവര്‍ത്തിക്കുന്നത്. കൂടുതല് ആളുകളെ ഇതുമായി സഹകരിപ്പിക്കാനും ലക്ഷ്യമിടുന്നുണ്ട്. ഇതുവരെ 300 അപേക്ഷകര് 33 ഭാഷകള് തെരഞ്ഞെടുത്തിട്ടുണ്ട്.\nഅപേക്ഷകന് ആവശ്യമുള്ളതില് കൂടുതല് സഹായം കിട്ടുന്നില്ലെന്ന് ഉറപ്പാക്കാന് ഇവ റിക്കോര്‍ഡ് ചെയ്യുകയും ചെയ്യും. പരീക്ഷക്കുള്ള തീയതി കിട്ടിയവരില് ഈ സഹായം ആവശ്യമുള്ളവര് ഒരാഴ്ച മുമ്പ് ബുക്ക് ചെയ്യണം. 400 ദിര്‍ഹമാണ് ഫീസ് നിശ്ചയിച്ചിരിക്കുന്നത്.\nSource – http://www.evartha.in/2017/09/30/dubai-rti.html


അതും കോയ ഇതും കോയയോ? കോയ ആണ് എന്നറിയാം, വിമര്‍ശകന് ചുട്ട മറുപടിയുമായി ലക്ഷ്മിപ്രിയ | HOLLYMASTI\nHome Entertainment അതും കോയ ഇതും കോയയോ? കോയ ആണ് എന്നറിയാം, വിമര്‍ശകന് ചുട്ട മറുപടിയുമായി ലക്ഷ്മിപ്രിയ\nകഴിഞ്ഞ ദിവസം താന് സംഘ പുത്രിയാണെന്നും എത്ര തെരഞ്ഞെടുപ്പുകളില് ബിജെപി തോറ്റാലും അതിന് മാറ്റമില്ലെന്നും തുറന്ന് പറഞ്ഞ് നടി ലക്ഷ്മിപ്രിയ രംഗത്ത് എത്തിയിരുന്നു. മാത്രമല്ല താന് സ്‌കൂള് കാലഘട്ടത്തില് എബിവിപിക്കായി മത്സരിച്ചിരുന്നുവെന്നും താരം പറഞ്ഞിരുന്നു. എന്നാല് ഇതിനെതിരെ ചിലര് രംഗത്തെത്തി. ഇതില് സജീര് കളത്തിവിള പങ്കുവെച്ച കമന്റ് ഏറെ ശ്രദ്ധിക്കപ്പെട്ടിരുന്നു.\nപത്ത് വയസ്സുള്ളപ്പോള് നീ ആരായിരുന്നു എന്ന് എനിക്ക് നന്നായിട്ടറിയാം ഏകദേശം പത്താം ക്ലാസ് വരെ നീ എന്റെ നാട്ടില് തന്നെ ഉണ്ടായിരുന്നു. അന്ന് നീ സബീന ലത്തീഫ് ആയിരുന്നു (പിന്നീട് മതം മാറി ലക്ഷ്മി പ്രിയ ആയത് എന്നാണെന്ന് എനിക്കറിയില്ല) അപ്പോള് പിന്നെ ഏത് ABVPയ്ക്ക് വേണ്ടിയായിരുന്നു അന്ന് നീ മത്സരിച്ചത്? നീ അന്ന് പഠിച്ച നൂറനാട് CBMHS സ്‌കൂളില് ABVP എന്ന സാധനവും ഇല്ലായിരുന്നു ഞാനും ആ കാലയളവവില് അതേ സ്‌കൂളില് തന്നെയാണ് പഠിച്ചത്: തള്ളുമ്പോള് ഒരു മയത്തിലൊക്കെ തള്ളണ്ടേ സേച്ചീ… എന്നായിരുന്നു സജീറിന്റെ കമന്റ്. ഇപ്പോള് ഈ കമന്റിന് വ്യക്തമായ മറുപടി നല്‍കി രംഗത്ത് എത്തിയിരിക്കുകയാണ് ലക്ഷ്മിപ്രിയ. ഫേസ്ബുക്കില് പങ്കുവെച്ച കുറിപ്പിലൂടെയായിരുന്നു ലക്ഷ്മിയുടെ പ്രതികരണം.\nലക്ഷ്മിപ്രിയയുടെ കുറിപ്പിങ്ങനെ, കിട്ടി മക്കളെ കിട്ടി. ഇത്രയും നേരം എന്റെ സ്‌കൂളില് പഠിച്ചു എന്നും എന്റെ സ്‌കൂളില് ഞാന് പഠിച്ച കാലയളവില് എ ബി വി പി ഇല്ലായിരുന്നു എന്നും പറഞ്ഞു തള്ളി മറിച്ച ആളിന്റെ പ്രൊഫൈല് കിട്ടി. നോക്കൂ ആ പ്രൊഫൈലില് വ്യക്തമായി എഴുതിയിരിക്കുന്നത് SVHS കുടശ്ശനാട്! SVHS എങ്ങനെ ആണ് നൂറനാട് സിബിഎംഎഛ്എസ് ആകുന്നത്? അതും കോയ ഇതും കോയയോ? കോയ ആണ് എന്നറിയാം. 95 ല് ആണ് ഞാന് അഞ്ചില് പഠിയ്ക്കുന്നത്. 96 മുതലോ 97 മുതലോ വിദ്യാര്‍ത്ഥി രാഷ്ട്രീയം സ്‌കൂളില് ഇല്ല.\n95 ലെ എ ബി വി പി പ്രവര്‍ത്തകരില് ഒരാള് ആണ് ഇന്ന് ബിജെപി പഞ്ചായത്ത് അംഗം. അല്പ്പം റീച്ച് കിട്ടാന് വേണ്ടി സ്‌കൂള് അല്ല അതിലപ്പുറം ഇവരൊക്കെ മാറ്റി പറയും. പിന്നെ ഇതേ മഹാന് തന്നെ ഒരു കമെന്റ് ല് പറയുന്നുണ്ട്, 96 ല് പാസ്സ് ഔട്ട് എന്ന്. ഞാന് 99 ലും. 95 ല് ഞാന് അഞ്ചില് സി ബി എം ല് ചേരുമ്പോള് കുടശ്ശനാട് സ്‌കൂളില് നിന്നും 96 ല് പാസ്സ് ഔട്ട് ആയ മഹാന് പൂട്ടി വച്ചിരിക്കുന്ന സ്വന്തം പ്രൊഫൈല് ഒന്ന് തുറന്നു വച്ചിട്ട് മറുപടിയുമായി വരണം ഹേ.\nരാംദാസ് എന്ന എന്റെ കൂടെ ട്യൂഷനു പഠിച്ച മഹാന് പറയുന്നത് 99 ല് രാഷ്ട്രീയം ഇല്ലായിരുന്നു. അതേ ഇല്ലായിരുന്നു അത് വ്യക്തമായി ഞാന് പറയിട്ടുണ്ടല്ലോ. അതേ മഹാന് വീണ്ടും പറയുന്നു 45 പേര് ചേര്‍ന്നാണ് സ്‌കൂള് ലീഡറെ തെരഞ്ഞെടുത്തത്, ഞാന് അല്ലായിരുന്നു സ്‌കൂള് ലീഡര് എന്ന്. ശരിയാണ് എന്റെ പോസ്റ്റില് എവിടെ എങ്കിലും ഞാന് സ്‌കൂള് ലീഡര് എന്ന് പറഞ്ഞിട്ടുണ്ടോ?എന്റെ ക്ലാസ്സില്5ലും 10 ലും ക്ലാസ്സ് ലീഡര് സ്ഥാനത്തേക്ക് മത്സരിച്ചതുമാത്രമാണ് ഞാന് പറഞ്ഞിരിക്കുന്നത്. കലങ്ങാത്തവര്‍ക്ക് കലങ്ങി കാണും എന്ന് വിചാരിക്കുന്നു.\nPrevious articleഅനുമോളുടെ വിവാഹം കഴിഞ്ഞോ, ഫോട്ടോകൾ കണ്ട് സംശയവുമായി ആരാധകർ\nNext article‘നീ ഒരു പീറയാടി.കെട്ടിയവനെ ചുട്ടു തിന്നില്ലേ’; കമന്റിട്ടയാളെ കണ്ടു കിട്ടാന് സഹായിക്കണമെന്ന് മഞ്ജു സുനിച്ചന്\n20 ദിവസത്തെ ആശുപത്രി വാസത്തിന് ശേഷം വീട്ടിലെത്തി, നന്ദി പറഞ്ഞ് കൈലാസ് നാഥ്\nഭർത്താവ് വയ്യാതെ കിടക്കുമ്പോഴും മേയ്ക്കപ്പ് ഇട്ട് അഭിനയിക്കാൻ പോയിരിക്കുന്നു എന്നു പറഞ്ഞ് കുറ്റപ്പെടുത്തി, ഇന്ദുലേഖ


ഒരു മാസത്തെ ശമ്പളം കേരളത്തിന് നല്‍കാന് എംപിമാര്‍ക്ക് നിര്‍ദ്ദേശം\n20 Aug, 2018 at 01:35 PM\nമുഴുവന് പാര്‍ലമെന്റ് അംഗങ്ങളും ഒരു മാസത്തെ ശമ്പളം കേരളത്തിലെ ദുരിതാശ്വാസ പ്രവര്‍ത്തനങ്ങള്‍ക്കായി നല്‍കണമെന്ന് രാജ്യസഭ അധ്യക്ഷനും ലോക്സഭ സ്പീക്കറും. ഇക്കാര്യം അറിയിച്ച് അംഗങ്ങള്‍ക്ക് കത്തയച്ചു. വെള്ളം ഇറങ്ങുമ്പോൾ അടിയന്തര മെഡിക്കല് സംഘം പ്രവര്‍ത്തനം ആരംഭിക്കുമെന്ന് കേന്ദ്ര ആരോഗ്യമന്ത്രി ജെ പി നദ്ദയും അറിയിച്ചു.\nകേരളത്തിലെ മഴക്കെടുതി വിലയിരുത്താനായി ഉപരാഷ്ട്രപതി വെങ്കയ്യനായിഡു വിളിച്ച യോഗത്തിലാണ് തീരുമാനം. മുഴുവന് പാര്‍ലമെന്റ് അംഗങ്ങളും ഒരു മാസത്തെ ശമ്പളം കേരളത്തിലെ ദുരിതാശ്വാസ പ്രവര്‍ത്തനങ്ങള്‍ക്കായി നല്‍കും. ഇക്കാര്യം അറിയിച്ച് രാജ്യസഭ അധ്യക്ഷന് വെങ്കയ്യ നായിഡുവും ലോക്സഭ സ്പീക്കര് സുമിത്ര മഹാജനും എല്ലാ അംഗങ്ങള്‍ക്കും കത്തയച്ചു. കേരളത്തില് നിന്നുള്ള എംപിമാര്‍ക്ക് എംപി ഫണ്ടില് നിന്നും ഒരു കോടി വരെ ചിലവഴിക്കാമെന്നും അറിയിച്ചിട്ടുണ്ട്.\nകേരളത്തിലെ 3,757 മെഡിക്കല് ക്യാമ്പുകളിലേക്കായി 90 തരം മരുന്നുകളാണ് ആവശ്യമായിരിക്കുന്നതെന്നും ആദ്യ ഘട്ട മരുന്നുകള് അയച്ചുകഴിഞ്ഞതായും കേന്ദ്ര ആരോഗ്യമന്ത്രി ജെ പി നദ്ദ അറിയിച്ചു. വെള്ളം ഇറങ്ങുമ്പോൾ അടിയന്തര മെഡിക്കല് സംഘം പ്രവര്‍ത്തനം ആരംഭിക്കുമെന്നും മന്ത്രി കൂട്ടിച്ചേര്‍ത്തു.\nദുരിതാശ്വാസ പ്രവര്‍ത്തനങ്ങള്‍ക്കായി എല്ലാ എംപിമാരുടെയും എംഎല്‍എമാരുടെയും ഒരു മാസത്തെ ശമ്പളം നല്‍കുമെന്ന് ശിവസേനയും അറിയിച്ചു.\nKerala floods 2018Disaster reliefParliament members


ഞായര്,2മെയ് 2021 (12:28 IST)\nതെന്നിന്ത്യന് താരസുന്ദരി കീര്‍ത്തി സുരേഷിന്റെ വരാനിരിക്കുന്ന ചിത്രമാണ് മരക്കാര് അറബിക്കടലിന്റെ സിംഹം. മുന്നില് നിന്ന് കീര്‍ത്തി അഭിനയിച്ചപ്പോള് ക്യാമറയ്ക്ക് പിന്നില് സഹോദരി രേവതി ഉണ്ടായിരുന്നു. ചിത്രീകരണസമയത്ത് ചേച്ചിയൊപ്പം ഉണ്ടായിരുന്നതിനാല് കാര്യങ്ങളെല്ലാം എളുപ്പമായിരുന്നുവെന്ന് പറഞ്ഞുകൊണ്ട് ലൊക്കേഷന് ചിത്രം പങ്കുവെച്ചിരിക്കുകയാണ് കീര്‍ത്തി.\n'എത്ര മനോഹരമായ ചിത്രം. നിനക്കൊപ്പം ജോലി ചെയ്യാന് കഴിഞ്ഞതില് എനിക്കും വലിയ സന്തോഷം, രേവൂ. ചിത്രീകരണത്തിനിടയില് ചേച്ചി ഒപ്പമുണ്ടെങ്കില് കാര്യങ്ങള് എന്തെളുപ്പം.ഇനിയും ധാരാളം ചിത്രങ്ങള് ഒരുമിച്ചു ചെയ്യാനാവട്ടെ'- കീര്‍ത്തി സുരേഷ് കുറിച്ചു.\nഅതേസമയം മെയ് 13ന് റിലീസ് ചെയ്യാനിരുന്ന മരക്കാര് റിലീസ് മാറ്റിയിരുന്നു.ഓഗസ്റ്റ് 12-ന് ബിഗ് സ്‌ക്രീനില് എത്തുമെന്ന് ആന്റണി പെരുമ്പാവൂര് അറിയിച്ചു.\nകൊവിഡിന്റെ രണ്ടാം വരവ്, മോഹന്‍ലാലിന് പറയാനുള്ളത് ഇതാണ്!\n'തേന്‍മാവിന് കൊമ്പത്ത് എന്ന ഒറ്റ സിനിമ മതി ആനന്ദ് സാര് നിങ്ങളെ മറക്കാതിരിക്കാന്'; ആദരാഞ്ജലി അര്‍പ്പിച്ച് മലയാളം-തമിഴ് താരങ്ങള്\n'പ്രിയപ്പെട്ട ലാല് സാറിനും ചേച്ചിക്കും'; വിവാഹവാര്‍ഷികാശംസകളുമായി ആന്റണി പെരുമ്പാവൂര്\n'ചേട്ടനും ചേച്ചിയ്‌ക്കൊപ്പം അനിയന്', മോഹന്‍ലാലിന് വിവാഹ വാര്‍ഷിക ആശംസകളുമിയി പൃഥ്വിരാജ്


on November 6, 2014\tഡബ്ലിന്: പുതിയ ജലനിരക്ക് ലേബര് പാര്‍ട്ടിയെ തുടച്ചു നീക്കുമെന്ന് ഉപപ്രധാനമന്ത്രി ജോണ് ബര്‍ട്ടന് മുന്നറിയിപ്പ്. ലേബര് പാര്‍ട്ടിയുടെപാര്‍ലമെന്ററി പാര്‍ട്ടി യോഗത്തിലാണ് സര്‍ക്കാര് ജലനിരക്ക് കൈകാര്യം ചെയ്യുന്ന രീതിക്കെതിരെ രൂക്ഷ വിമര്‍ശനം ഉയര്‍ന്നത്. ഇന്നത്തെ നിലയില് തുടര്‍ന്നാല് പാര്‍ട്ടിയുടെ അന്ത്യമാകുമെന്ന് ടിഡിമാരും പാര്‍ട്ടി സെനറ്റര്‍മാരും മുന്നറിയിപ്പ് നല്‍കി.\nപ്രധാനമന്ത്രി എന്‍ഡ കെന്നി ഉള്‍പ്പെടെയുള്ളവരുടെ സാന്നിധ്യത്തില് കൂടിയ ഫിനഗേല് പാര്‍ലിമെന്ററി പാര്‍ട്ടി യോഗത്തിലും ടിഡിമാരുടെ രൂക്ഷ വിമര്‍ശനം ഉണ്ടായി .താലയില് ജലനിരക്കിനെതിരെ പ്രതിഷേധിച്ച ഭൂരിപക്ഷം പേരും മധ്യവര്‍ഗ കുടുംബങ്ങളില് നിന്നുള്ളവരായാരുന്നെന്ന് ഡബ്ലിന് സൌത്ത് വെസ്റ്റ് ടിഡി എമോണ് മലോണി പറഞ്ഞു. ജനനിരക്ക് ഏര്‍പ്പെടുത്തിയത് മധ്യവര്‍ഗത്തെ പാര്‍ട്ടിയില് നിന്ന് അകറ്റുമെന്നും എമോണ് പറഞ്ഞു. അതേസമയം ജലനിരക്ക് സംബന്ധിച്ച് പുതിയ നിരക്കുകളും സപ്പോര്‍ട്ട് സ്‌കീമുകളും വരുന്ന ആഴ്ചകളില് പ്രഖ്യാപിക്കുമെന്ന് പ്രധാനമന്ത്രി എന്‍ഡ കെന്നി പറഞ്ഞു.


'പാഷാണം ഷാജി'യെ ഭീഷണിപ്പെടുത്തി പണം തട്ടാന് ശ്രമിച്ച അഭിഭാഷകന് അടക്കം രണ്ടുപേരെ റിമാന്‍ഡ് ചെയ്തു - ഇ വാർത്ത | evartha\n‘പാഷാണം ഷാജി’യെ ഭീഷണിപ്പെടുത്തി പണം തട്ടാന് ശ്രമിച്ച അഭിഭാഷകന് അടക്കം രണ്ടുപേരെ റിമാന്‍ഡ് ചെയ്തു\nചലച്ചിത്ര നടനും സ്റ്റേജ് ആര്‍ട്ടിസ്റ്റുമായ സാജു നവോദയയെ ഭീഷണിപ്പെടുത്തി പത്തുലക്ഷം രൂപ തട്ടിയെടുക്കാന് ശ്രമിച്ച കേസില് അറസ്റ്റിലായ അഭിഭാഷകന് ഇടപ്പള്ളി ചങ്ങമ്പുഴ വെഞ്ചിറ റോഡില് ദേവസി ഐസക്, സഹായി കൃഷ്ണദാസ് (29) എന്നിവരെ റിമാന്‍ഡ് ചെയ്തു.\nസംഭവത്തെക്കുറിച്ചു പൊലീസ് പറയുന്നതിങ്ങനെ: ഒരു മാസം മുന്‍പു പാഷാണം ഷാജിയും സംഘവും കാക്കനാട് സ്റ്റേജ് ഷോ അവതരിപ്പിച്ചിരുന്നു. ഇതില് സംഘത്തിലൊരാള് ഷോയില് സ്‌നേക് ഡാന്‍സ് അവതരിപ്പിച്ചു. ഇതു നിയമവിരുദ്ധമാണെന്നും വന്യജീവികളെ ഉപദ്രവിച്ചതിനെതിരെയുള്ള നിയമം അനുസരിച്ചു കേസു കൊടുക്കുമെന്നും ദേവസി തോമസ് ഷാജിയെ ഫോണില് വിളിച്ചു ഭീഷണിപ്പെടുത്തി. അഭിഭാഷകനെന്നു പറഞ്ഞാണു വിളിച്ചത്.\nപിന്നീട് വനം വകുപ്പ് ഉദ്യോഗസ്ഥന് എന്ന വ്യാജേന ഇതേഭീഷണിയുമായി കൃഷ്ണദാസും വിളിച്ചു. കേസ് കൊടുക്കാതിരിക്കാന് 10 ലക്ഷം രൂപ കൊടുക്കണമെന്നായിരുന്നു ആവശ്യം. ഭീഷണിപ്പെടുത്തിയുള്ള വിളികള് വര്‍ധിച്ചപ്പോള് ഷാജി അസി. കമ്മിഷണറെ നേരില് കണ്ടു പരാതി നല്‍കി.\nപൊലീസിന്റെ നിര്‍ദ്ദേശ പ്രകാരം പണം നല്‍കാമെന്ന് അറിയിച്ചു. തുടര്‍ന്ന് പൊലീസ് പറഞ്ഞ സ്ഥലത്ത് വിളിച്ചു വരുത്തി ഇരുവരേയും അറസ്റ്റു ചെയ്യുകയായിരുന്നു. പ്രതികള്‍ക്ക് വനംവകുപ്പിലെ ചില ഉദ്യോഗസ്ഥരുടെ സഹായം ലഭിച്ചതായി പൊലീസ് സംശയിക്കുന്നുണ്ട്. ഒരു ഉദ്യോഗസ്ഥന് വിവരം ചോര്‍ത്തി നല്‍കിയെന്നാണ് കണ്ടെത്തല്.


ഷെയ്ഖ് ഹസീനയുടെ റാലിക്കുനേരെ ഗ്രനേഡാക്രമണം നടത്തിയ കേസില് മുന് മന്ത്രിമാരടക്കം 19 പേര്‍ക്ക് വധശിക്ഷ | DoolNews\nWednesday, 10th October 2018, 8:14 pm\nധാക്ക: 2004ല് ഷെയ്ഖ് ഹസീനയുടെ അവാമി ലീഗ് നടത്തിയ റാലിയിലേക്ക് ഗ്രനേഡ് ആക്രമണം നടത്തിയ കേസില് രണ്ട് മുന് മന്ത്രിമാരടക്കം 19 പേര്‍ക്ക് ബംഗ്ലാദേശ് കോടതി വധശിക്ഷ വിധിച്ചു. ബംഗ്ലാദേശ് നാഷണലിസ്റ്റ് പാര്‍ട്ടി മുതിര്‍ന്ന നേതാവും മുന് പ്രധാനമന്ത്രി ഖലീദ സിയയുടെ മകനുമായ താരിഖ് റഹ്മാന് മരണം വരെ ജയില് ശിക്ഷയുമാണ് വിധിച്ചിരിക്കുന്നത്.\nനീതി ഇപ്പോഴാണ് നടപ്പിലായതെന്ന വിധിക്ക് ശേഷം ജസ്റ്റിസ് ഷാഹിദ് നൂറുദ്ദീന് പറഞ്ഞു. താരിഖ് റഹ്മാനും മരണ ശിക്ഷ അനിവാര്യമാണ്. ഇതിനായി മോല്‍ക്കോടതിയില് പോകുമെന്ന് നിയമമന്ത്രി അനീസുല് ഹഖ് പറഞ്ഞു. താരിഖ് നിലവില് ലണ്ടനിലാണ്. അദ്ദേഹത്തെ തിരിച്ചുകൊണ്ടുവരാനുള്ള നടപടികള് ഉടന് ആരംഭിക്കുമെന്നും അദ്ദേഹം പറഞ്ഞു.\nALSO READ: സ്ത്രീകള് പതിനെട്ടാം പടി കയറട്ടെ, ശബരിമല സമരം അനാവശ്യം: ദേശീയ വനിതാ കമ്മീഷന്\n2004ല് ഗ്രനേഡ് ആക്രമണത്തില് പ്രധാനമന്ത്രി ഹസീനയെ വധിക്കാന് ശ്രമിച്ചെന്നാരോപിച്ച് മുതിര്‍ന്ന ബി.എന്.പി. നേതാക്കള്, മുന് ആഭ്യന്തരമന്ത്രി ലുറ്റ്ഫുസമാന് ബാബര്, വിദ്യാഭ്യാസ മന്ത്രി അബ്ദുല് സലാം പിന്തു, എന്നിവരെയാണ് വധശിക്ഷക്ക് വിധിച്ചത്. ധാക്കയിലെ പ്രത്യേക ട്രിബ്യൂണല് കോടതിയാണ് വിധിപുറപ്പെടുവിച്ചത്.\nവിധി രാഷ്ട്രീയ പ്രേരിതമാണ്. അതുകൊണ്ട് തന്നെ അപ്പീല് പോകുമെന്ന് ബി.എന്.പി. പാര്‍ട്ടി സെക്രട്ടറി ജനറല് ജനറല് മിര്‍സ ഫക്‌റുല് ഇസ്‌ലാം പറഞ്ഞു.\n2004 ഓഗസ്റ്റ് 21 നാണ് കേസിനാസ്പദമായ സംഭവം നടന്നത് അവാമി ലീഗ് നേതൃത്വം നല്‍കിയ റാലിയിലേക്ക് ഗ്രനേഡാക്രമണം നടത്തുകയായിരുന്നു. സംഭവത്തില് പാര്‍ട്ടി നേതാവ് ഇവി റഹ്മാനടക്കം 20 പേര് മരിച്ചു. ഷെയ്ഖ് ഹസീന കഷ്ടിച്ചാണ് അന്നു രക്ഷപ്പെട്ടത്.


ഷിറിയ അണക്കെട്ട് സഞ്ചാരികൾക്ക് പ്രിയമാകുന്നു - truenewsmalayalam.com\nHome / story / ഷിറിയ അണക്കെട്ട് സഞ്ചാരികൾക്ക് പ്രിയമാകുന്നു\nഷിറിയ അണക്കെട്ട് സഞ്ചാരികൾക്ക് പ്രിയമാകുന്നു\ntruenewsmalayalam.com January 04, 2021 story\nഷേണി (www.truenewsmalayalam.com) : കാസറഗോഡ് ജില്ലയിൽ ഇങ്ങനെയും ഇടമുണ്ടോ ? സഞ്ചാരികൾ ചോദിക്കുന്നു.\nലോക്ക് ഡൗൺ കാരണം ദൂരയാത്ര അസാധ്യമായപ്പോഴാണ് സഞ്ചാരികൾ ഇവിടെ എത്തിത്തുടങ്ങിയത്. ഇപ്പോൾ ദിവസവും നൂറ് കണക്കിന് പേരാണ് ഇവിടെയെത്തുന്നത്.\nനീണ്ടുകിടക്കുന്ന അണക്കെട്ടിന് അകത്ത് നല്ല ആഴമുണ്ട്. ഇവിടെ കുളിക്കാൻ ആണ് യുവാക്കളും കുട്ടികളും കൂട്ടത്തോടെ എത്തുന്നത്. വെള്ളച്ചാട്ടത്തിന് താഴെ ചെറിയ ചെറിയ പാറക്കൂട്ടങ്ങളാണ്. ഇവിടെ സ്ത്രീകളും കുട്ടികളും വെള്ളത്തിൽ മുങ്ങിക്കളിക്കുന്നത് കാണാം.\nജൂൺ മാസത്തോടെ നിറഞ്ഞ് കവിഞ്ഞ് ഒഴുകുന്ന പുഴ മഴകുറയുന്നതോടെയാണ് കുളിക്കാനും വെള്ളത്തിലിറങ്ങാനും സാധിക്കുന്നത്. ഡിസംബർ ജനുവരി മാസങ്ങളിലാണ് സഞ്ചാരികൾ കൂടുതലായി എത്തുന്നത്. വേനൽ കണക്കുന്നതോടെ വെള്ളം വറ്റും.\n1948 ൽ നിർമ്മിച്ചതാണ് ഈ ഡാം. മണിയമ്പാറ എന്നസ്ഥലത്താണ് ഇത്. ഷിറിയ പുഴയായത് കൊണ്ട് ഇതിനെ ഷിറിയ ഡാം എന്ന് വിളിക്കുന്നു.\nഇവിടെ എങ്ങനെ എത്തിച്ചേരാം ?\nസീതാംഗോളി പെർള റോഡിൽ ഷേണി ജംഗ്‌ഷൻ കഴിഞ്ഞ് അല്പം മുന്നോട്ട് പോയാൽ സെൻറ് ലോറൻസ് ചർച്ചിലേക്ക് പോകുന്ന ജങ്ക്ഷനിൽ നിന്നും മൂന്ന് കിലോമീറ്റർ അകത്തോട്ട് പോയാൽ ഈ ഡാമിൽ എത്തിച്ചേരാം. ഇങ്ങോട്ടുള്ള റോഡ് പൊട്ടിപ്പൊളിഞ്ഞ് കിടക്കുന്നത് സഞ്ചാരികൾക്ക് ബുദ്ധിമുട്ടുണ്ടാക്കുന്നു. വാഹന പാർക്കിങ്ങിന് പരിമിതമായ സൗകര്യമേയുള്ളൂ ഇവിടെ. സഞ്ചാരികൾ വർദ്ധിച്ചതോടെ ചെറിയ തട്ട് കടകളും ഇവിടെ സജീവമായിട്ടുണ്ട്.


ഗര്‍ഭിണിയായ മകളെ ക്രൂര ബലാത്സംഗത്തിന് ഇരയാക്കിയ അച്ഛന്... കൊല്ലത്ത്; ജീവപര്യന്തം തന്നെ ശിക്ഷ | Life time imprisonment for father, who rape pregnant daughter in Kollam - Malayalam Oneindia\nഗര്‍ഭിണിയായ മകളെ ക്രൂര ബലാത്സംഗത്തിന് ഇരയാക്കിയ അച്ഛന്... കൊല്ലത്ത്; ജീവപര്യന്തം തന്നെ ശിക്ഷ\nPublished: June 14 2018, 10:57 [IST]\nകൊല്ലം: സ്വന്തം മകളെ പോലും ബലാത്സംഗം ചെയ്യുന്ന ആളുകളെ പിതാവ് എന്ന് വിശേഷിപ്പിക്കാന് ആവില്ല. മനുഷ്യന് എന്ന വിശേഷണം പോലും ഇത്തരക്കാര് അര്‍ഹിക്കുന്നില്ല എന്നതാണ് സത്യം. അങ്ങനെയുള്ള ഒരാളെ കുറിച്ചാണ് ഈ വാര്‍ത്ത. ദൂരദേശത്ത് നിന്നൊന്നും അല്ല, നമ്മുടെ കേരളത്തില് തന്നെ.\nഗര്‍ഭിണിയായ മകളെ ക്രൂരമായി ബലാത്സംഗം ചെയ്ത പിതാവിന് കോടതി വിധിച്ചത് ജീപര്യന്തം തടവ് ശിക്ഷ. കൊല്ലം ജില്ലയിലെ അഞ്ചലില് ആണ് സംഭവം.\nഅമ്മ ആത്മഹത്യ ചെയ്തതിനെ തുടര്‍ന്നാണ് പെണ്‍കുട്ടി സ്വന്തം വീട്ടിലേക്ക് വന്നത്. അച്ഛന് ഒറ്റയ്ക്കാകുമല്ലോ എന്നോര്‍ത്തായിരുന്നു ഇത്. എന്നാല് വീട്ടിലെത്തിയ മകളോട് അച്ഛന് അങ്ങനെ ഒരു ദയയും ഉണ്ടായിരുന്നില്ല.\n2014 ല് ആയിരുന്നു പെണ്‍കുട്ടിയുടെ വിവാഹം. അമ്മയുടെ മരണത്തെ തുടര്‍ന്ന് ഭര്‍ത്താവുമൊത്ത് സ്വന്തം വീട്ടിലേക്ക് തിരിച്ച് വരികയായിരുന്നു. ഭര്‍ത്താവ് ജോലിക്ക് പോയ സമയത്താണ് പിതാവ് മകളെ ബലാത്സംഗം ചെയ്തത്. മകള് ഗര്‍ഭിണിയാണെന്ന കാര്യം പിതാവിന് അറിവുള്ളതും ആയിരുന്നു. അഞ്ചല് പോലീസ് സ്‌റ്റേഷനില് 2014 ഒക്ടോബറില് ആണ് കേസ് രജിസ്റ്റര് ചെയ്തത്. ജീവപര്യന്തം കഠിന തടവും ഒരുലക്ഷം രൂപ പിഴയും ആണ് ശിക്ഷ വിധിച്ചിട്ടുള്ളത്. കൊല്ലം അഡീഷണല് ജില്ല സെഷന്‍സ് കോടതിയാണ് ശിക്ഷ വിധിച്ചത്.\nകൂടുതൽ father വാർത്തകൾView All\nമദ്യലഹരിയില് മകനെ വലിച്ചെറിഞ്ഞയാള് ചാടി ആത്മഹത്യ ചെയ്തു: ചികിത്സയിലിരുന്ന 4വയസുകാരൻ മരിച്ചു\nപ്രായപൂര്‍ത്തിയാകാത്ത പെണ്‍കുട്ടിയെ മാനഭംഗപ്പെടുത്തിയ കേസ്: രണ്ടാനച്ഛന് അറസ്റ്റില്!\nനടന് സൈജു കുറുപ്പിന്റെ പിതാവ് വാഹനപകടത്തില് മരണപ്പെട്ടു\nfather rape daughter pregnant kollam court imprisonment പിതാവ് ബലാത്സംഗം മകള് ഗര്‍ഭിണി കൊല്ലം കോടതി ജീവപര്യന്തം ജയില്\nLife time imprisonment for father, who rape pregnant daughter in Kollam.\nStory first published: Thursday, June 14, 2018, 10:57 [IST]


നമ്മുടെ സ്വാതന്ത്ര്യത്തിനുവേണ്ടി ഭഗത് സിംഗ് ഝുഗ്ഗിയാന്‍റെ പോരാട്ടം – നേരിടം\nമുൻഷിയിൽ നിന്നും തനിക്കുള്ള സമ്മാനം – തിളങ്ങുന്ന ഒരുപൈസ നാണയം – സ്വീകരിക്കാനായി അദ്ദേഹം വേദിയിലായിരുന്നു. തന്‍റെ നിയന്ത്രണത്തിൻ കീഴിൽ ധാരാളം സ്ക്കൂളുകളുള്ള ഒരു ഉയർന്ന ഉദ്യോഗസ്ഥനാണ് മുൻഷി. ഇത് 1939 ൽ പഞ്ചാബിൽ ആയിരുന്നു. അന്ന് മൂന്നാം ക്ലാസ്സ് വിദ്യാർത്ഥിയായിരുന്ന അദ്ദേഹത്തിന് വെറും 11 വയസ്സ് പ്രായമെ ഉണ്ടായിരുന്നുള്ളൂ. ക്ലാസ്സിൽ അദ്ദേഹമായിരുന്നു ഒന്നാമൻ. മുൻഷി അദ്ദേഹത്തിന്‍റെ തലയിൽ തലോടി എന്നിട്ട് ഇങ്ങനെ ഉച്ചത്തിൽ വിളിക്കാൻ ആവശ്യപ്പെട്ടു, ‘ബ്രിട്ടാനിയ സിന്ദാബാദ്, ഹിറ്റ്ലർ മൂർദാബാദ്’. കൊച്ചു ഭഗത് സിംഗ് – ഇതേ പേരുള്ള ഇതിഹാസമായി തെറ്റിദ്ധരിക്കരുത് – ചടങ്ങിൽ കാണികൾക്ക് അഭിമുഖമായി നിന്നു, എന്നിട്ട് ഉച്ചത്തിൽ വിളിച്ചു: “ബ്രിട്ടാനിയ മൂർദാബാദ്, ഹിന്ദുസ്ഥാൻ സിന്ദാബാദ്”.\nഅദ്ദേഹത്തിന്‍റെ ധിക്കാരത്തിന്‍റെ പരിണത ഫലങ്ങൾ വളരെ പെട്ടെന്നുതന്നെ ഉണ്ടായി. മുൻഷി ബാബു അവിടെവച്ചുതന്നെ അദ്ദേഹത്തെ പ്രഹരിക്കുകയും സമുന്ദ്രയിലെ സർക്കാർ പ്രാഥമിക വിദ്യാലയത്തിൽ നിന്നും പുറത്താക്കുകയും ചെയ്തു. സന്നിഹിതരായിരുന്ന മറ്റു വിദ്യാർത്ഥികൾ ഞെട്ടി നിശ്ശബ്ദരായി\n— സ്രോതസ്സ് ruralindiaonline.org | Aug. 15, 2021\nTagged ഇന്‍ഡ്യ,കോളനി വാഴ്ച്ച,ബ്രിട്ടണ്,വാര്‍ത്ത,സ്വാതന്ത്ര്യം\nമുമ്പത്തെ ലേഖനം ഓക്സികോണ്ടിന് നിര്‍മ്മാതാക്കളായ പ്രഡ്യൂ ഫാര്‍മ്മ കുറ്റക്കാരാണ്\nഅടുത്ത ലേഖനം 9/11 ന് ശേഷം $5.9 ലക്ഷം കോടി ഡോളറിന്റെ ചിലവിന് കണക്കുണ്ടാക്കാന് അമേരിക്കയിലെ പ്രതിരോധ വകുപ്പ് പരാജയപ്പെട്ടു


26 March 2017 1:42 PM GMT\n2016 ലെ നിയമസഭ തെരഞ്ഞെടുപ്പ് നടക്കുന്നതിനും മുമ്പ് കുട്ടനാട് എംഎല്‍എയും നാഷണലിസ്റ്റ് കോണ്‍ഗ്രസ് പാര്‍ട്ടി (എന്‍സിപി) നേതാവുമായ തോമസ് ചാണ്ടി മാധ്യമപ്രവര്‍ത്തകര്‍ക്കു മുന്നില് തന്റെ മന്ത്രിസ്ഥാനം വകുപ്പ് അടക്കം പ്രഖ്യാപിച്ചിരുന്നു. തെരഞ്ഞെടുപ്പും കഴിഞ്ഞു എന്‍സിപിക്ക് മന്ത്രിസ്ഥാനവും ഉറപ്പായെങ്കിലും തോമസ് ചാണ്ടിയുടെ പ്രവചനം മാത്രം സത്യമായില്ല. ചാണ്ടിക്കു പകരം എന്‍സിപി എ കെ ശശീന്ദ്രനെ മന്ത്രിയാക്കി. തന്റെ കാബിനറ്റിലേക്ക് ശശീന്ദ്രന് മതിയെന്ന തീരുമാനത്തിലൂടെ പിണറായി തോമസ് ചാണ്ടിയെ വെട്ടുകയായിരുന്നു. പിണറായിയുടെ തീരുമാനപ്രകാരമോ അതോ സ്വന്തം നിലയ്‌ക്കോ എന്‍സിപിയും മന്ത്രിയാക്കാന് തെരഞ്ഞെടുത്തത് ശശീന്ദ്രനെ തന്നെ. ഉടക്കി നിന്ന തോമസ് ചാണ്ടിക്ക് ദേശീയനേതൃത്വവും പിന്തുണ കൊടുത്തില്ല. രണ്ടര വര്‍ഷം വീതം മന്ത്രിസ്ഥാനം വീതംവച്ചെടുക്കാമെന്ന ഫോര്‍മുലയുമായി ചാണ്ടി വന്നെങ്കിലും അതും തള്ളിപ്പോയി. എന്‍സിപി മന്ത്രിയായി അഞ്ചുവര്‍ഷവും ശശീന്ദ്രന് തന്നെ തുടരുമെന്ന് വ്യക്തമായി തോമസ് ചാണ്ടിക്കു മുന്നില് കാര്യങ്ങള് അവതരിപ്പിക്കപ്പെട്ടു. അതോടെ ചാണ്ടി നിശബ്ദനായി.\nപക്ഷേ കാര്യങ്ങള് വളരെ വേഗം തിരിഞ്ഞിരിക്കുന്നു. ശശീന്ദ്രന് മന്ത്രിസ്ഥാനം രാജിവച്ചിരിക്കുന്നു. സാമന്യനിലയില് ഗതാഗതവകുപ്പ് തോമസ് ചാണ്ടിയുടെ കൈകളിലേക്ക് എത്തേണ്ടതാണ്. പക്ഷേ മന്ത്രിയാകാനുള്ള യോഗം ചാണ്ടിക്ക് ഉണ്ടാകുമോ എന്ന കാര്യത്തില് ഒട്ടും ഉറപ്പില്ല. എങ്കിലും തോമസ് ചാണ്ടി ഇപ്പോഴൊരു ശ്രദ്ധാകേന്ദ്രമാണ്.\nഎന്‍സിപി ഇപ്പോഴും എ കെ ശശീന്ദ്രനൊപ്പം നില്‍ക്കുകയാണ്. നിരപരാധിത്വം തെളിയിച്ച് അദ്ദേഹം മന്ത്രിസഭയിലേക്ക് തിരിച്ചെത്തുമെന്നു തന്നെയാണു പാര്‍ട്ടി ദേശീയ ജനറല് സെക്രട്ടറി ടി പി പീതാംബരന് മാസ്റ്റര് പറയുന്നത്. ശശീന്ദ്രനെതിരേയുള്ള ആരോപണം ഗൂഢാലോചനയുടെ ഭാഗമാണെന്നു എന്‍സിപി സംസ്ഥാന സെക്രട്ടറി ഉഴവൂര് വിജയനും പറയുന്നു. ഭാവികാര്യങ്ങള് രണ്ടു ദിവസത്തിനുള്ളില് ആലോചിച്ചു തീരുമാനിക്കുമെന്നും മന്ത്രിസ്ഥാനം എന്‍സിപിക്ക് അവകാശപ്പെട്ടതാണെന്നും ദേശീയ നിര്‍വാഹക സമിതിയംഗം ഡിപി ത്രിപാഠി പറയുമ്പോഴും അതില് തോമസ് ചാണ്ടിയുടെ സാധ്യത ആരും പറയുന്നില്ലെന്നതാണു ശ്രദ്ധേയം.\nതന്റെ സാധ്യതകള് സംശയത്തിലാണെന്ന് അറിഞ്ഞാണോ അതോ മുമ്പ് പറ്റിപ്പോയ അബദ്ധം ആവര്‍ത്തിക്കാതിരിക്കാനാണോ ശശീന്ദ്രന് വിഷയം നയപരമായി കൈകാര്യം ചെയ്യുകയാണ് തോമസ് ചാണ്ടി. എ കെ ശശീന്ദ്രന് രാജിവച്ചത് എന്തിനാണെന്ന് മനസിലാകുന്നില്ല എന്നാണ് തോമസ് ചാണ്ടി പറഞ്ഞിരിക്കുന്നത്. കുറ്റം തെളിയിക്കപ്പെടാതെ ശശീന്ദ്രന് രാജിവയ്‌ക്കേണ്ടതില്ലായിരുന്നെന്നും അദ്ദേഹം കൂട്ടിച്ചേര്‍ത്തു. അതേസമയം പാര്‍ട്ടി നേതൃത്വം ആവശ്യപ്പെട്ടാല് മന്ത്രി സ്ഥാനം ഏറ്റെടുക്കാമെന്ന വിധേയത്വപരമായ തന്ത്രവും തോമസ് ചാണ്ടി മുന്നോട്ടുവച്ചിട്ടുണ്ട്.\nതത്കാലം പുതിയൊരു ഗതാഗത മന്ത്രി ഉണ്ടാകില്ലെന്നും ഇപ്പോള് മന്ത്രിസഭയിലുള്ള ആര്‍ക്കെങ്കിലും അധിക ചുമതല നല്‍കുമെന്നുമാണ് അറിയുന്നത്. എന്‍സിപിക്ക് മന്ത്രിസ്ഥാനത്തിന് അര്‍ഹതയുണ്ടെങ്കിലും തോമസ് ചാണ്ടിയെ പോലെ കോടിശ്വരനായൊരു എംഎല്‍എ യെ മന്ത്രിയാക്കുന്നതിലൂടെ ഉണ്ടാകുന്ന ചോദ്യങ്ങള് ഒഴിവാക്കാന് തന്നെയായിരിക്കും പിണറായി ആഗ്രഹിക്കുന്നത്. ഇന്ത്യക്ക് അകത്തും പുറത്തുമായി ബിസിനസ് സംരഭങ്ങള് ഉള്ള തോമസ് ചാണ്ടി കേരള നിയമസഭയിലെ ഏറ്റവും ധനികനായ ജനപ്രതിനിധിയാണ്. സ്വന്തമായി റിസോര്‍ട്ടുകളും മറ്റുമുള്ള തോമസ് ചാണ്ടി മന്ത്രിയായാലും തന്റെ കച്ചവടങ്ങളുമായി മുന്നോട്ടുപോയാല് അതു മന്ത്രിസഭയ്ക്കു വീണ്ടും പേരുദോഷങ്ങള് വരുത്തിവയ്ക്കും. മൂന്നു തവണയായി കുട്ടനാട്ടില് നിന്നും തിരഞ്ഞെടുക്കപ്പെടുന്ന തോമസ് ചാണ്ടി ഇത്തവണ എന്‍ഡിഎ സ്ഥാനാര്‍ത്ഥി സുഭാഷ് വാസുവിനോട് പരാജയപ്പെടുമെന്നു ഒരുഘട്ടത്തില് ശക്തമായ സൂചനകള് വന്നിരുന്നെങ്കില് പോലും ഒടുവില് വിജയം ചാണ്ടിക്കൊപ്പമായിരുന്നു.\nതന്റെ ജനപിന്തുണ തന്നെയാണു തോമസ് ചാണ്ടി മന്ത്രിസ്ഥാനത്തിനായി മുന്നോട്ടുവച്ചിരുന്ന കാരണമെങ്കിലും ബിസിനസുകാരനായ ഒരു രാഷ്ട്രീക്കാരന് എന്ന പ്രതിച്ഛായ ചാണ്ടിയുടെ മേല് നിഴലായി വീണിട്ടുണ്ട്. കഴിഞ്ഞ ഭരണകാലത്ത് എല്‍ഡിഎഫില് നിന്നും യുഡിഎഫിലേക്ക് തോമസ് ചാണ്ടി പോയേക്കുമെന്ന വര്‍ത്തമാനവും ശക്തമായിരുന്നു. ഈ സംശയം ഇപ്പോഴും തോമസ് ചാണ്ടിയുടെ മേലുണ്ട്. അതും അദ്ദേഹത്തിനു തിരിച്ചടിയാണ്. ഇങ്ങനെയെല്ലാം കണക്കു കൂട്ടി നോക്കിയാല് പിണറായി മന്ത്രിസഭയിലേക്ക് തോമസ് ചാണ്ടിയുടെ രംഗപ്രവേശം തത്ക്കാലം അസാധ്യമായ ഒന്നു തന്നെയാണ്. പക്ഷേ രാഷ്ട്രീയമാണ്. അവിട അനിശ്ചിത്വവും അപ്രതീക്ഷിതവുമായ കാര്യങ്ങളാണ് നടക്കുക. ചിലപ്പോള് ആലപ്പുഴയ്ക്ക് നാലാം മന്ത്രിയെ കിട്ടായ്കയുമില്ല.\nAKSaseendran alappuzha kerala kuttanad mla ldf NCP pinarayi vijayan ministry resignation sex scandel ThomasChandy


പ്രണവിന്റെയും വിനീതിന്റെയും ചിത്രത്തിന് പാട്ടുപാടി പൃഥ്വിരാജ് ; വൈറലായി വിനീതിന്റെ പോസ്റ്റ് | DoolNews\nപ്രണവിന്റെയും വിനീതിന്റെയും ചിത്രത്തിന് പാട്ടുപാടി പൃഥ്വിരാജ് ; വൈറലായി വിനീതിന്റെ പോസ്റ്റ്\nMonday, 3rd February 2020, 11:06 pm\nകൊച്ചി: ആരാധകര് ഏറെ ആവേശത്തോടെ കാത്തിരിക്കുന്ന സിനിമയാണ് ഹൃദയം. ഒരിടവേളക്ക് ശേഷം വിനീത് ശ്രീനിവാസന് സംവിധാനം ചെയ്യുന്നു, പ്രണവ് മോഹന്‍ലാലും കല്ല്യാണി പ്രിയദര്‍ശനും നായകനും നായികയുമാവുന്നു തുടങ്ങി നിരവധി കാരണങ്ങളാണ് ചിത്രത്തിനായി കാത്തിരിക്കാനുള്ള കാരണങ്ങള്.\nഇപ്പോഴിതാ മറ്റൊരു സസ്‌പെന്‍സും പുറത്തുവിട്ടിരിക്കുകയാണ് സംവിധായകന് വിനീത് ശ്രീനിവാസന്. തന്റെ ചിത്രത്തിനായി ഗാനം ആലപിക്കുന്നയാളെ ഊഹിക്കാന് പറ്റുമോ എന്ന പോസ്റ്റിലൂടെയാണ് വിനീത് ഈ സസ്‌പെന്‍സ് ആരാധകര്‍ക്കായി നല്‍കിയിരിക്കുന്നത്.\nഹൃദയവുമായി വിനീത് ശ്രീനിവാസന്; കല്ല്യാണിയും പ്രണവും നായിക നായകന്മാര്; 40 വര്‍ഷത്തിന് ശേഷം മെറിലാന്റ് വീണ്ടും നിര്‍മ്മാണ രംഗത്തേക്ക്\nനടന് പൃഥ്വിരാജാണ് പ്രണവിന്റെ സിനിമയ്ക്കായി പാടിയിരിക്കുന്നത്. പാതി മറഞ്ഞ പൃഥ്വിയുടെ മുഖമാണ് വിനീത് പോസ്റ്റ് ചെയ്തിരിക്കുന്നത്. ഓണത്തിനാണ് ഹൃദയം തിയേറ്ററുകളില് എത്തുന്നത്.\nമറ്റൊരു പ്രത്യേകത കൂടി ചിത്രത്തിന് ഉണ്ട്. നാല്‍പ്പത് വര്‍ഷത്തിന് ശേഷം മെറിലാന്റ് നിര്‍മ്മാണ കമ്പനിയാണ് ചിത്രം നിര്‍മ്മിക്കുന്നത്. ലൗ ആക്ഷന് ഡ്രാമയുടെ കോ പ്രൊഡ്യൂസറായിരുന്ന വിശാഖ് ആണ് ചിത്രം നിര്‍മ്മിക്കുന്നത്. കൂടെ ഹെലനിലെ നായകനായ നോബിള് തോമസും നിര്‍മ്മാണ രംഗത്ത് ഉണ്ട്.\nബാഫ്ത അവാര്‍ഡില് നേട്ടമുണ്ടാക്കി 1917 ഉം ജോക്കറും ; മികച്ച നടന് യോക്വിന് ഫീനിക്‌സ്, റെനെ സെല്‍വെഗര് മികച്ച നടി\nപ്രണവ് മോഹന്‍ലാല് അഭിനയിക്കുന്ന ഏഴാമത്തെ ചിത്രമാണിത്. നേരത്തെ കല്ല്യാണിക്കും പ്രണവിനും ഒപ്പം നിവിന് പോളിയും ചിത്രത്തില് അഭിനയിക്കുമെന്ന് വാര്‍ത്തകള് പുറത്തുവന്നിരുന്നു.\nഎന്നാല് പുറത്ത് വരുന്ന വാര്‍ത്തകള് എല്ലാം ശരിയല്ലെന്നും ശരിയായ സമയത്ത് താന് തന്നെ എല്ലാം പ്രേക്ഷകരോട് പറയുമെന്നും വിനീത് ശ്രീനിവാസന് പറഞ്ഞിരുന്നു.\nചിത്രത്തിന്റെ രണ്ടാം ഭാഗമാണ് വിനീത് ചെയ്യുന്നതെന്നും വാര്‍ത്തകള് പുറത്തുവരുന്നുണ്ട്. മരയ്ക്കാര് അറബിക്കടലിന്റെ സിംഹം ആണ് കല്ല്യാണിയും പ്രണവും ഒന്നിച്ചഭിനയിച്ച ചിത്രം.


കോപ്പയില് പെറു മൂന്നാമന് – malabarinews.com\nകോപ്പയില് പെറു മൂന്നാമന്\tStory dated:Saturday July 4th, 2015,03 05:pm\tകോപ്പ അമേരിക്ക നാളെ കലാശപ്പോരാട്ടം\nസാന്റിയാഗോ: കോപ അമേരിക്കയില് പെറു മൂന്നാം സ്ഥാനക്കാരായി. പരാഗ്വാക്കെതിരെ എതിരി്‌ല്ലാത്ത് രണ്ട് ഗോളിനാണ് പെറുവിന്റെ വിജയം. ആന്ദ്രേ കരിളോയും പൗളോ ഗ്വരരോയുമാണ് പെരുവിനായി വല കുലുക്കിയത്. തുടര്‍ച്ചയായ രണ്ടാം തവണയാണ് പെറു കോപയുടെ ലൂസേഴ്‌സ്‌് ഫൈനല് ജേതാക്കളാവുന്നത്.\nമത്സരത്തിന്റെ ആദ്യ പകുതിയില് ഗോളുകളൊന്നും പിറന്നിരുന്നില്ല. രണ്ടാം പകുതിയുടെ തുടക്കത്തില് 48 ാം മിനുട്ടില് ആന്ദ്രേ കാരില്ലോയാണ് പരെറുവിനായി ഗോള് നേടിയത്. തുടര്‍ന്ന് കളി തീരാന് മിനുട്ടുകള് ശേഷിക്കെ 89 ാം മിനുട്ടില് പൗളോ ഗ്വൊരരോയും പന്ത് പരാഗ്വേ വലയില് എത്തിക്കുകയായിരുന്നു.\n13 ാം തവണയാണ് പരാഗ്വയന് ഗോള് മുകത്ത് മു്‌ന്നേറ്റം നടത്തിയത്. സെമിയില് പരാഗ്വേ അര്‍ജന്റീനക്കെതിരെയും പെറു ചിലിയോടും തോറ്റാണ് ലൂസേഴ്‌സ് ഫൈനലില് എത്തിയിരുന്നത്.\nഞായറാഴ്‌ച നടക്കുന്ന ഫൈനലില് അര്‍ജന്റീന ചിലിയെ നേരിടും.


നവകേരളത്തിനായി കൂടുതല് കേന്ദ്ര സഹായം: മോദി-പിണറായി കൂടിക്കാഴ്ച ചൊവ്വാഴ്ച - Pravasishabdam\nBy : sub editor | September 23, 2018\nതിരുവനന്തപുരം നവകേരള നിർമ്മാണത്തിനായി കൂടുതൽ കേന്ദ്രസഹായം തേടി മുഖ്യമന്ത്രി പിണറായി വിജൻ പ്രധാനമന്ത്രിയെ കാണും. ചൊവ്വാഴ്ച വൈകിട്ട് അഞ്ചരയ്ക്കാണു ഇരുവരും കൂടിക്കാഴ്ച നടത്തുന്നത്. എന്നാല്, പുനര് നിര്‍മാണ പാക്കേജ് ഇനിയും തയാറായിട്ടില്ല. അതിനാല് പാക്കേജ് പ്രധാനമന്ത്രിക്കു സമര്‍പ്പിക്കാന് മുഖ്യമന്ത്രിക്കു കഴിയില്ല. നേരത്തെ സമര്‍പ്പിച്ച നഷ്ടത്തിന്‍റെ കണക്കാകും പ്രധാനമന്ത്രിക്കു നേരിട്ടു കൈമാറുക.\nപ്രളയ ദുരന്തത്തില് കേന്ദ്ര മാനദണ്ഡ പ്രകാരം സംസ്ഥാനത്തിനുണ്ടായ നഷ്ടമായ 4,796.35 കോടി രൂപയുടെ നഷ്ടമടങ്ങിയ നിവേദനം സംസ്ഥാനം സമര്‍പ്പിച്ചിരുന്നു. ഇ -മെയില് വഴിയാണു സമര്‍പ്പിച്ചത്. ഇതിന്‍റെ അടിസ്ഥാനത്തില് കേന്ദ്ര ആഭ്യന്തര സ്പെഷല് സെക്രട്ടറിയുടെ നേതൃത്വത്തിലുള്ള സംഘം സംസ്ഥാനത്തു സന്ദര്‍ശനം നടത്തുകയാണ്. സംഘം തിങ്കളാഴ്ച മുഖ്യമന്ത്രിയെയും റവന്യുമന്ത്രിയെയും കണ്ടു ചര്‍ച്ച നടത്തുന്നുണ്ട്.\nകേന്ദ്രആഭ്യന്തരമന്ത്രി രാജ്നാഥ് സിങ്ങിനെയും പിണറായി വിജയന് സന്ദര്‍ശിക്കും. 24 ന് ഡല്‍ഹിക്കു പോകുന്ന മുഖ്യമന്ത്രി ബുധനാഴ്ച പൊളിറ്റ്ബ്യൂറോ യോഗത്തില് പങ്കെടുത്ത ശേഷമായിരിക്കും മടങ്ങിയെത്തുക. അമേരിക്കയിലെ വിദഗ്ദ്ധ ചികിത്സയ്ക്കുശേഷം ഇന്ന് പുലര്‍ച്ചെയാണ് മുഖ്യമന്ത്രി തിരിച്ചെത്തി ഒൗദ്യോഗിക ചുമതലകളില് സജീവമായത്.


at-7-35-in-december-consumer-inflation-worst-since-july-2014 | റിസർവ് ബാങ്കിന്റെ ഉയർന്ന പരിധിയും മറി കടന്ന് രാജ്യത്ത് പണപ്പെരുപ്പ നിരക്ക് ഏറ്റവും ഉയർന്ന നിലയിൽ; നവംബറിൽ 5.54 ശതമാനമായിരുന്ന പണപ്പെരുപ്പം ഡിസംബറിൽ എത്തിയത് 7.35 എന്ന സൂചികയിൽ; ജനത നേരിടുന്നത് സമാനതകളില്ലാത്ത വിലക്കയറ്റ ഭീഷണി - MarunadanMalayali.com\nJanuary 13, 2020 | 09:14 PM IST | Permalink\nന്യൂഡൽഹി: വിലക്കയറ്റത്തിന് ശമനമുണ്ടാകില്ലെന്ന സൂചനകളുമായി പണപ്പെരുപ്പ സൂചിക. രാജ്യത്തെ പണപ്പെരുപ്പ നിരക്ക് ആറ് വർഷത്തെ ഏറ്റവും ഉയർന്ന നിലയിലെത്തി. ചില്ലറ വിലയെ അടിസ്ഥാനമാക്കിയുള്ള പണപ്പെരുപ്പം ഡിസംബറിൽ 7.35 ശതമാനത്തിലേക്ക് കുതിച്ചു ഉയർന്നിരിക്കുകയാണ്. നവംബറിൽ 5.54 ശതമാനം ഉണ്ടായിരുന്ന അവസ്ഥയിൽ നിന്നുമാണ് രണ്ട് ശതമാനത്തോളം കുതിച്ചു കയറി പണപ്പെരുപ്പം 7.35-ൽ എത്തിയത്. റിസർവ് ബാങ്ക് ഓഫ് ഇന്ത്യയുടെ ഉയർന്ന പരിധി ലക്ഷ്യം കടന്നാണ് 7.35-ലേക്ക് പണപ്പെരുപ്പം കുതിച്ചു കയറിയത്. തിങ്കളാഴ്ച സർക്കാർ പുറത്തുവിട്ട രേഖകളിലാണ് ഇക്കാര്യം വ്യക്തമാക്കിയിരിക്കുന്നത്.\nനവംബറിൽ ഇത് കേവലം 5.54 ശതമാനമായിരുന്നു. ഡിസംബറിലേത് 2014ന് ശേഷമുള്ള ഏറ്റവും ഉയർന്ന നിരക്കാണിത്. ഭക്ഷ്യവസ്തുക്കളുടെ വിലക്കയറ്റമാണ് പണപ്പെരുപ്പനിരക്കിൽ പ്രതിഫലിക്കുന്നത്. നവംബറിലും ഒക്ടോബറിലും പണപ്പെരുപ്പ നിരക്ക് യഥാക്രമം 5.54 ശതമാനവും 4.62 ശതമാനവുമാണ്. വിലക്കയറ്റം വീണ്ടും രൂക്ഷമാകുമോ എന്ന ആശങ്കയ്ക്ക് ആക്കംകൂട്ടുകയാണ് പുതിയ കണക്കുകൾ.\n2014 ജൂലൈക്ക് ശേഷമുണ്ടായ ഏറ്റവും ഉയർന്ന പണപ്പെരുപ്പമാണിത്. 7.39 ശതമാനമായിരുന്നു 2014- ജൂലൈയിൽ ഉണ്ടായത്. രാജ്യത്തിന്റെ സാമ്പത്തിക വളർച്ചയിൽ പൊതുവിൽ ഉണ്ടായ തളർച്ചയക്ക് പിന്നാലെയാണ് ഈ തിരിച്ചടി. പച്ചക്കറികൾ അടക്കമുള്ള ഉത്പന്നങ്ങളുടെ ഭക്ഷ്യോത്പന്നങ്ങളുടെ വിലവർധനയാണ് പണപ്പെരുപ്പത്തിന് കാരണമെന്നാണ് വിലയിരുത്തൽ.\nനാഷണൽ സ്റ്റാറ്റിസ്റ്റിക്കൽ റിപ്പോർട്ട് പ്രകാരം പച്ചക്കറിയുടെ വിലക്കയറ്റം നവംബറിലെ 36 ശതമാനത്തിൽ നിന്നും 60.5 ശതമാനമായി ഉയർന്നിട്ടുണ്ട്. ഭക്ഷ്യോത്പന്നങ്ങളുടെ പൊതുവിലുള്ള വിലക്കയറ്റം നവംബറിലുണ്ടായിരുന്ന 10.01 ശതമാനത്തിൽ നിന്നും 14.12 ശതമാനത്തിലേക്ക് ഉയർന്നു.\nഒക്ടോബറിൽ പണപ്പെരുപ്പനിരക്ക് ഉയർന്ന പശ്ചാത്തലത്തിൽ ഡിസംബറിൽ ചേർന്ന വായ്പ അവലോകന യോഗത്തിൽ മുഖ്യപലിശനിരക്ക് കുറയ്ക്കാൻ റിസർവ് ബാങ്ക് തയ്യാറായില്ല. തുടർച്ചയായി പലിശനിരക്ക് കുറച്ചുവന്ന റിസർവ് ബാങ്ക് ആദ്യമായാണ് ചുരുങ്ങിയ കാലത്തിനുള്ളിൽ പലിശനിരക്ക് കുറയ്ക്കേണ്ടതില്ല എന്ന തീരുമാനത്തിൽ എത്തിയത്.


നീതി വേണം; ആ എട്ടു വയസ്സിന്റെ നിഷ്കളങ്കതയ്ക്ക്.. | kashmiri girl molested and murdered - Malayalam Oneindia\nനീതി വേണം; ആ എട്ടു വയസ്സിന്റെ നിഷ്കളങ്കതയ്ക്ക്..\nlekhaka-SHRUTHI S SURESH\nBy Shruthi S Suresh\nUpdated: Fri, Apr 13, 2018, 15:48 [IST]\nശ്രുതി എസ് സുരേഷ്\nകശ്മീരിലെ രസാന ഗ്രാമത്തിലെ ആ കൊച്ചുപെണ്‍കുട്ടിയെ കുറിച്ചു കഴിഞ്ഞ ദിവസങ്ങള് വരെ നമ്മളാരും അറിഞ്ഞിരുന്നില്ല. വിടര്‍ന്ന കണ്ണുകളും നിഷ്കളങ്കമായ പുഞ്ചിരിയുമുള്ള ആ എട്ടുവയസ്സുകാരിയെ ഇന്ന് നമ്മളറിയുന്നതു ജസ്റ്റിസ് ഫോര് ആസിഫ എന്ന ഹാഷ്ടാഗിലൂടെയാണ്. ഇന്ന് അവള് ഈ ലോകത്തില്ല. കശ്മീരിലെ ബേക്കര്‍വാല് വിഭാഗത്തില്‍പ്പെട്ട ആ കൊച്ചു പെണ്‍കുട്ടി അതിക്രൂരമായി കൊലചെയ്യപെട്ടു. കൊടിയ പീഡനങ്ങള്‍ക്ക് വിധേയയായി ഒടുവില് മരണത്തിനു കീഴടങ്ങും മുന്‍പ് ഒരിക്കലെങ്കിലും ആ കുഞ്ഞുഹൃദയം സ്വയം ചോദിച്ചിട്ടുണ്ടാകും, താന് എന്ത് തെറ്റാണ് ചെയ്തതെന്ന് ?\nവാടാമല്ലി നിറമുള്ള കുഞ്ഞുടുപ്പു അണിഞ്ഞു തലയോട്ടി തകര്‍ന്നു മരിച്ചു കിടക്കുന്ന അവളുടെ ചിത്രം ഒരായിരം ചോദ്യങ്ങളാണ് മുന്നോട്ട് വെയ്ക്കുന്നത്. കശ്മീരിലെ കത്വാ ജില്ലയിലെ നാടോടി മുസ്ലിം വിഭാഗക്കാരാണ് കുട്ടിയുടെ കുടുംബക്കാര്. ഏറെ കാലമായി ഈ പ്രദേശത്തു ഇവര്‍ക്കെതിരെ ചില നീക്കങ്ങള് നടക്കുന്നുണ്ടായിരുന്നു. ബക്കര്‍വാള് മുസ്ലീം കുടുംബങ്ങളെ ഇവിടെ നിന്നും തുരത്താനും അവരെ ഭയപ്പെടുത്താനും അവിടുത്തെ മറ്റു സമുദായക്കാര് കണ്ടെത്തിയ വഴിയായിരുന്നു ഈ കൊച്ചുപെണ്‍കുട്ടി അനുഭവിച്ചത്. 13 ബ്രാഹ്മണകുടുംബങ്ങള് മാത്രമുള്ള ഒരിടത്തേക്ക് ഇരുപതോളം വരുന്ന നാടോടി മുസ്‌ലീം ബക്കര്‍വാള് കുടുംബങ്ങള് താമസത്തിന് എത്തിയതോടെയാണ് ഇവിടെ പ്രശ്നങ്ങള് രൂക്ഷമാകുന്നത്. ഇവരെ ഭയപ്പെടുത്തി ഓടിക്കാനാണ് ഒന്നുമറിയാത്ത ഒരു പിഞ്ചുകുഞ്ഞിനെ ക്രൂരമായി കൊലപ്പെടുത്തിയതെന്ന് ഓര്‍ക്കണം.\nസംഭവങ്ങളുടെ തുടക്കം ഇങ്ങനെ\nജനുവരി പത്തിനായിരുന്നു കുട്ടിയെ കാണാതായത്. അടുത്തുള്ള കാട്ടിലേക്ക് കുതിരകളെ മെയ്ക്കാനാണ് അവള് പോയത്, കുതിരകളെ മേയ്ച്ചു കഴിയുന്നവരാണ് ബേക്കര്‍വാല് വിഭാഗത്തില്‍പ്പെട്ട ആളുകളി അധികവും. എന്നാല് അന്നവള് മടങ്ങി വന്നില്ല. കാട് മുഴുവന് അരിച്ചു പെറുക്കിയിട്ടും കുട്ടി എവിടെയെന്നു കണ്ടെത്താന് കഴിഞ്ഞില്ല. എന്നാല് തനിക്ക് വേണ്ടി ഉറ്റവര് തലങ്ങും വിലങ്ങും അന്വേഷണം നടത്തുമ്പോള് അധികം അകലെയല്ലാതെ ഒരു ദേവസ്ഥാനില്(ക്ഷേത്രം) അവളുണ്ടായിരുന്നു. ഒരു കുഞ്ഞിനോടും ചെയ്യാന് പാടില്ലാത്ത ക്രൂരതകള് നിശബ്ദം അവള് സഹിച്ചു അവിടെ അബോധാവസ്ഥയില് കിടപ്പുണ്ടായിരുന്നു.\nബേക്കര്‍വാല് വിഭാഗത്തിനോടുള്ള പക തീര്‍ക്കാന് റിട്ടയേര്‍ഡ് റവന്യു വകുപ്പ് ഉദ്യോഗസ്ഥനായ സഞ്ജി റാമിന്റെ നേതൃത്വത്തിലാണ് കുട്ടിയെ തട്ടികൊണ്ട് പോയത്. എന്നാല് മകളെ അന്വേഷിച്ചു പോയ ആസിഫയുടെ മാതാപിതാക്കള് ഇതൊന്നും അറിഞ്ഞിരുന്നില്ല. തട്ടികൊണ്ട് പോയ ശേഷം മയക്കു മരുന്ന് കുത്തിവച്ച് ബോധരഹിതയാക്കി സഞ്ജി റാമിന്റെ നേതൃത്വത്തിലൊരു സംഘം അവളെ ക്രൂരമായി പീഡിപ്പിച്ചുകൊണ്ടേയിരുന്നു.\nഒരുനേരത്തെ ആഹാരംപോലും ആ സമയങ്ങളില് ആ കുഞ്ഞിനു അവര് നല്കിയിട്ടുണ്ടാവില്ല. ഒരിറ്റു ജലം പോലും അവളുടെ കുഞ്ഞുവായിലേക്ക് ആ ദുഷ്ടന്മാര് പകര്‍ന്നു നല്‍കിയില്ല. ഒടുവില് ജനുവരി പത്താം തിയതി കുട്ടിയുടെ ജഡം കാട്ടില് ഉപേക്ഷിച്ച നിലയില് കണ്ടെത്തുകയായിരുന്നു. കഴുത്തു ഞെരിച്ചു കൊലപ്പെടുത്തിയ ശേഷം അവളുടെ തലയില് പാറകല്ല് കൊണ്ടിടിച്ചു കൊലയാളികള് അവളുടെ മരണം ഉറപ്പുവരുത്തിയിരുന്നു.\nസഞ്ജി റമിന്റെ കൂടെ അയാളുടെ അനന്തിരവനും ഉണ്ടായിരുന്നു. കേസില് പ്രതിയാക്കുമ്പോള് ഇയാള്‍ക്ക് പ്രായപൂര്‍ത്തിയായിട്ടില്ല എന്ന് ആദ്യം വാദം ഉയര്‍ന്നെങ്കിലും പിന്നെ അത് തെറ്റാണ് എന്ന് തെളിഞ്ഞു. നിരന്തരമായി മയക്കുമരുന്ന് കുത്തിവെച്ചായിരുന്നു ആ കുഞ്ഞിനെ ഈ കാമഭ്രാന്തന്മാര് പീഡിപ്പിച്ചത്. കൂടാതെ സഞ്ജി റാമിന്റെ അനന്തിരവന് മറ്റൊരു സുഹൃത്തിനെയും വിളിച്ചു വരുത്തി കുട്ടിയെ ഉപദ്രവിക്കാന് ആവശ്യപെട്ടിരുന്നു എന്ന് കണ്ടെത്തിയിട്ടുണ്ട്. കുട്ടിയെ കാണാതായതായി വീട്ടുകാര് ഇതിനോടകം പോലീസില് പരാതി നല്‍കിയിരുന്നു. പക്ഷെ ഈ കേസില് ഒരു പൊലീസ് സബ് ഇന്‍സ്‌പെക്ടര്, ഒരു ഹെഡ് കോണ്‍സ്റ്റബിള്, രണ്ട് സ്‌പെഷ്യല് പൊലീസ് ഓഫിസര്‍മാര് എന്നിവരും പ്രതികളായിട്ടുണ്ട് എന്നതാണ് ഞെട്ടിപ്പിക്കുന്ന മറ്റൊരു സത്യം. പ്രതികളില് നിന്നും പണം വാങ്ങി ഇവര് കുട്ടിയെ ഒളിവില് പാര്‍പ്പിച്ചു പീഡിപ്പിക്കുന്ന വിവരം മറച്ചു വെച്ചു തങ്ങളുടെ നന്ദി കാട്ടി. ഇവര്‍ക്ക് പ്രതികള് ഒന്നരലക്ഷം രൂപ കൈക്കൂലി നല്‍കിയെന്നും കുറ്റപത്രം പറയുന്നുണ്ട്.\nഇതൊരു മുന്നറിയിപ്പ് മാത്രം\nജനുവരി പതിനേഴിന് കുട്ടിയുടെ മൃതദേഹം ലഭിച്ചിട്ടും എന്ത് കൊണ്ട് ഈ കൊടും ക്രൂരത പുറംലോകം അറിയാന് വൈകി എന്നത് ഒരു ചോദ്യമാണ്. ചെറിയ പ്രതിഷേധങ്ങളിലൂടെ തുടങ്ങി ഒരു വലിയ പ്രതിഷേധമായി കഴിഞ്ഞ ദിവസമാണ് ഈ സംഭവം പുറം ലോകമറിയാന് തുടങ്ങിയത്. പ്രതികളെ സംരക്ഷിക്കാന് ഇതിനോടകം പലവഴികളില് ശ്രമങ്ങളും ആരഭിച്ചു കഴിഞ്ഞു . ബക്കര്‍വാള് സമുദായത്തിന്റെ പ്രക്ഷോഭത്തെ തുടര്‍ന്നാണ് ഇപ്പോള് കേസ് ക്രൈംബ്രാഞ്ച് അന്വേഷിക്കുന്നത്. ഇതിനിടെ ഹിന്ദുത്വ ഏകത മഞ്ച് എന്ന സംഘടന പ്രതികളെ വെറുതെ വിടണമെന്നും, അന്വേഷണം സി ബി ഐയെ ഏല്‍പ്പിക്കണമെന്നുമുള്ള ആവശ്യവുമായി പ്രതിഷേധം തുടങ്ങിയിട്ടുണ്ട്. കേസ് സി.ബി.ഐയ്ക്ക് വിടാനും അങ്ങനെ ദേശീയതലത്തില് ഇടപെട്ട് പ്രതികളെ രക്ഷിക്കാനുമുള്ള ശ്രമമാണ് ഇതിനു പിന്നിലെന്ന് ഒന്ന് ചിന്തിച്ചാല് തന്നെ മനസിലാക്കാം. ഈ കുഞ്ഞു ഒരു പ്രതീകമാണ്. ഇന്ത്യയിലെ ന്യൂനപക്ഷ വിഭാഗക്കാരുടെ പ്രതീകം. തങ്ങളെ കൊന്നാലും തിന്നാലും സഹിച്ചു കൊള്ളണം എന്ന ഭൂരിപക്ഷധാര്‍ഷ്ട്യത്തിന്റെ ഒടുവിലത്തെ ഇര കുട്ടി , നിനക്ക് വേണ്ടി ഇപ്പോള് ഉയര്‍ന്നു കേള്‍ക്കുന്ന മുറവിളികള് ഹാഷ് ടാഗുകള്‍ക്കു അപ്പുറം നിനക്ക് നീതി ഉറപ്പുവരുത്തട്ടെ എന്ന് പ്രാര്‍ത്ഥിക്കാം.\nkashmiri girl molested and murdered


അനാഥ : ഭാഗം7| Metro Journal Online\nഞാൻ മുകളിലേക്കുള്ള പടികൾ ഓടിക്കയറി… ‘ഈ കുട്ടി ഇതെവിടേക്കാ ഇങ്ങനെ ഓടുന്നത്. ഒന്ന് പതിയെ പോ മോളെ, തട്ടി വീഴരുത്….’ താഴെ നിന്നു അച്ഛൻ വിളിച്ചു പറഞ്ഞു.. അതൊന്നും ഞാൻ കേട്ടില്ല… ആ വാർത്ത എത്രയും വേഗം അദ്ദേഹത്തെ കാണിക്കണമെന്നായിരുന്നു മനസ്സിൽ… ഞാൻ ചെല്ലുമ്പോൾ മഹിയേട്ടൻ എഴുന്നേൽക്കുന്നെ ഉണ്ടായിരുന്നുള്ളു… എന്റെ വരവും കിതപ്പും കയ്യിലെ ന്യൂസ് പേപ്പറും ഒക്കെ കണ്ടപ്പോൾ ആള് ആകെ ഭയന്നു… ചാടി എഴുന്നേറ്റു… ‘എന്താഡോ? എന്തു പറ്റി? ‘ കിതപ്പ് കാരണം എനിക്കൊന്നും സംസാരിക്കുവാൻ കഴിഞ്ഞില്ല… ‘എന്തു പറ്റി നിമ്മി??? ‘ ആ സ്വരത്തിലെ പരിഭ്രാന്തി എനിക്ക് തിരിച്ചറിയാൻ കഴിഞ്ഞു…\nഞാൻ ന്യൂസ് പേപ്പർ അദ്ദേഹത്തിന് നീട്ടി… ആള് ന്യൂസ് പേപ്പർ വാങ്ങി ഞാൻ കാണിച്ചു കൊടുത്ത ന്യൂസ് വായിക്കാൻ തുടങ്ങി…. “കാറും ബൈക്കും കൂട്ടിയിടിച്ചു ബൈക്ക് യാത്രക്കാരനായ യുവാവ് മരിച്ചു, സുഹൃത്ത് അത്യാസന്ന നിലയിൽ.” ഇതാണ് തലക്കെട്ട്… അദ്ദേഹം സംശയത്തിൽ എന്നെ നോക്കി… അപ്പോഴും എന്റെ കിതപ്പു മാറിയിരുന്നില്ല. അത് കൊണ്ടാവും എന്നോട് കൂടുതൽ ചോദിക്കാതെ വാർത്ത മുഴുവൻ വായിച്ചത്. “അമിത വേഗത്തിൽ വന്ന ബൈക്ക് കാറുമായി കൂട്ടിയിടിച്ച് ബൈക്ക് യാത്രക്കാരനായ യുവാവ് മരിച്ചു. തുഷാർ (28) ആണ് മരിച്ചത്. ഒപ്പമുണ്ടായിരുന്ന സുഹൃത്ത് അരുൺ മോഹൻ അത്യാസന്ന നിലയിൽ മെഡിക്കൽ കോളേജിൽ ആണ്.\nരണ്ട് പേരുടെയും ഫോട്ടോയും ഉണ്ട് പത്രത്തിൽ. ‘അരുൺ മോഹൻ??? ‘ മഹിയേട്ടൻ സംശയത്തിൽ എന്നെ നോക്കി… അതേ എന്ന് ഞാൻ തലയാട്ടി… അദ്ദേഹത്തിന്റെ ചുണ്ടിൽ ഒരു ചിരി വിരിഞ്ഞു… ‘അപ്പോൾ അവനുള്ള ശിക്ഷ ഈശ്വരൻ തന്നെ കൊടുത്തു അല്ലേ?? നന്നായി…. ഛെ ! അവൻ ചത്തില്ലല്ലോ? ‘ അദ്ദേഹം നിരാശയോടെ ന്യൂസ് പേപ്പർ ബെഡിലേക്കിട്ടു… എന്നെ ദ്രോഹിച്ചവനാണ്… എന്നെ നശിപ്പിക്കാൻ ശ്രമിച്ചവൻ… അവനാണ് ഇപ്പോൾ അത്യാസന്ന നിലയിൽ…. സന്തോഷം തോന്നേണ്ടതാണ്… പക്ഷെ, സന്തോഷിക്കാൻ എനിക്ക് കഴിഞ്ഞില്ല…. ഒരാളുടെ വേദന കണ്ട് സന്തോഷിക്കാൻ എനിക്ക് ഒരിക്കലും കഴിഞ്ഞിട്ടില്ല…\nഇനി കഴിയുകയുമില്ല…. എന്റെ മുഖം കണ്ടിട്ട് മഹിയേട്ടൻ ചോദിച്ചു ‘തനിക്കെന്താടോ സന്തോഷം ഇല്ലാത്തെ? ‘ ‘അത്… മഹിയേട്ടാ… അവൻ.. അവൻ രക്ഷപ്പെടുമായിരിക്കും അല്ലേ? ‘ ‘രക്ഷപ്പെടരുതെന്നാണ് ഞാൻ ആഗ്രഹിക്കുന്നത്… ഒരിക്കലും… അവനെ തേടിപ്പിടിച്ചു നശിപ്പിക്കാൻ തന്നെയായിരുന്നു ഞാൻ തീരുമാനിച്ചിരുന്നത്… എന്റെ ഒരു സുഹൃത്തുണ്ട്… ACP ആണ്… അവനോട് ഞാൻ ഇക്കാര്യം സംസാരിക്കുകയും ചെയ്‌തിരുന്നു… നേരിൽ കണ്ട് കൂടുതൽ സംസാരിക്കണമെന്ന് അവൻ പറഞ്ഞതുമാണ്… പക്ഷെ, അരുണിനുള്ള വിധി ദൈവം നേരത്തെ തീരുമാനിച്ചിരുന്നു….\nഅവൻ ഒറ്റയടിക്ക് മരിക്കരുത്… കുറച്ചു വിഷമം അനുഭവിച്ചു തന്നെ മരിക്കണം… ‘ ദേഷ്യം കൊണ്ട് അദ്ദേഹത്തിന്റെ പല്ലുകൾ ഞെരിയുന്ന ശബ്ദം ഞാൻ കേട്ടു. പക്ഷെ എന്റെ വിഷമം മാറിയില്ല. എന്നാലും അവനു ഇങ്ങനെയൊന്നും വരേണ്ടിയിരുന്നല്ല എന്നെന്റെ മനസ്സ് പറഞ്ഞു. ‘താനെന്താടോ ഇങ്ങനെ? ദ്രോഹിക്കുന്നവരെപ്പോലും സ്നേഹിക്കാനേ നമ്മൾ ദൈവങ്ങൾ ഒന്നും അല്ല…മനുഷ്യരാ… താൻ വാ… നമുക്കീ സന്തോഷം അച്ഛനേം അമ്മേം മുത്തശ്ശിയേയുമൊക്കെ അറിയിക്കാം… വാ… ‘ അദ്ദേഹം ഒരു കയ്യിൽ ന്യൂസ്പേപ്പറും മറു കയ്യിൽ എന്നെയും പിടിച്ചു താഴേയ്ക്ക് ഇറങ്ങി.\n‘അമ്മേ… അച്ഛാ… ഒന്നിങ്ങു വന്നേ… ‘ ‘എന്താ മോനെ? മോള് മുകളിലേയ്ക്ക് ഓടുന്ന കണ്ടുന്നു ഏട്ടൻ പറഞ്ഞു… എന്താ കാര്യം??? ‘ അമ്മയുടെ സ്വരത്തിലും പരിഭ്രമം കലർന്നിരുന്നു.. ‘ദേ ഇത് കണ്ടോ? ‘ മഹിയേട്ടൻ ന്യൂസ്‌പേപ്പർ അച്ഛന്റെ കയ്യിൽ കൊടുത്തു. അച്ഛൻ ന്യൂസ് വായിച്ചു… ‘ആരാ മോനെ ഇത്? ‘ ‘അതിലെ അരുൺ അവനാ… അരുൺ മോഹൻ… ഇവളെ ഇത്ര നാളും ഉപദ്രവിച്ചവൻ… ‘ ‘ആഹാ… അവനാണോ? നന്നായി… അവനു ഇത് തന്നെ കിട്ടണം…’ ‘പണ്ടൊക്കെ പിന്നെ പിന്നെ… ഇപ്പൊ കൈയ്യുടെനെയാ ശിക്ഷ… ‘ മുത്തശ്ശിയാണ്… ‘എന്നാലും അവൻ ചത്തില്ലല്ലോ? ‘ അതിലാണ് അമ്മക്ക് വിഷമം… ‘നമുക്ക് ഈ സന്തോഷത്തിൽ ഒരു സദ്യ ഉണ്ടാക്കിയാലോ?\n‘ അച്ഛന് സന്തോഷം സഹിക്കാൻ വയ്യ… ‘പിന്നെന്താ… ഉണ്ടാക്കാലോ… ‘ അമ്മയും ഒപ്പം കൂടി… അവരുടെ ഓരോരുത്തരുടെയും സന്തോഷം അവർക്ക് എന്നോടുള്ള സ്നേഹം വിളിച്ചറിയിക്കുന്നതായിരുന്നു.. എനിക്കെന്തോ അവരെപ്പോലെ സന്തോഷിക്കാനായില്ല… എന്റെ മനസെന്താ ഇങ്ങനെ??? പക്ഷെ ഉള്ളിൽ ഒരിത്തിരി ആശ്വാസം തോന്നി… ഇനി അവന്റെ ശല്യം ഉണ്ടാവില്ലല്ലോ… മഹിയേട്ടനെ അവൻ ഉപദ്രവിക്കുമോന്നുള്ള പേടിയായിരുന്നു ഇത് വരെ… ഇനി അതുണ്ടാവില്ല…. രണ്ട് ദിവസം കഴിഞ്ഞപ്പോ ടീച്ചറമ്മ വന്നു.. ടീചറമ്മേ എന്ന് വിളിച്ചു ഞാൻ അടുത്തേയ്ക്ക് ചെന്നു കെട്ടിപ്പിടിച്ചു.\n‘നീ എന്നെ അങ്ങനെ വിളിക്കണ്ട… ‘ ടീച്ചറമ്മ പരിഭവിച്ചു.. ‘ങേ, എന്താ?? എന്താ ടീറ്റമ്മേ അങ്ങനെ??? ‘ എനിക്ക് സങ്കടം വന്നു… ‘എന്നെ നീ അമ്മേന്നു വിളിച്ചാൽ മതി… അതാ എനിക്കിഷ്ടം… നീ പോയിക്കഴിഞ്ഞപ്പോഴാ നീ എനിക്ക് ആരായിരുന്നു എന്ന് ഞാൻ അറിയുന്നത്… എനിക്ക് നീ മകളു തന്നെയാ കുഞ്ഞേ… ഈശ്വരൻ എനിക്ക് തന്ന മകള്… ‘ ടീച്ചറമ്മ എന്റെ നെറുകയിൽ ചുംബിച്ചു. ‘എന്നെക്കാൾ അത്യാവശ്യം ദേ ഇവനായിരുന്നു… നിന്നെ കാണാൻ… ചേച്ചിയെ കാണണമെന്ന് പറഞ്ഞു കയറു പൊട്ടിക്കുകയായിരുന്നു അവിടെ കിടന്നു… ‘ ‘ചേച്ചിയെ ആരാ പിടിച്ചോണ്ട് പോയെ?\n‘ ആനന്ദ് ആണ്… ‘പിടിച്ചോണ്ട് പോവുകെ? ‘ ഞാൻ അതിശയത്തിൽ ടീച്ചറമ്മയെ നോക്കി. ‘മ്മ്.. മോളെ ഒരാള് പിടിച്ചോണ്ട് പോയീന്നും… അതാ കാണാതെന്നും… നമുക്ക് പോലീസിനെ കൊണ്ട് പിടിപ്പിക്കാം എന്നൊക്കെ പറഞ്ഞാ ഞാൻ പിടിച്ചു നിന്നത്… ‘ ‘ശരിയാണോ ചേച്ചി? ‘ ‘മ്മ്… ഒരു വലിയ രാക്ഷസനാ… പക്ഷെ ഇപ്പൊ ഇവിടില്ല… ‘ അമ്മയാണ് മറുപടി പറഞ്ഞത്… എല്ലാപേരും ചിരിച്ചു… ‘എന്നാ നമുക്ക് ഇപ്പൊ പോകാം… രാക്ഷസൻ ഇവിടെ ഇല്ലെല്ലോ? ‘ ‘അയ്യോ.. അത് പറ്റില്ല രാക്ഷസൻ തിരികെ വരുമ്പോ ചേച്ചി ഇവിടെ ഇല്ലെങ്കിലേ രാക്ഷസനു ദേഷ്യം വരും… രാക്ഷസൻ ചേച്ചിയെ തല്ലും…. ‘ ‘ആണോ? ‘ ‘മ്മ് ‘ ‘ചേച്ചിയെ തല്ലുമെങ്കിൽ വേണ്ട… തല്ലിയാൽ ചേച്ചിക്ക് നോവൂല്ലേ? ‘ ‘മ്മ്.. അതല്ലേ ചേച്ചി വരാത്തത്.. മോൻ വാ നമുക്ക് അകത്തു പോയിരുന്നു കളിക്കാം… വാ ടീച്ചറമ്മേ ‘\nഊണോക്കെ കഴിഞ്ഞാണ് ടീച്ചറമ്മ പോയത്… ‘ഞാൻ അങ്ങോട്ട് വരാനിരിക്കുകയായിരുന്നു അമ്മേ… ഇന്നലെ മഹിയെട്ടനോട് പറഞ്ഞതെ ഉള്ളു… ‘ ‘മ്മ്… വരണം മോളെ.. എനിക്ക് എപ്പോഴും ഇവനെയും കൊണ്ട് ഇങ്ങോട്ട് വരാനാവില്ല.. മുൻപ് പുറത്തിറങ്ങാൻ കഴിയില്ലായിരുന്നു… വല്ലാത്ത ഉപദ്രവമായിരുന്നല്ലോ? മോളാണ് ഇവനെ മാറ്റിയെടുത്തത്… ഇപ്പൊ ഇവൻ ആരെയും ഉപദ്രവിക്കാറില്ല… അത് തന്നെ വല്യ ആശ്വാസം ആണ്. എനിക്കെപ്പോഴും ഇവനെ നോക്കി വീട്ടിൽ ഇരിക്കാൻ ഒക്കില്ലല്ലോ? ഞാൻ ഒരു രാഷ്ട്രീയ പ്രവർത്തക കൂടിയല്ലേ? മുൻപ് ഞാൻ പോകുമ്പോ സെർവേന്റ്സിനെയൊക്കെ തല്ലുമായൊരുന്നു.. ഇപ്പൊ ആ പ്രശ്നം ഇല്ല..\nപറയുന്നതൊക്കെ അനുസരിക്കുകയും ചെയ്യും.. എല്ലാം എന്റെ മോള് കാരണമാ.. നീ എന്റെ മകള് തന്നെയാ… . എന്റെ സ്വന്തം മകൾ… ‘ ടീച്ചറമ്മ കരഞ്ഞു കൊണ്ട് എന്നെ കെട്ടിപ്പിടിച്ചു. എല്ലാരുടെയും കണ്ണുകൾ ഈറനണിഞ്ഞിരുന്നു…. എന്റെയും…. 4-5 ദിവസങ്ങൾക്കു ശേഷം ഒരു ദിവസം ഉച്ചക്ക് ഊണ് കഴിഞ്ഞു ഞാൻ അടുക്കളയിൽ ആയിരിക്കുമ്പോഴാണ് പുറത്തു കാറിന്റെ ശബ്ദം കേട്ടത്. അമ്മയ്ക്ക് ചെറിയ പനി ഉണ്ടായിരുന്നതുകൊണ്ട് അമ്മയെ കിടക്കാൻ പറഞ്ഞു വിട്ടിട്ട് ഞാൻ പാത്രങ്ങൾ കഴുകുകയായിരുന്നു. മഹിയെട്ടൻ വരാൻ സമയമായിട്ടില്ല.. പിന്നെ ആരാണ് ഈ നേരത്ത് എന്ന് മനസ്സിലോർത്തു കൈ കഴുകി സിറ്റൗട്ടിലേയ്ക്ക് പോകാൻ തുടങ്ങിയപ്പോഴാണ് മഹിയേട്ടൻ ഉള്ളിലേക്ക് വന്നത്…\nഎന്നെ കണ്ട ഉടനെ ആള് പറഞ്ഞു ‘താൻ വേഗം റെഡി ആക്. നമുക്ക് ഒരിടം വരെ പോകാനുണ്ട്… ‘ ‘എവിടെ മഹിയേട്ടാ? മഹിയേട്ടനെന്താ നേരത്തേ?’ ‘ഒക്കെ പറയാം… നീ വേഗം വാ… ‘ ‘എന്താ മഹിയേട്ടാ ഇത്? അമ്മയ്ക്ക് നല്ല സുഖമില്ല. അടുക്കളയിൽ ഒത്തിരി പണിയുണ്ട് മഹിയേട്ടാ… ഞാൻ എങ്ങനാ ഇപ്പൊ??? ‘ ‘അമ്മയ്ക്ക് എന്തു പറ്റി? ‘ ‘പേടിക്കാനൊന്നുമില്ല… ഇന്നലെ ജലദോഷം ഉണ്ടായിരുന്നല്ലോ? അതിന്റെയാവും ചെറിയ പനി ഉണ്ട്…കിടക്കുകയാണെന്ന് തോന്നുന്നു ‘ ‘ഞാൻ അമ്മയോട് പറയാം… താൻ പോയി റെഡി ആകു’ അദ്ദേഹം അമ്മയുടെ റൂമിലേയ്ക് പോയി. ഞാൻ ബാക്കി പാത്രങ്ങൾ കൂടി പെട്ടന്ന് കഴുകി വയ്ക്കാം എന്നു കരുതി അടുക്കളയിലേയ്ക്ക് പോയി.\nകുറച്ചു കഴിഞ്ഞ് അമ്മ അടുക്കളയിലേയ്ക്ക് വന്നു. ‘മോള് പൊയ്ക്കോ… അമ്മ ചെയ്തോളാം.’ ‘വയ്യാതിരിക്കുമ്പോഴോ? ഞാൻ ഈ പാത്രങ്ങൾ കൂടി കഴുകീട്ടു പൊയ്ക്കോളാം.. അമ്മ പോയി കിടന്നോ… ‘2മിനിറ്റ് കഴിഞ്ഞ് മഹിയേട്ടൻ വീണ്ടും വന്നു. ‘താൻ ഇത് വരെ റെഡി ആയില്ലേ? ബാക്കി പാത്രങ്ങൾ ഞാൻ കഴുകി തരാം… താൻ പോ…. ‘ ‘അയ്യോ… അതൊന്നും വേണ്ടാ… ദാ കഴിഞ്ഞു ‘ ഞാൻ പെട്ടെന്നു പാത്രങ്ങൾ കഴുകി… റെഡി ആയി ഇറങ്ങി. എന്താവും ഇത്ര അത്യാവശ്യം? എവിടേയ്ക്കാവും പോകുന്നത്? അദ്ദേഹത്തോട് തന്നെ ചോദിച്ചു… ‘പറയാം… നമ്മൾ ദേ എത്താറായി… ‘\nകാർ നിന്നത് ഒരു ഹോസ്പിറ്റലിന്റെ മുന്നിലാണ്… എന്റെ ഹൃദയം അകാരണമായി മിടിക്കാൻ തുടങ്ങി… ഹോസ്പിറ്റലിലോ? ആരാണിവിടെ? ഈശ്വരാ… എന്റെ അപ്പു… അവനെയെങ്ങാനും മഹിയെട്ടൻ കണ്ടെത്തിയോ? അവനു എന്തെങ്കിലും ആപത്ത്?? എനിക്ക് വല്ലാത്ത ഭയം തോന്നി. ‘താൻ ഇറങ്ങ്’ ‘ഇവിടെ… ഇവിടെ എന്താ മഹിയേട്ടാ?? ‘ ‘ഇവിടെ നമുക്ക് വളരെ വേണ്ടപ്പെട്ട ഒരാളുണ്ട്…താൻ ഇറങ്ങ്’ ഞാൻ ഇറങ്ങി. അദ്ദേഹം കാർ പാർക്ക് ചെയ്തു വന്നു. ‘ഒന്ന് തെളിച്ചു പറ മഹിയേട്ടാ… ‘ ‘എന്റെ ഫ്രണ്ട് ജയാറാം ഇവിടുത്തെ സർജൻ ആണ്.. അവനെ ഞാൻ ഇന്ന് വിളിച്ചപ്പോഴാണ് നമുക്ക് വേണ്ടപ്പെട്ട ഒരാൾ ഇവിടെ ഉണ്ടെന്ന് അറിയുന്നത്…\nഅയാളെ കാണാനാണ് നമ്മൾ പോകുന്നത്…. ‘ എനിക്ക് എന്തു പറയണമെന്നു അറിയാത്ത അവസ്ഥയായി… എന്റെ സംശയ ശരിയാവുകയാണോ? ഞങ്ങൾ നേരെ പോയത് dr. ജയറാമിന്റെ റൂമിലേക്കാണ്. അവിടെ ഡോക്ടർ ഞങ്ങളെ കാത്തിരിക്കുന്നുണ്ടായിരുന്നു. ‘റാമേ, ആളിന്റെ ഹെൽത്ത് ഇപ്പൊ എങ്ങനെ? സംസാരിക്കാൻ കഴിയുമോ? ‘ ‘ചെറിയ ഒരു ഇബ്രൂവ്മെന്റ്.. അത്രേ ഉള്ളു… ഇടയ്ക്ക് ഫിറ്റസ് വരും… അതാണ് കുഴപ്പം… സംസാരിക്കാം… പക്ഷെ അധികം സംസാരിപ്പിക്കരുത്.. വാ… ‘\nഡോക്ടർ ഞങ്ങളെയും കൊണ്ട് ഐ സി യൂ വിലയ്ക്ക് പോയി. അവിടേയ്ക്ക് നടക്കുമ്പോ എന്റെ കാലുകൾ മുന്നിലേയ്ക്ക് നീങ്ങുന്നുണ്ടായിരുന്നില്ല… അതെന്നെ പിറകിലേയ്ക്ക് വലിക്കും പോലെ…. ഹൃദയമിടിപ്പ് വല്ലാതെ കൂടി… വല്ലാത്തൊരു ഭയം എന്നെ വന്നു മൂടി… ഞാൻ മഹിയേട്ടന്റെ കയ്യിൽ മുറുകെ പിടിച്ചു…. എന്റെ അപ്പു ആണോ ഉള്ളിലുള്ളത്? എന്റെ കുഞ്ഞിന് ആപത്തൊന്നും വരുത്തരുതേ ഈശ്വരാ… ഞാൻ ദൈവത്തോട് മനസ്സുരുകി പ്രാർത്ഥിച്ചു…\n← ലയനം : ഭാഗം 11\nവീടുവിട്ടുപോയ അമ്മയെ കാണാതൈ മകൾ നിർത്താതെ കരഞ്ഞു; പിതാവ് നാലുവയസുകാരിയെ കഴുത്തു ഞെരിച്ചു കൊന്നു →


25 November, 2020 07:29:08 PM\nപാര്‍ട്ടിയുടെയും മുന്നണിയുടെയും നയങ്ങളില് നിന്ന് വ്യതിചലിച്ചെന്ന വിമര്‍ശനം ഒഴിവാക്കാന് സര്‍ക്കാരിന് മുന്നില് മറ്റ് വഴികള് ഇല്ലാതായതോടെയാണ് സര്‍ക്കാര് നിയമത്തില് നിന്ന് പിന്നോട്ട് പോയത്. മൂന്നു വഴികളായിരുന്നു സര്‍ക്കാരിന് മുന്നിലുണ്ടായിരുന്നത്. ഭരണഘടനയുടെ അനുച്ഛേദം 213(2) പ്രകാരം നിയമസഭാ സമ്മേളനം തുടങ്ങുന്ന ദിവസം മുതല് ആറാഴ്ച വരെ ഓര്‍ഡിനന്‍സ് നിയമ പ്രാബല്യമുണ്ടാകും. ആറാഴ്ചയ്ക്കുള്ളില് ബില് അവതരിപ്പിച്ച് പാസാക്കിയില്ലെങ്കില് ഓര്‍ഡിനന്‍സ് റദ്ദാകും.\nഓര്‍ഡിനന്‍സ് റദ്ദ് ചെയ്യണമെന്ന പ്രമേയം സഭയില് അവതരിപ്പിച്ച് പാസാക്കിയെടുക്കാം എന്നായിരുന്നു മറ്റൊരു വഴി. എന്നാല് സഭാ സമ്മേളനം ഇനി ജനുവരിയിലേ ഉണ്ടാകൂ. ഓര്‍ഡിനന്‍സ് റദ്ദ് ചെയ്യാനുള്ള തീരുമാനം വൈകുംതോറും രാഷ്ട്രീയ സമ്മര്‍ദ്ദമേറും എന്നതിനാലാണ് സര്‍ക്കാര് മൂന്നാമത്തെ വഴി തേടിയത്. മന്ത്രിസഭ ശുപാര്‍ശ ചെയ്താല് ഗവര്‍ണര്‍ക്ക് ഓര്‍ഡിനന്‍സ് പിന്‍വലിക്കാം. ഈ വഴിയാണ് സര്‍ക്കാര് നോക്കിയത്.


പാവങ്ങൾക്കു കൊടുത്താൽ സ്വർഗത്തിൽ കിട്ടും : Deepika.com Sunday Special\nമഹാനായ അക്ബർ ചക്രവർത്തിയുടെ മുഖ്യ ഉപദേശകരിലൊരാളായിരുന്നു ബീർബൽ (1528–1586). അതിബുദ്ധിശാലിയായിരുന്ന അദ്ദേഹത്തിന്റെ ഉപദേശങ്ങളും തന്ത്രങ്ങളും അക്ബർ ചക്രവർത്തിക്ക് എപ്പോഴും വലിയ സഹായമായിരുന്നു. എന്നാൽ, അദ്ദേഹത്തോട് അസൂയ ഉണ്ടായിരുന്ന പലരും ചക്രവർത്തിയുടെ കൊട്ടാരത്തിലുണ്ടായിരുന്നു. അവരിലൊരാൾ ചക്രവർത്തിയുടെ അളിയനായിരുന്നു. ഒരു ദിവസം അയാൾ ചക്രവർത്തിയെ സമീപിച്ചു ബീർബലിനെ പിരിച്ചുവിടണമെന്ന് ഉപദേശിച്ചു. ബീർബലിനു പകരം താൻ ഉപദേശം നൽകാമെന്നായിരുന്നു അയാളുടെ നിർദേശം.\nഅധികം താമസിയാതെ ഈ വാർത്ത ബീർബലിന്റെ ചെവിയിലെത്തി. അദ്ദേഹം വേഗം പോയി ചക്രവർത്തിക്കു തന്റെ രാജി സമർപ്പിച്ചു. ബീർബൽ രാജിവച്ചപ്പോൾ ആ ഒഴിവിൽ ചക്രവർത്തി തന്റെ അളിയനെ നിയമിച്ചു. അതിനുശേഷം അയാളെ ഒരു പാഠം പഠിപ്പിക്കാനായി 300 സ്വർണനാണയം അയാൾക്കു കൊടുത്തുകൊണ്ടു പറഞ്ഞു: ഇതിൽനിന്നു 100 നാണയം എടുത്തു ചെലവാക്കി അതുവഴിയായി 100 നാണയം എനിക്ക് ഈ ലോകത്തിൽ നേടിത്തരണം. അതിൽനിന്നു വേറെ 100 നാണയം എടുത്ത് അതു ചെലവാക്കി എനിക്കു പരലോകത്തിൽ 100 നാണയം നേടിത്തരണം. എന്നാൽ ബാക്കിയുള്ള 100 നാണയമെടുത്തു ചെലവാക്കി അതുവഴിയായി എനിക്ക് ഈ ലോകത്തിലോ പരലോകത്തിലോ ഒന്നും നേടിത്തരരുത്.\nചക്രവർത്തിയുടെ വാക്കുകൾ കേട്ട അദ്ദേഹത്തിന്റെ പുതിയ ഉപദേശകൻ എന്തുചെയ്യണമെന്നറിയാതെ കുഴങ്ങി. അയാൾ വിവരം ഭാര്യയോടു പറഞ്ഞു. അപ്പോൾ ഭാര്യ പറഞ്ഞു: വേഗം പോയി ബീർബലിന്റെ ഉപദേശം തേടൂ. അല്ലെങ്കിൽ ചക്രവർത്തി നിങ്ങളുടെ കഥ കഴിക്കും.\nഅയാൾ ഉടനെ പോയി ബീർബലിന്റെ കാലുപിടിച്ച് അദ്ദേഹത്തിന്റെ സഹായം തേടി. അപ്പോൾ ബീർബൽ പറഞ്ഞു: പണം എന്റെ കൈവശം തരൂ. ബാക്കികാര്യം ഞാൻ നോക്കിക്കൊള്ളാം.\nപണവും വാങ്ങി ബീർബൽ നഗരവീഥിയിലൂടെ നടക്കുമ്പോൾ ധനികനായ ഒരു വ്യാപാരി തന്റെ പുത്രന്റെ വിവാഹം ആഘോഷിക്കുന്നതു കാണാനിടയായി. ബീർബൽ ഉടനെ ആ വ്യാപാരിയെ സമീപിച്ചു 100 സ്വർണനാണയം കൊടുത്തുകൊണ്ടു പറഞ്ഞു: നിങ്ങളുടെ പുത്രന്റെ വിവാഹത്തിനു ചക്രവർത്തിയുടെ ആശംസകൾ. അദ്ദേഹം തന്നുവിട്ട 100 സ്വർണനാണയം നിങ്ങൾ സ്വീകരിക്കൂ.\nവ്യാപാരിക്കു വലിയ സന്തോഷമായി. അദ്ദേഹം വേഗം പോയി വിലപിടിപ്പുള്ള കുറെ രത്നങ്ങളും മറ്റു സമ്മാനങ്ങളും ചക്രവർത്തിക്കു നൽകാനായി ബീർബലിനെ ഏല്പിച്ചു. അദ്ദേഹം സന്തോഷപൂർവം അവ സ്വീകരിച്ചു.\nപിന്നീട് ബീർബൽ പോയതു പാവപ്പെട്ടവർ താമസിച്ചിരുന്ന സ്‌ഥലത്തേക്കായിരുന്നു. 100 സ്വർണനാണയം ഉപയോഗിച്ച് അദ്ദേഹം ഭക്ഷണസാധനങ്ങളും വസ്ത്രങ്ങളും വാങ്ങി ചക്രവർത്തിയുടെ പേരിൽ പാവങ്ങൾക്കിടയിൽ വിതരണംചെയ്തു. അതിനുശേഷം ബീർബൽ വീണ്ടും പട്ടണത്തിലെത്തി 100 സ്വർണനാണയം മുടക്കി ഒരു സംഗീത–നൃത്ത കലസാസന്ധ്യ സംഘടിപ്പിച്ചു. ധാരാളം പേർ അത് ആസ്വദിക്കാനെത്തുകയും ചെയ്തു.\nപിറ്റേ ദിവസം ബീർബൽ ചക്രവർത്തിയുടെ സമീപമെത്തി ചക്രവർത്തി തന്റെ പുതിയ ഉപദേശകനോട് ആവശ്യപ്പെട്ടിരുന്ന കാര്യങ്ങളെല്ലാം ചെയ്തു എന്നറിയിച്ചു. അപ്പോൾ ബീർബൽ എന്താണ് ചെയ്തതെന്ന് വിശദീകരിക്കാൻ ചക്രവർത്തി ആവശ്യപ്പെട്ടു.\nഉടനെ ബീർബൽ പറഞ്ഞു: ധനികനായ ഒരു വ്യാപാരിക്ക് അയാളുടെ പുത്രന്റെ വിവാഹാവസരത്തിൽ 100 നാണയം ചക്രവർത്തിയുടെ പേരിൽ ഞാൻ സമ്മാനം കൊടുത്തു. അതിനുള്ള പ്രതിഫലം ഈ ലോകത്തിൽവച്ചുതന്നെ അങ്ങേയ്ക്കു ലഭിച്ചു. പിന്നീട് 100 നാണയം അങ്ങയുടെ പേരിൽ പാവങ്ങൾക്കു വേണ്ടി ഞാൻ ചെലവാക്കി. അതിനുള്ള പ്രതിഫലം പരലോകത്തിൽ അങ്ങേയ്ക്കു ലഭിക്കും. 100 നാണയം ഒരു സംഗീത–നൃത്ത പരിപാടിക്കുവേണ്ടി ചക്രവർത്തിയുടെ പേരിൽ ഞാൻ ചെലവാക്കി. അതിനുള്ള പ്രതിഫലം ഈ ലോകത്തിലോ പരലോകത്തിലോ അങ്ങേയ്ക്കു ലഭിക്കില്ല.\nബീർബലിന്റെ വിവരണം കേട്ടപ്പോൾ ചക്രവർത്തിയുടെ പുതിയ ഉപദേശകൻ സ്വയം രാജിവച്ചൊഴിഞ്ഞു. അപ്പോൾ ബീർബലിനു തന്റെ ജോലി തിരികെ ലഭിച്ചതായിട്ടാണു കഥ.\nഅക്ബർ ചക്രവർത്തിയെയും ബീർബലിനെയും ചുറ്റിപ്പറ്റിയുള്ള ഈ കഥയിലെ സന്ദേശം ഏറെ വ്യക്‌തമാണല്ലോ. നാം നമ്മുടെ ബന്ധുക്കൾക്കും സ്നേഹിതർക്കും വേണ്ടി എന്തു ചെലവഴിച്ചാലും അതിൽ കുറെയെങ്കിലും വിവിധ രീതികളിൽ നമുക്കു തിരികെ ലഭിക്കും. ഉദാഹരണമായി നാം നമ്മുടെ ബന്ധുക്കളെയും സ്നേഹിതരെയുമൊക്കെ ഒരു ഡിന്നറിനു വിളിക്കുകയാണെന്നു കരുതുക. തീർച്ചയായും അവരിൽ ചിലരെങ്കിലും നമ്മെയും അവരുടെ ആഘോഷങ്ങൾക്കു വിളിക്കും.\nനാം മറ്റുള്ളവർക്കു വേണ്ടി ചെലവഴിക്കുന്ന സമയത്തിന്റെ കാര്യവും അതുപോലെതന്നെയാണ്. തീർച്ചയായും ചില അവസരങ്ങൾ വരുമ്പോൾ അവരും അവരുടെ സമയം നമുക്കായി ചെലവഴിക്കുകതന്നെ ചെയ്യും. അവർ അങ്ങനെ ചെയ്യുന്നതു നല്ല കാര്യവുമാണ്.\nഎന്നാൽ, നാം പാവങ്ങൾക്കുവേണ്ടി നമ്മുടെ പണവും സമയവും ചെലവഴിച്ചാൽ സാധാരണഗതിയിൽ ഈ ലോകത്തിൽവച്ച് എന്തെങ്കിലും നമുക്കു തിരികെ ലഭിക്കുമോ? തീർച്ചയായും അവർ നമ്മോടു നന്ദിയുള്ളവരായിരിക്കും. അതിൽ അധികമായി നമുക്കുവേണ്ടി അവർക്കൊന്നും ചെയ്യാൻ സാധിച്ചുവെന്നു വരില്ല. എന്നാൽ, ബീർബൽ ചക്രവർത്തിയോടു സൂചിപ്പിച്ചതുപോലെ പാവങ്ങൾക്കു വേണ്ടി നാം നമ്മുടെ പണവും സമയവും വിനിയോഗിച്ചാൽ തീർച്ചയായും പരലോകത്തിൽ അതിനു നമുക്കു പ്രതിസമ്മാനം ലഭിക്കും.\nദരിദ്രരോടു കരുണകാണിക്കുന്നവൻ കർത്താവിനു കടം കൊടുക്കുന്നു. കർത്താവ് ആ കടം വീട്ടും – എന്നാണ് ബൈബിളിൽ നാം വായിക്കുന്നത്. (സുഭാഷിതങ്ങൾ 19: 17). അതുപോലെ കർത്താവായ യേശു പഠിപ്പിച്ചതനുസരിച്ച് അന്തിമവിധിനാളിൽ സ്വർഗപ്രവേശനത്തിനു അർഹത ലഭിക്കുന്നതു വിശക്കുന്നവർക്കു ഭക്ഷണം കൊടുക്കുന്നവർക്കും ദാഹിക്കുന്നവർക്കു കുടിക്കാൻ കൊടുക്കുന്നവർക്കും വസ്ത്രമില്ലാത്തവർക്കു വസ്ത്രം കൊടുക്കുന്നവർക്കും രോഗികളെ സന്ദർശിച്ച് ആശ്വസിപ്പിക്കുന്നവർക്കുമൊക്കെയാണല്ലോ (മത്തായി 25. 31–46). അതായത് പാവങ്ങൾക്കു വേണ്ടി നാം ചെലവഴിക്കുന്ന പണത്തിനും സമയത്തിനുമൊക്കെ സ്വർഗരാജ്യത്തിൽ നമുക്കു പ്രതിസമ്മാനം ലഭിക്കുമെന്നു സാരം.\nഎന്നാൽ, ജീവിതത്തിലെ സുഖസന്തോഷങ്ങൾക്കായി നാം ചെലവഴിക്കുന്ന പണത്തിനും സമയത്തിനുമൊക്കെ നിമിഷനേരം നീണ്ടുനിൽക്കുന്ന ഫലം മാത്രമല്ലേ ലഭിക്കൂ. അവ വഴിയായി ശാശ്വതമായ എന്തെങ്കിലും നന്മ നമുക്കുണ്ടാകുമോ? ശാശ്വതമായ നന്മ ലഭിക്കുന്ന വഴി തെരഞ്ഞെടുക്കാൻ എപ്പോഴും നമുക്കു ശ്രദ്ധിക്കാം. അപ്പോൾ ഈ ലോകത്തിലെന്നപോലെ പരലോകത്തിലും നാം ധന്യരാകും.


പിറവം സാജന്റെ മരണത്തിൽ വേദനിച്ച് കലാലോകം; രണ്ടര അടി പൊക്കവുമായി സിനിമാലോകത്തും മിമിക്രി രംഗത്തും താരമായ സാജൻ മരിക്കുന്നത് അവഗണനകൾക്കൊടുവിൽ - MarunadanMalayalee.com\nDecember 21, 201407:36 AM IST Permalink\nപിറവം: കുറഞ്ഞനാളുകൾ കൊണ്ട് സിനിമാ ലോകത്ത് ശ്രദ്ധേമായ സാന്നിധ്യമറിയിച്ച പിറവം സാജന്റെ വേർപാടിൽ വേദനിക്കുകയാണ് കലാലോകം. ശ്വാസകോശ സംബന്ധമായ അസുഖത്തെത്തുടർന്ന് ചികിത്സയിലായിരുന്ന പിറവം ചക്കാലയ്ക്കൽ സാജൻ (49) മരണത്തിന് കീഴടങ്ങിയത് വിശ്വസിക്കാനാവുന്നില്ലെന്ന് സുഹൃത്തുക്കൾ ഓർക്കുന്നു.\nരണ്ടരയടി മാത്രം ഉയരമുള്ള സാജൻ വിനയൻ ചിത്രമായ അത്ഭുതദ്വീപിലൂടെയാണ് സിനിമാരംഗത്തെത്തുന്നത്. ചിത്രത്തിൽ ഗിന്നസ് പക്രുവിനൊപ്പം പ്രധാനവേഷത്തിലെത്തിയ സാജൻ ഏറെ ശ്രദ്ധിക്കപ്പെട്ടിരുന്നു. കൂടാതെ പട്ടണത്തിൽ ഭൂതം, ഇമ്മാനുവേൽ, ബെസ്റ്റ് ആക്ടർ, നാൻ കടവുൾ (തമിഴ്) തുടങ്ങിയ ചിത്രങ്ങളിലും അഭിനയിച്ചിരുന്നു. കൂടാതെ നിരവധി ടിവി സീരിയലുകളിലും സാജൻ അഭിനയിച്ചിട്ടുണ്ട്.\nഅമീബ എന്ന ചിത്രത്തിലാണ് സാജൻ അവസാനമായി അഭിനയിച്ചത്. ഉയരക്കുറവുള്ള കലാകാരന്മാരുടെ കൂട്ടായ്മയായ കൊച്ചിൻ സിനി വേൾഡിന്റെ കലാപരിപാടികളിലും നിറസാന്നിധ്യമായിരുന്നു സാജൻ. അതേസമയം ഒരു കലാകാരനു വേണ്ടത്ര പരിഗണന കിട്ടാതെയാണ് സാജൻ വേദികളിൽ നിന്നു വിടപറഞ്ഞതെന്നും സുഹൃത്തുക്കൾ ഓർക്കുന്നു.\nഡിഗ്രി വിദ്യാഭ്യാസത്തിനു ശേഷം മിമിക്രി വേദികളിൽ സജീവമായിരുന്ന സാജൻ പിറവം ചക്കാലയ്ക്കൽ ഉതുപ്പിന്റേയും അന്നമ്മയുടേയും മകനാണ്. പിറവം ഹോളി കിങ്‌സ് കത്തോലിക്കാ പള്ളിയിലായിരുന്നു സംസ്‌ക്കാരം. മന്ത്രി അനൂപ് ജേക്കബ് അന്തിമോപചാരമർപ്പിച്ചു. ലിസി, സാലി, സാബി, സലീസ്, ഷൈനി. സാബു എന്നിവരാണ് സഹോദരങ്ങൾ.\nമലയാളത്തിന്റെ മഹാകവി അക്കിത്തം അന്തരിച്ചു; തൃശൂർ വെസ്റ്റ് ഫോർട്ട് ആശുപത്രിയിൽ ന്യുമോണിയ ചികിൽസയ്ക്കിടെ മരണം; വിടവാങ്ങുന്നത് ജ്ഞാനപീഠം നേടുന്ന ആറാമത്തെ മലയാളി; വിടി ഭട്ടതിരിപ്പാടിനൊപ്പം സമുദായ നവീകരണ യജ്ഞത്തിൽ പങ്കാളിയായ സാമൂഹിക പരിഷ്‌കർത്താവ് തിളങ്ങിയത് ചെറുകഥകളും ലേഖനങ്ങളും നാടകവും വിവർത്തനങ്ങളുമടക്കം സാഹിത്യത്തിന്റെ സമസ്ഥ മേഖലയിൽ; അക്കിത്തത്തിന് പ്രണാമം അർപ്പിച്ച് സാസ്‌കാരിക കേരളം\n1939ൽ ചിത്തിര തിരുനാൾ മഹാരാജാവ് ശബരിമല ദർശനം നടത്തിയപ്പോൾ അകമ്പടി പോയ ആദിവാസി പ്രമുഖൻ; മഹാരാജാവിന് അന്ന് നൽകിയത് രണ്ട് ആനക്കൊമ്പുകൾ; തിരുവാഭരണ ഘോഷയാത്രയ്ക്ക് വഴി തെളിച്ചതും കാണി മൂപ്പൻ; കാട്ടുമരങ്ങളുടെ എല്ലാം പേരറിവും; കാട്ടുകള്ളക്കാരെ കണ്ടെത്തുന്ന വനപാലകരുടെ തോഴനും; 110-ാം വയസിൽ യാത്രയായത് ശബരിമല കാടിന്റെ രഹസ്യം അടുത്തറിഞ്ഞ കാണിമൂപ്പൻ; ഇനി കുമാരൻ കേശവൻ കാണി ഓർമ്മകളിൽ


Emalayalee.com - ആളുകള്‍ക്ക് ഇഷ്ടമുള്ളതെന്തും പറയാം'; കങ്കണയ്ക്ക് മറുപടിയുമായി രണ്‍ബീര് കപൂര്\nആളുകള്‍ക്ക് ഇഷ്ടമുള്ളതെന്തും പറയാം'; കങ്കണയ്ക്ക് മറുപടിയുമായി രണ്‍ബീര് കപൂര്\nമുംബൈ: രാഷ്ട്രീയപരമായ ചോദ്യങ്ങള്‍ക്ക് ഉത്തരം നല്‍കാതെ ഒഴിഞ്ഞുമാറുന്നയാളാണ് താനെന്ന ബോളിവുഡ് നടി കങ്കണ റണാവത്തിന്റെ വിമര്‍ശനത്തിനെതിരെ പ്രതികരണവുമായി നടന് രണ്‍ബീര് കപൂര് രംഗത്ത്. വിവാദങ്ങളുണ്ടായേക്കാവുന്ന അത്തരം ചോദ്യങ്ങളില്‍നിന്നും ഒഴിഞ്ഞുമാറാന് താന് ആഗ്രഹിക്കുന്നതായി രണ്‍ബീര് കപൂര് പറഞ്ഞു. വാര്‍ത്താ ഏജന്‍സിയായ ഐഎഎല്‍എസിന് നല്‍കിയ അഭിമുഖത്തിലാണ് രണ്‍ബീര് പ്രതികരണവുമായി രംഗത്തെത്തിയത്.\nതന്നോട് ആര് എന്ത് ചോദ്യം ചോദിച്ചാലും അതിനൊക്കെ മറുപടി നല്‍കാന് പരമാവധി ശ്രമിക്കാറുണ്ട്. പക്ഷേ രാഷ്ട്രീയപരമായ ചോദ്യങ്ങള്‍ക്ക് ഉത്തരം നല്‍കാന് തനിക്ക് താല്‍പര്യമില്ല. അത്തരം ചോദ്യങ്ങളിലൂടെ ഉണ്ടായേക്കാവുന്ന വിവാദങ്ങള്‍ക്കും തനിക്ക് താല്‍പര്യമില്ലെന്ന് നടന് പറഞ്ഞു. ആളുകള്‍ക്ക് തന്നെക്കുറിച്ച് ഇഷ്ടമുള്ളതെന്തും പറയാം. ഞാന് ആരാണെന്നും ഞാന് എന്താണ് പറയുന്നതെന്നും തനിക്കറിയാമെന്നും താരം കൂട്ടിച്ചേര്‍ത്തു. കങ്കണയുടെ പേര് പരാമര്‍ശിക്കാതെയാണ് രണ്‍ബീര് കപൂറിന്റെ പ്രതികരണം. അതേസമയം കങ്കണയുടെ വിമര്‍ശനങ്ങള്‍ക്കെതിരെ ആദ്യമായാണ് രണ്‍ബീര് കപൂര് പരസ്യ പ്രതികരണവുമായി രംഗത്തെത്തിയത്.\nഈ വര്‍ഷം മാര്‍ച്ചിലായിരുന്നു രണ്‍ബീര് കപൂറിനെതിരെ കങ്കണ റണാവത്ത് രൂക്ഷ വിമര്‍ശനങ്ങള് ഉന്നയിച്ചത്. രാജ്യത്ത് നടക്കുന്ന രാഷ്ട്രീയപരവും അല്ലാത്തതുമായ വിഷയങ്ങളില് രണ്‍ബീര് കപൂര് വ്യക്തമായ നിലപാടെടുക്കുന്നില്ലെന്ന് കങ്കണ ആരോപിച്ചു. 'മണികര്‍ണിക ദ ക്വീന് ഓഫ് ഝാന്‍സി' എന്ന സിനിമയുടെ വിജയാഘോഷ പരിപാടിയില് പങ്കെടുത്ത് സംസാരിക്കുന്നതിനിടെയായിരുന്നു കങ്കണയുടെ പരാമര്‍ശം.\nഇന്‍ഡസ്ട്രിയില് രണ്‍ബീര് കപൂറിനെ പോലെയുള്ള നടന്‍മാരുണ്ട്. രാഷ്ട്രീയത്തില് വ്യക്തമായ നിലപാടില്ലാത്തവര്. വീട്ടില് മുടങ്ങാതെ വെള്ളവും വൈദ്യുതിയും എത്തുന്നുണ്ട്. പിന്നെന്തിന് ഞാന് രാഷ്ട്രീത്തെക്കുറിച്ച് സംസാരിക്കണമെന്നായിരുന്നു ഒരു അഭിമുഖത്തില് രണ്‍ബീര് പറഞ്ഞത്. നിങ്ങള് ആഡംബര വസതിയില് താമസിക്കുകയും മേഴ്സിഡസ് ബെന്‍സില് പോകുകയും ചെയ്യുന്ന നാടാണിത്. ഈ രാജ്യത്ത് ജീവിക്കുന്നവര് എന്ന നിലയ്ക്ക് നിങ്ങള്‍ക്കെങ്ങനെയാണ് ഇങ്ങനെ പറയാന് കഴിയുന്നത്. എന്തായാലും ഞാന് അത്തരത്തിലുള്ള ആളല്ല. ഒരിക്കലും രാഷ്ട്രീയത്തില് പ്രവേശിക്കില്ല. ഒരു രാഷ്ട്രീയ പാര്‍ട്ടികളെയും പിന്തുടരില്ല. കാരണം രാഷ്ട്രീയം തന്റെ ജീവിതത്തില് ഒരു മാറ്റവും ഉണ്ടാക്കിയിട്ടില്ലെന്ന് 2018-ല് നല്‍കിയ മറ്റൊരു അഭിമുഖത്തില് രണ്‍ബീര് കപൂര് പറഞ്ഞിരുന്നതായും കങ്കണ കൂട്ടിച്ചേര്‍ത്തു.